
1. מבוא

משרד החינוך (שייקרא להלן "המשרד"), באמצעות מינהל חברה ונוער (שייקרא להלן " המינהל "), פונה בזאת לקבלת הצעות ל:

ארגון שירותי הטסה ושירותי קרקע בפולין עבור משלחות תלמידים ובני נוער
וזאת בהיקף ובגבולות אחריות כפי שיפורטו בהמשך.
1.1 שאלות ובירורים
כל הפונים מתבקשים לקרוא את חוברת המכרז על כל נספחיה בטרם משלוח שאלות/הערות.

יש לשלוח קובץ וורד/אקסל הכולל את השאלות עד ל- 28.11.2019 בשעה 14:00 לכתובת המייל michrazimedu@education.gov.il, כאשר בשורת הנושא בדוא"ל חובה לציין: מכרז היקפים משתנים מס' 36/11.2019 : ארגון שירותי הטסה ושירותי קרקע בפולין עבור משלחות תלמידים ובני נוער,  קובץ השאלות יהיה בהתאם למבנה שלהלן:
	מכרז היקפים משתנים מס' 36/11.2019 : ארגון שירותי הטסה ושירותי קרקע בפולין עבור משלחות תלמידים ובני נוער

	סידורי
	מספר הסעיף אליו מתייחסת השאלה/הבהרה
	עמוד
	פירוט השאלה / בקשה להבהרה

	1
	
	
	

	2
	
	
	

	3
	
	
	

	4
	
	
	

	5
	
	
	


המשרד ישיב על השאלות עד שבוע לפני המועד האחרון להגשת הצעות. 
מסמכי ההבהרות אשר כוללים תשובות לשאלות שהתקבלו, יפורסמו באתר מינהל הרכש הממשלתי בכתובת: HTTP://WWW.MR.GOV.IL
באחריות המציעים לעקוב באופן שוטף  אחר פרסום הודעות והבהרות באתר כאמור.
יש לצרף את ההודעות ואת מסמכי ההבהרות, ככל שיהיו חתומים ע"י המציע לחוברת הגשת ההצעה, שכן הינם חלק בלתי נפרד ממסמכי המכרז. 

כל תשובה אשר לא קיבלה את ביטויה במסגרת המסמכים וההודעות כאמור, אינה מחייבת את המשרד.

אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו, בהתאם למבנה ולאופן המפורטים לעיל. 
אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תפורסם באתר.

1.2 הצעות שיתקבלו במכרז יפתחו רק לאחר אישור ועדת החריגים הצפויה לפעול במשרד האוצר בשנת 2020.
1.3 התקשרות עם מציע שזכה בדירוג נמוך יותר
לאחר שנחתם חוזה ההתקשרות עם המציע הזוכה, באם תבוטל ההתקשרות מסיבה כלשהי עם המציע הזוכה או במידה שלא נחתם הסכם מכל סיבה שהיא עם המציע הזוכה וזכייתו ו/או ההתקשרות איתו יבוטלו מכל סיבה שהיא, יהא המשרד רשאי לפנות למציע שדורג אחרי המציע הזוכה במכרז (להלן: כשיר שני), כאילו היה הזוכה במכרז, בהתאם לתנאי המכרז והצעת הכשיר השני למכרז. לא הסכים המציע שדורג במקום שלאחר הזוכים לכך, יהיה המשרד רשאי לפנות למציע שדורג במקום הבא אחריו וכו' עד שייחתם הסכם חדש לביצוע הפרוייקט. למען הסר ספק, סמכות זו של המשרד היא סמכות רשות והמשרד ישתמש בה בהתאם לשיקול דעתו עפ"י נסיבות העניין.


1.4 יובהר כי התקשרות הנפרשת על פני 2 שנות תקציב, בהיותה חופפת שנת לימודים (מספטמבר בשנה מסוימת עד לאוגוסט בשנה העוקבת), תהיה כפופה ותלויה באישור תקציב המדינה בשנה העוקבת. לפיכך, ככל שלא יאושר תקציב מדינה בשנה העוקבת או שלא יהיה תקציב פנוי לנושא, תופסק ההתקשרות.

1.5 בכל מקום בו נכתב במסמך זה לשון זכר או לשון נקבה המשמעות הינה זכר ו/או נקבה.
2. הגורמים אליהם מופנה המכרז (דרישות סף)
2.1 תמיכות הקצבות והתקשרויות
2.1.1 על המציע לפרט בהצעתו (נספח 7) את כל התמיכות, הקצבות וההתקשרויות הקיימות והמתוכננות עם משרד החינוך, עם משרדי ממשלה אחרים, גורמים ציבוריים ומקרנות ציבוריות עבור כל נושא שהוא.
במסגרת בדיקת ההצעות תבחן הרשימה הנ"ל מבחינת ניגוד עניינים למכרז זה.

בכל מקרה בו המשרד יחליט כי קיים חשש לניגוד עניינים, יקבע המשרד אם מציע זה יוכל לזכות ואם כן באילו תנאים.
2.1.2 במקרה שהזוכה איתו יתקשר המשרד לצורך מכרז זה הינו עמותה המקבלת מהמדינה תמיכה עבור ארגון שירותי הטסה ושירותי קרקע בפולין עבור משלחות תלמידים ובני נוער, עליו להצהיר בהצעתו שבמקרה שיזכה במכרז, ימנע מלבקש תמיכה בנושא, כל זמן שישמש כקבלן של המשרד. על הזוכה למלא הצהרה על גבי טופס שדוגמתו מובאת בנספח 7.
2.2 במקרה בו מציע משמש כקבלן של המשרד בהתקשרות אחרת והצעתו למכרז זה הינה ההצעה המועמדת לזכייה והסתבר כי קיים ניגוד עניינים בין הפעילות במכרז זה לפעילות בהתקשרות אחרת, המשרד רשאי על פי שיקול דעתו הבלעדי להחליט באיזה מבין המכרזים/התקשרויות קיים למשרד יתרון מקצועי וכספי להתקשרות עם הקבלן.
על בסיס החלטה זו המשרד יקבע באיזה מבין 2 המכרזים/התקשרויות המציע יוכל לשמש כקבלן של המשרד.
על המציע להצהיר בהצעתו (נספח 7) כי לא עולה חשש לניגוד עניינים, בין הפעילות הנדרשת במכרז זה לבין פעילויות אחרות עם המשרד בהם המציע מעורב.

כמו כן, במקרה בו מציע מבצע פעילות שמסתבר שקיים ניגוד עניינים בינה לבין הפעילות במכרז זה, המשרד רשאי, עפ"י שיקול דעתו הבלעדי לקבוע כי המציע לא יוכל לזכות במכרז זה.

2.3 דרישות סף מהמציע
2.3.1 על המציע להיות גוף משפטי מאוגד הרשום ברשם רשמי או גוף סטטוטורי.
2.3.2 על המציע להיות עוסק מורשה/מלכ"ר.
2.3.3 על המציע להיות מנהל ספרי חשבונות כחוק.
2.3.4 אם המציע הינו עמותה, או חברה לתועלת הציבור, עליו להיות בעל אישור על ניהול תקין, מטעם הרשם המוסמך, תקף לשנה השוטפת.
2.3.5 על המציע להיות בעל אישור תקף המעיד על היותו סוכן מורשה של יאט"א- IATA ACCREDITED AGENT.
או לחילופין 

המציע הגיש בקשה להיות סוכן מורשה של יאט"א - IATA ACCREDITED AGENT.
2.3.6 על  המציע להיות בעל ניסיון של 3 שנים אחרונות לפחות בארגון נסיעות של קבוצות ממוסד חינוכי לחו"ל שכללו שירותי קרקע וטיסות עבור לפחות 90 קבוצות ב- 3 שנים האחרונות.
מתוך סך הקבוצות לפחות 45 קבוצות היו של בני נוער בטווח הגילאים 16-18 שנים.
או לחילופין
על המציע להיות בעל ניסיון של 3 שנים אחרונות לפחות בארגון נסיעות של קבוצות מאורגנות לפולין, שכללו שירותי קרקע וטיסות עבור לפחות 40 קבוצות ב- 3 שנים האחרונות.
מתוך סך כל הקבוצות לפחות 20 קבוצות היו של בני נוער בטווח הגילאים 16-18 שנים.
או לחילופי חילופין לדרישות בסעיפים 2.3.5 ו- 2.3.6
2.3.7  המציע עומד בכל הדרישות המפורטות להלן במצטבר:
1. על המציע להיות בעל ניסיון של 3 שנים אחרונות לפחות בארגון נסיעות של קבוצות מאורגנות לחו"ל, שכללו שירותי קרקע וטיסות עבור לפחות 90 קבוצות ב- 3 שנים האחרונות. 
2. על המציע להציג מנהל פרויקט בעל ניסיון של לפחות 3 שנים אחרונות בניהול וביצוע של הטסה ושירותי קרקע בחו"ל ל- 20 קבוצות של בני נוער ממסגרות חינוכיות בטווח גילאים 16-18 בחו"ל (מובהר כי מנהל הפרויקט המוצע אינו בעל תפקיד במסגרת החינוכית ממנו נשלחה המשלחת אלא נותן שירות חיצוני למסגרת החינוכית) או בניהול וביצוע של שירותי קרקע והטסת קבוצות לפולין וזאת בהיקף לפחות 20 קבוצות ב- 3 שנים האחרונות.
3. המציע אינו נדרש לעמוד בדרישה שבסעיף 2.3.5 לעניין היותו סוכן מורשה של יאט"א במועד הגשת ההצעה אלא החל מהשנה השניה להתקשרות, ככל שתהיה, כפי שמפורט להלן.
4. למען הסר ספק, מלבד השינויים הספציפיים הנ"ל חלים יתר תנאי הסף שבמכרז. יש לשים לב להוראות סעיף 2.4 להלן לגבי המציעים שיגישו הצעות על בסיס עמידה בתנאי הסף שבסעיף זה.
2.3.8 על המציע להיות בעל מחזור כספי מינימלי של 2,500,000 ש"ח לשנה, לא כולל מע"מ, בכל אחת מ- 3 השנים (2016-2018). 

2.3.9 על המציע לצרף ערבות מציע - ערבות בנקאית או ערבות חברת ביטוח (מרשימת החברות המצורפת בנספח 7), לקיום תנאי המכרז, ההצעה וחתימה על החוזה.
נוסח הערבות יהיה תואם במלואו לנוסח המצורף למכרז (נספח 7) בסך של 40,000 ₪, בתוקף עד לתאריך 30.3.2020
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.


2.4 התנאים שיחולו לגבי גופים המגישים הצעה על בסיס הניסיון המפורט בסעיף 2.3.7:

1. הצעות גופים אלה יבחנו בנפרד.

2. הצעות גופים אלה תוכלנה להיכלל רק ברשימת הגופים שיכולים להוציא משלחות ממלכתיות מוסדיות ולא משלחות ממלכתיות מטעם המשרד.

3. גוף העונה לחלופה זו יוכל להגיש הצעה אך ורק למסלול א' 
4. ההצעות של גופים אלה תיבחנה על פי המפורט בפרק 15 למכרז סעיף 15.1 וסעיף 15.2.1. 
5. כל הגופים שיעמדו בדרישות ישולבו ברשימה (למסלול א' בלבד כאמור), כמפורט בסעיף 15.3.
6. גוף שייכלל ברשימה לא יוכל לגבות בכל מקרה עבור משתתף אחד מחיר גבוה יותר מהמחיר שיקבע במסגרת הליכי המכרז אלא רק מחיר זהה למחיר שיקבע או מחיר נמוך יותר.
7. כל גוף  כזה שייכלל ברשימה יוכל להפעיל משלחות אך ורק כמפורט להלן:
(1) בשנה הראשונה להתקשרות יוכל להפעיל  עד 5 משלחות מוסדיות בלבד.

(2) בשנה השנייה להתקשרות יוכל להפעיל עד 10 משלחות מוסדיות בלבד מותנה בקיום אישור תקף המעיד על היותו סוכן מורשה של יאט"א -IATA ACCREDITED AGENT 
(3) במקרים חריגים ולפי שיקול דעתו הבלעדי של המשרד, יוכל המשרד להגדיל או להקטין את ההיקפים הנ"ל. 
(4) מהשנה השלישית ואילך, וככל שחוות הדעת על תפקודו תהיינה חיוביות, לא תחול מגבלה לגבי מספר הקבוצות המוסדיות שיוכל להפעיל.
8. מובהר בזה כי המשרד רשאי להפסיק התקשרות/להקטין את ההיקפים או להגדילם עם מציע בסיום כל שנת התקשרות או במהלכה, בהתאם לחוות דעת ומשובים שיתקבלו מהשטח.
9. מלבד השינויים הספציפיים הנ"ל חלים כל תנאי הסף ותנאי המכרז האחרים.
2.5 מובהר בזאת כי לצורך עמידה בתנאי הסף על המציע לעמוד בתנאי הסף בעצמו וכי לא ניתן לייחס ניסיון ו/או מחזור כספי ו/או כל פרט אחר של כל גוף אשר אינו המציע עצמו לרבות חברת אם, חברת בת או כל גוף אחר הקשור בדרך כלשהי למציע ולמעט גוף אשר בוצע לגביו מיזוג עם גוף אחר עפ"י סעיף 323 לחוק החברות התשנ"ט 1999, טרם המועד האחרון להגשת הצעות למכרז זה או לחילופין בוצע מיזוג שקיבל אישור לפי סעיף 20 לחוק ההגבלים העסקיים התשמ"ח 1988, שכלל העברה של כלל הנכסים והחיובים, לרבות חיובים מותנית, עתידיים, ידועים ובלתי ידועים, כל העובדים וכל הלקוחות של חברת יעד לחברה קולטת, וחברת היעד כבר אינה פעילה, טרם המועד האחרון להגשת הצעות למכרז זה, והחברה החדשה מבצעת בעצמה מסעות תלמידים לפולין במשך 6 חודשים לפני המועד האחרון להגשת הצעות לפחות.

2.6 המשרד רשאי לפסול הצעה או לבטל זכיה במכרז בכל מקרה שבו קיימת כנגד המציע או אורגן אצל המציע, חקירה או הוגש נגדו כתב אישום או שהורשע בעבירה שמפאת מהותה, חומרתה או נסיבותיה, ובכלל זה עבירות שעניינן פגיעה בתחרות או תיאום הצעות, המציע אינו ראוי לשמש כקבלן במכרז המספק שירותים המבוקשים במכרז זה.
3. הגדרות

3.1 המשרד – משרד החינוך 

3.2 היחידה המזמינה – מינהל חברה ונוער
3.3 השרותים נשוא המכרז – ארגון שירותי הטסה ושירותי קרקע בפולין עבור משלחות תלמידים ובני נוער
3.4 דרישות סף – הדרישות הבסיסיות המגדירות את המינימום הנדרש על מנת להגיש הצעה, כמפורט בפרק 2 בלבד.
3.5 ערבות מציע – ערבות בנקאית או ערבות חברת ביטוח (בהתאם לרשימת החברות שבהוראת תכ"ם מספר ה.7.5.1.1.1 מיום 9.12.2015) בסכום נקוב, המיועדת להבטיח את קיום ההצעה וחתימה על חוזה התקשרות במקרה של זכיה.

3.6 ערבות ביצוע – ערבות בנקאית או ערבות חברת ביטוח (בהתאם לרשימת החברות שבהוראת תכ"ם מספר ה.7.5.1.1.1 מיום 9.12.2015) בסכום נקוב או באחוזים מסכום ההתקשרות, כפי שמוגדר בחוזה ההתקשרות, המבטיחה את מילוי התחייבויות הקבלן עפ"י תנאי המכרז, עפ"י הצעתו כפי שאושרה ע"י ועדת המכרזים וחוזה ההתקשרות.

3.7 המציע – כל גוף שהגיש הצעה למכרז.

3.8 הצעה למכרז – תשובת המציע לפנית המשרד הכוללת את כל המידע הנדרש למשרד, מסמכים המעידים על עמידתו בדרישות המכרז, התחייבותו לעמוד בתנאי המכרז והצעת מחיר – כל זאת עפ"י דרישות המכרז.

3.9 הקבלן/הספק – מציע שהצעתו זכתה במכרז וחתם על הסכם התקשרות עם המשרד.
3.10 לקוח – גוף שהוצג ברשימת הניסיון של המציע ושעימו נערכה התקשרות לקבלת שירות ע"י המציע וצויינו לגביו פרטים מלאים כולל פרטי בעל תפקיד אצל הלקוח ודרכי התקשרות עימו.

3.11 איש הקשר מטעם הלקוח – בעל תפקיד אצל הלקוח שמכיר את השירות שהמציע ציין שסיפק לו או את בעל התפקיד המוצע במסגרת המכרז, לגביו הוא ניתן כאיש קשר. 
3.12 שנה אחרונה – התקופה המתייחסת לשנה אחורה שקדמה למועד האחרון להגשת ההצעות.
3.13 מכרז היקפים משתנים – הינו מכרז שרק יחידות הפעילות מוגדרות מראש באופן כמותי, בעוד ההיקף משתנה אינו מוגדר מראש וייקבע מזמן לזמן עפ"י צרכי היחידה.
המשרד יקבע מדי שנה תקציב מסגרת אשר יאושר ע"י וועדת רכישות, כל חריגה ו/או תוספת לתקציב זה תובא אף היא לאישור וועדת הרכישות. 

3.14 מטה משלחות הנוער לפולין – הגוף המוסמך  מטעם המשרד האחראי לטיפול ביציאת משלחות לפולין במסגרת המסע "את אחיי אני מבקש".
3.15 קבוצה - הצטרפות של מספר משתתפים בעלי עניין משותף לצורך נסיעה לחו"ל יחדיו כאשר מספר המשתתפים מונה לפחות 10 משתתפים, ללא קשר למספר האוטובוסים. 
3.16 מוסד חינוכי - בית ספר רשמי או בית ספר שחלה עליו חובת רישוי לפי חוק פיקוח על בתי ספר, התשכ"ט-1969.
3.17 קבוצה מאורגנת - קבוצה של אנשים היוצאים יחד וחוזרים יחד ומקבלים את כל השרותים מסוכן הנסיעות באופן מרוכז ואחיד.
3.18 משלחת – מורכבת מקבוצה אחת או מספר קבוצות הכוללת  2-4 אוטובוסים, שהצטרפו יחד תחת מנהל אחד.
3.19 משלחת ממלכתית משרדית (מטעם המשרד) – משלחת המאורגנת על ידי המשרד. (להלן: גם "משלחת משרדית")
3.20 מסגרת חינוכית– בתי ספר, אירגוני נוער, תנועות נוער, משלחת עירונית של בני נוער.
3.21 משלחת ממלכתית מוסדית – משלחת המאורגנת על ידי מסגרת חינוכית. (להלן: גם- "משלחת מוסדית")
3.22 ארגון יאט"א (IATA) -הארגון הבינלאומי של חברות התעופה.
3.23 איש עדות - אדם שנולד עד 1945 וחי באירופה ויש בחוויותיו האישיות במהלך מלחמת העולם השנייה כדי לתרום משמעותית למשתתפי המשלחת בעת המסע. 
4. תיאור הפרוייקט והיקפו
4.1 כללי
4.1.1 מערכת החינוך בישראל רואה את עצמה מחויבת להנחיל את מלוא המשמעויות מערכת החינוך בישראל מחויבת להנחיל את מלוא המשמעויות ההיסטוריות, המוסריות והחינוכיות של השואה, הן במישור של הגורל היהודי והן לאנושות בכלל, בקרב הדור הצעיר העתיד להמשיך ולעצב את עתידו וקיומו של עם ישראל ומדינת ישראל.

ברוח חזון זה, פועל משרד החינוך להנחלת זיכרון השואה ומשמעויותיה בקרב בני הנוער בישראל, לחיזוק הקשר עם עברם הקיבוצי-יהודי, להכרת עושרם הרוחני-תרבותי של החיים היהודיים באירופה לפני מלחמת העולם השנייה, להעמקת הזדהותם עם גורל העם היהודי ומחויבותם להמשכיות החיים היהודיים ולקיומה הריבוני של מדינת ישראל ציונית, דמוקרטית והומניסטית.

4.1.2 המשרד מבקש לקיים מסע אחיד לכלל תלמידי ישראל, מסע העומד בדרישות בסיסיות זהות לכולם ובמחיר שלא יעלה על המחיר המירבי כפי שנקבע במכרז זה. תנאי הבסיס יהיו זהים לכלל המשלחות (מוסדיות ומשרדות כאחד). המשרד יאפשר במסגרת המכרז, למסגרת שתבקש לרכוש שרותים נוספים, לקבלם בתמחור הקבוע במסגרת מכרז זה. מובהר בזה כי המחיר המרבי שנקבע במכרז זה יכלול בתוכו את כלל המרכיבים הנדרשים  (טיסה, שרותי קרקע והדרכה בהתאם לטבלה המופיעה בסעיף 4.8.1 (טו).
4.1.3 המשרד מבקש להפעיל את הפרוייקט באמצעות מספר קבלנים שיבחרו במכרז זה.
4.1.4 הקבלן יפעיל את כל התהליכים הנדרשים במכרז זה בשלמותם, לרבות אלו המתוארים בפרק זה וזאת החל מהיום שיקבע בהסכם כיום תחילת ההתקשרות.
4.1.5 על הקבלן חלה חובה במסגרת מכרז זה, כולל באמצעות אנשיו אשר נמצאים בפולין עם המשלחת, לתת מענה הולם לכל דבר ועניין ובכלל זה לבעיות בלתי צפויות אשר יכולות לקרות במהלך שהות המשלחת בפולין, לרבות עזרה ותיאום מול חברות התעופה בפולין וכיוצ"ב והכל ללא תמורה נוספת.
4.1.6 למען הסר ספק, חל איסור מוחלט על הקבלן לטפל בהוצאת משלחות בני נוער לפולין מטעם משרד החינוך או מטעם מסגרת חינוכית כלשהי, ללא אישור מראש ובכתב של מטה פולין.
מבלי לגרוע מכלליות האמור לעיל ולמען הסר ספק, כל הוצאה של קבוצת בני נוער ממסגרות חינוכיות, גם בתקופות חופשים מבתי הספר, מחייבת אישור כאמור. 
כל חריגה מתנאי זה, תהווה הפרה יסודית של תנאי המכרז על כל המשתמע מכך.
4.2 ניירת ומסמכים

הקבלן הזוכה במכרז זה מנוע מלהשתמש בלוגו שלו על גבי ניירת הנוגעת למכרז זה. מבנה כותרת המסמכים תהיה במתכונת הבאה:


ארגון שירותי הטסה ושירותי קרקע בפולין עבור משלחות תלמידים ובני נוער
הפרוייקט מבוצע ע"י ________ עפ"י מכרז היקפים משתנים מס' _________

הפרוייקט מבוצע עבור מינהל חברה ונוער, משרד החינוך.

4.3 סוגי המשלחות והיקף המשתתפים בהתאם לסוג משלחת
4.3.1 משלחות ממלכתיות משרדיות
1. המשרד יקבע את הקבלנים שיזכו לצורך מתן השירותים עבור המשלחות הממלכתיות מטעם המשרד, כאמור במכרז זה.
2. בשנת 2020 מספר המשתתפים במשלחות הממלכתיות מטעם המשרד מתוכנן לעמוד על כ- 5,000 משתתפים בשנה. המשרד רשאי לשנות היקף זה.
3. כל סבב יכלול עד- 500 נוסעים באותו מטוס או באותה שעה, כולל המלווים.
ניתן לפצל את המשלחות המשרדיות בין מספר מטוסים וזאת בתיאום מראש עם מטה פולין ובכפוף למועדי הטיסות כמפורט במכרז.
4. המשרד רשאי להעביר ביוזמתו משתתפים מתאריך לתאריך, להרחיב ו/או לצמצם את היקף המשתתפים, כל זאת בהתאם לתכניותיו ולשיקוליו הבלעדיים של המשרד, וזאת לא פחות מ- 60 ימים לפני מועד היציאה הנקוב בתכנית של המשלחת.
5. העברה מתאריך לתאריך תתבצע אך ורק במסגרת אותו סבב מוגדר.
6. מספר המשתתפים המועברים מתאריך לתאריך לא יעלה על 15% מכלל המשתתפים באותו סבב.
7. משלחות ממלכתיות מטעם משרד החינוך יצאו לחו"ל במהלך כל השנה על פי תוכנית שתוכן ע"י המינהל בכל שנה ותועבר לקבלן מבעוד מועד. 
בדרך כלל משלחות אלו יוצאות לפולין בהתאם לסבבים הבאים:

סבב חורף - החל מאמצע פברואר ועד ליציאה לחופשת הפסח 
סבב קיץ - החל מאמצע יולי ועד ערב ראש השנה
סבב סתיו - אחרי חג סוכות ועד סוף חופשת חנוכה.
4.3.2 משלחות ממלכתיות מוסדיות
1. המשרד יקבע את רשימת הקבלנים שיזכו לצורך מתן השירותים עבור המשלחות הממלכתיות של מסגרות החינוך.
2. כל מסגרת חינוכית המתארגנת להוצאת משלחת רשאית לפנות לקבלנים שזכו לצורך קבלת השירותים ותחתום עם הקבלן שנבחר על ידה, מתוך הרשימה כאמור, על הסכם למתן השירותים המפורטים במכרז זה. 
3. בשנת 2020 מספר המשתתפים הכולל במשלחות מוסדיות מוערך בכ- 40,000 משתתפים בשנה. מספר המשתתפים עשוי להשתנות משנה לשנה (לגדול או להצטמצם).
4. משלחת מוסדית תכלול לכל הפחות 70 משתתפים משולמים.
5. מספר המשלחות משתנה בהתאם לביקוש של מוסדות החינוך ומספרי התלמידים המצטרפים למסע לפולין וכן לאופן השיווק של התוכנית ע"י הקבלנים ואיכות השירות הניתנת על ידם.
6. על המציע לקחת בחשבון שמשלחת כוללת משתתפים שהם תלמידים, מורים, מלווים (מדריכים, הורים, צוות רפואי, צוות בטחון ואנשי עדות). 

7. על המציע לקחת בחשבון שבנוסף לציוד האישי של המשתתפים יש להטיס גם ציוד משלחתי הכולל אמצעי הדרכה, ארגזי אוכל, ציוד רפואי ואחר.
4.3.3 כל היקפי הפעילות שפורטו לעיל הינם כמויות משוערות לשנה.

מובהר בזה מאחר שמדובר במכרז היקפים משתנים, למשרד שמורה הזכות להגדיל או לצמצם את היקפי הפעילות המשוערים כפי שפורטו לעיל, וזאת בהתאם לשיקולי המשרד והתקציב השנתי הקיים לפעילות במכרז.
כל שינוי בהיקפי הפעילות, מותנה באישור בכתב ומראש של וועדת המכרזים וכן הסכם חתום ע"י חשב המשרד ומורשי חתימה של המשרד. 

בנוסף לכך, רשאי המשרד לשנות את הכמויות מסעיף לסעיף אך ורק באישור ובחתימה מראש של חשב המשרד ומורשי החתימה של המשרד ובתנאי שאין חריגה מגבול התקציב.

4.4 משך השהות בפולין
משך השהות של המשלחות בפולין יהיה כדלקמן:

מסלול א' - שהות של 7 ימים, 6 לילות. 
מסלול ב'- שהות של 5 ימים מלאים בימים א'-ה', 4 לילות (1-2 משלחות שמונות עד 180 תלמידים בשבוע, וזאת במסגרת פיילוט למשלחות בודדות).
המשרד רשאי להפעיל את מסלול ב' לאורך כל השנה על פי שיקול דעתו הבלעדי ובהיקפים שונים מהאמור לעיל.
הקבלן רשאי להוסיף לילה טרם תחילת המסע או לאחריו ובלבד שמשך הזמן לא יעלה על 7 לילות ו-7 ימי פעילות, 
וזאת ללא כל תוספת מחיר למשתתף, וכפוף לאישור מראש של מטה פולין.
4.5 תכנית בסיסית
4.5.1 התכנית הבסיסית של משלחת (כולל תוספות ושינויים, האתרים ושעות הפעילות) חייבת לעמוד בכל הדרישות המפורטות בתנאי המכרז ובחוזר מנכ"ל תשע''ט 10/ א' בסיון תשע''ט,, 04 ביוני  2019 (וכן כל תיקון או תוספת לחוזר זה/חוזר שמחליף חוזר זה) ובהתאם להנחיות שמפורסמות על ידי המשרד מזמן לזמן בנושא זה (ניתן להוריד מאתר משרד החינוך).
4.5.2 האתרים שיקבעו ישובצו במהלך ימי המסע. סדרם ועניינם לגבי משלחות ממלכתיות משרדיות יקבע בהתאם להחלטות המשרד/המינהל. לגבי משלחות ממלכתיות מוסדיות ייקבע הסדר בתאום בין המסגרת החינוכית  לקבלן בכפוף  להוראות הביטחון. לאתרים הנ"ל עשויים להתווסף אתרים נוספים המתמזגים במסלול העיקרי עפ"י דרישת המסגרת החינוכית  או המשרד.
4.5.3 במהלך המסע, בסוף השבוע (חמישי-שישי-שבת או שישי-שבת-ראשון), תשהינה כל המשלחות הממלכתיות המשרדיות בקרקוב או בוארשה או בלובלין או בורוצלב עפ"י דרישת המטה ובכפוף לאישור אגף הביטחון. מטה פולין רשאי לבקש לינות בערים אחרות בהתראה של חצי שנה מראש
4.5.4 המשלחות המוסדיות יגבשו תכנית סוף שבוע עצמית משלהם. עם זאת, משלחות מוסדיות רשאיות לשהות בשבת בערים אחרות  בכפוף לאישור מטה פולין בלבד.
4.5.5 המשרד ינהל רישום של בקשות ממוסדות חינוך ליציאת קבוצות לפולין במערכת "הומלנד" או כל מערכת שתחליף אותה בהתאם להחלטת המשרד.
4.5.6 המשרד רשאי לדרוש לשנות מועדי יציאה של קבוצות על מנת לעמוד בדרישה של מספר האוטובוסים המקסימלי.
4.5.7 משלחת מוסדית אחת (או שילוב של מספר מוסדות) חייבת לכלול לפחות 2 אוטובוסים ולא יותר מ- 4 אוטובוסים.
4.5.8 כל שינוי במספר האוטובוסים למשלחת מחייב אישור מראש של מטה פולין.
4.5.9 על הקבלן להעביר למשרד את התוכנית המלאה של המסע והמרכיבים השונים בו, לקבלת אישור מראש של מטה פולין לא יאוחר מ- 60 יום לפני תאריך היציאה.
4.5.10 המשרד יהיה רשאי לדרוש לערוך בתכנית שינויים והתאמות, בין היתר כדי לצמצם את זמני השהייה בשדות התעופה וזמני הנסיעות והמעברים במסגרת התוכנית.
4.5.11 המשרד יקבע תאריך אחרון לסיום כל תהליך החתימה על ההסכמים והעברת כל הנדרש למשרד.
4.5.12 קבלן שלא יעמוד במועדים לפי סעיף 4.5.9 ו- 4.5.11 לא יוכל להוציא משלחות לפולין.
4.6 מועדי ההמראה והנחיתה ביעדים השונים
4.6.1 על הקבלן לקבל אישור מראש ובכתב מאגף הביטחון במשרד לצורך ביצוע תוכנית הטיסות.
4.6.2 כיום התפוסה השנתית הינה כ 90%. המשרד ימשיך לפעול בשיבוץ הקבוצות לטיסות באמצעות מערכת הניהול, בצורה מיטבית ככל שניתן.
4.6.3 להלן יעדי הנחיתות והמראות הצפויות החל משנת 2020:
1. ת"א – פולין – ת"א: נחיתות או המראות בשדות התעופה הבאים: ורשה, לובלין, קטוביץ, קרקוב, ז'שוב, לודג', ורוצלב או כל שדה תעופה אחר שיאושר על ידי מנהלת פולין ואגף הבטחון.
2. כ-30% מכלל הנחיתות יהיו בשדות התעופה הבאים: קרקוב, וורוצלב, לובלין, לודג', ז'שוב. במקרים אלו תוכנית הסיור תתחיל במרחק שלא יעלה על 1.5 שעות נסיעה ממקום הנחיתה או כל שדה תעופה אחר בפולין שיאושר מראש ע"י מטה פולין וקב"ט המשרד.
3. 2 "הגזרות" המרכזיות בפולין הן ורשה וקרקוב, בהתאם לתוכנית האבטחה של אגף הביטחון. בכל גזרה מספר מרחבים בהתאם לשדות התעופה.
4. מרחב שהות המשלחת יהיה בהתאם לשדה התעופה בו נחתה המשלחת, למשך מינימום של 36 שעות.  לא תתאפשר נחיתה במרחב מסוים ונסיעה מידית למרחב אחר.
4.6.4 מועדי הטיסות במהלך כל השנה במסלול הרגיל יהיו כדלקמן: 
1. מועד ההמראה מהארץ לפולין לא אחרי 09:00.
2. מועד ההמראה מפולין לארץ לא לפני 21:00 (שעון מקומי).
4.6.5 במידה שההמראה חזרה הינה אחרי השעה 21:00 ועד השעה 02:00, על הקבלן לדאוג שיהיה למשתתפים מקום כינוס הולם עד לשעת ההגעה לשדה התעופה. במידה שההמראה חזרה לארץ הינה אחרי השעה 02:00, ידאג הקבלן ללינה בבית המלון בו שהו.
4.6.6 רק במסלול א' ניתן לטוס טיסת ערב (ללא יום פעילות) שתכלול לינה נוספת טרם תחילת המסע  וזאת ללא כל תוספת מחיר למשתתף.
4.6.7 על הקבלן לתכנן ולהתאים את מועדי ההמראות והנחיתות כך שיהיה מינימום של זמני המתנה ושהייה בשדות התעופה ושיוותר מקסימום זמן לפעילות ולשהייה באתרים.
4.6.8 בטיסות מפולין לארץ לאחר השעה 22:00 ועד 02:00 בלילה, על הקבלן לספק למשלחת ארוחת ערב חמה ( ולא כריכים)  שתוגש במבנה סגור ואולם לכינוס המשלחת.
4.6.9 בטיסות מהארץ לפולין ניתן לצרף גם נוסע אחר שאינו קשור למשלחות .
4.6.10 בטיסות מפולין לארץ לא ניתן לצרף נוסעים שאינם קשורים למשלחות. כמו כן, חל איסור להעלות בטיסות אלו נוסעים מטיסות מעבר (טרנזיט).
4.6.11 במשלחות הממלכתיות מטעם המשרד אין לפצל את המשלחת למספר מטוסים אלא באישור מראש של מטה פולין במשרד.
4.6.12 המשרד יכול לשנות את מועדי ההמראות והנחיתות גם למועדים אחרים.
4.6.13 שעות ההמראה והנחיתה בפולין יהיו בהתאם לחוק התעופה הפולני. בהתאם ללוח הזמנים של החוק יותאמו שעות ההמראה והנחיתה של המשלחות.
4.6.14 על הקבלן לקחת בחשבון כי ייתכנו שינויים במועדי המראות ונחיתות מהארץ לפולין ומפולין לארץ בעקבות שינויים  רגולטוריים או הסכמים בנושא תעופה.
4.6.15 על הקבלן לוודא כי חברת התעופה תספק מי שתיה ללא עלות  במהלך כל הטיסה.
4.7 לוח זמנים לטיפול בבקשת יציאה
	שלב ביצוע
	הפעולה הנדרשת
	מועד אחרון לביצוע
	אחריות ביצוע

	1. שיריון תאריך
	1. פניית ביה"ס למטה פולין לשריון תאריך יציאה באמצעות מערכת "הומלנד" (מערכת ניהול משלחות המופעלת על ידי המשרד).
2. אישור בכתב לביה"ס לתאריך המבוקש שיופק במערכת "הומלנד"
3. התחייבות של מנהל המסגרת החינוכית לקיים פעילות מקדימה כהכנה למסע ובכלל זה בחירת התלמידים המתאימים ביותר למסע
	עד חצי שנה לפני היציאה
	ביה"ס באישור מטה פולין

	2. הגשת טופס בקשת חסות
	טופס בקשת החסות – 180 הינו טופס מקוון הנמצא בתיק המשלחת במערכת ניהול המשלחות "הומלנד" של מטה פולין.
	
	ביה"ס

	3. בדיקת הטופס
	טופס בקשת החסות יבדק ע"י הגורמים המאשרים במטה פולין ובמחוזות והכל במערכת הממוחשבת בלבד
	
	מחוז

	4. הגשת טופס בקשת יציאה
	הגשת טופס בקשת אישור יציאה לפולין הכולל תוכנית מפורטת של המסע + רשימת נוסעים, למטה פולין. 
טופס זה מתוכנן להפוך למקוון החל מפברואר 2020
	עד 60 יום לפני מועד היציאה

	ביה"ס


	
	בדיקת טופס בקשת אישור היציאה והעברתו לביטחון לאישור בטחוני ולמחוז.
	
	מטה פולין

	
	הוצאת אישור פדגוגי לביה"ס והעתק למטה פולין
	
	מחוז

	5. טיפול במלגות 
	הגשת רשימת הבקשות למטה פולין וקבלת אישור (טופס 200)
	עד 61 יום לפני היציאה
	ביה"ס

	6. השלמת פרטים חסרים והכנה למסע
	במידת הצורך, שליחת פרטים חסרים ושינויים בתוכניות לאישור מטה פולין.
	לא יאוחר
 מ- 21 יום לפני מועד היציאה
	ביה"ס


	
	שליחת השינויים לאישור הבטחון 
	
	מטה פולין

	7. אישור בטחוני
	הוצאת אישור ביטחוני לביה"ס והעתק למחוז, חברת הנסיעות ומטה פולין
	לא יאוחר
 מ- 14 יום לפני מועד היציאה
	אגף ביטחון של המשרד

	8. סיכום מסע
	מילוי טופס סיכום של המסע לפולין והעברתו למטה פולין.
התחלת ביצוע פעילות חינוכית "השיבה הביתה" לעיבוד המסע.
קיום מפגש סיכום ועיבוד של המסע 
	תוך 14 יום מחזרת המשלחת לארץ.
	ביה"ס

	9. סיום הטיפול במלגות 
	העברת דוח טיסה למטה פולין לאישור המלגות
	עד 14 יום מתאריך החזרה
	הקבלן


4.8 פירוט סוגי בעלי תפקידים במשלחת 
4.8.1 להלן פירוט בעלי תפקידים המתלווים למשלחות (יש לציין כי לא לכל משלחת יתלוו כל בעלי התפקידים המפורטים להלן):
1. 2 מחנכים מלווים לכל אוטובוס  (חושב לפי 35 משתתפים משלמים באוטובוס) ובכל מקרה לא יצא אוטובוס ללא 2 מלווים כאמור.
2. 1 מדריך ישראלי לכל קבוצה (כמוגדר בסעיף 5.13.3ג') שיבחר בתיאום עם מארגן המשלחת (יש לכלול בעלות של המדריך את כל הנדרש במכרז זה).
3. מארגן המשלחת רשאי לדרוש תוספת של מדריך למשלחת ולקבל אישור מראש של מטה פולין וזאת במסגרת רכישת שירותים משלימים.
4. אנשי ביטחון ישראלים ישובצו בהתאם להנחיות גורמי הביטחון לכל משלחת. 
5. 1 איש בטחון פולני ישובץ בכל אוטובוס, בהתאם להנחיות גורמי הביטחון, מלבד האוטובוס בו יושב המאבטח הישראלי . בהתאם להנחיות הביטחון יתכן ויוחלף מאבטח פולני במאבטח ישראלי נוסף בכפוף לדרישה בכתב.
6. לפחות 1 מדריך תיירות מקומי (פיילוט) דובר אנגלית יתלווה לכל  משלחת, (בכפוף לחוק הפולני). מדריך התיירות המקומי יהיה בעל כישורי הדרכה באתרים הבאים: קרקוב, ורשה, לובלין. 
7. 1 איש רפואה ישובץ במשלחות של 3-4 אוטובוסים בהתאם לאמור ובחוזר מנכ"ל תשע''ט 10/ א' בסיון תשע''ט,, 04 ביוני   2019.
מנהל המשלחת רשאי לשבץ איש רפואה מתנדב שיהיה  מבוטח ע"י הקבלן ועל חשבונו בביטוח אחריות מקצועית. היה ולא ישיג ראש המשלחת איש רפואה בהתנדבות יהיה רשאי במסגרת רכישת שירותים משלימים לשלב דרישה זו בתוכנית. הגוף המזמין  ישלם את שכרו של איש הרפואה באמצעות הקבלן. ביטוח אחריות מקצועית באחריות הקבלן ובמימונו.
בכל מקרה של שימוש בשרותי רפואה מקומיים הקבלן ישלם באמצעות הפילוט ויתבע את העלות מהביטוח.

8. 1 נציג קבלן ישראלי המלווה את המשלחת. 
9. 1 איש עדות לכל משלחת (באישור מטה פולין מראש).
10. 1 מהמחנכים המלוים במשלחת של מוסד חינוכי, ישמש כמנהל המשלחת.  
11. במשלחות ממלכתית משרדיות רשאי מטה פולין מטעם המשרד למנות מנהל משלחת וזאת בנוסף למחנכים המלווים, במסגרת רכישת שירותים משלימים. 
12. בנוסף לנ"ל, ועפ"י אישור של המשרד ניתן לצרף למשלחות מלווים נוספים שתהיה כרוכה בתשלום נוסף מצד המלווה  במחיר זהה למחיר משתתף.
13. להלן מספר בעלי התפקידים שיצורפו בהתאם למספר האוטובוסים בכל משלחת:
	אוטובוסים במשלחת
	מחנכים
כולל מנהל משלחת
	מדריך
	מאבטח
ישראלי/פולני
	איש רפואה
	איש עדות
(אופציה)
	התפלגות מספר המשלחות

	1
	2
	1
	1
	1  מע"ר
	
	1%

	2
	4
	2
	2
	2  מע"ר
	1
	44%

	3
	6
	3
	3
	2  מע"ר
1  אח/ חובש/ פרמדיק/ רופא
	1
	35%

	4
	8
	4
	4
	3  מע"ר

1  אח/ חובש/   פרמדיק/ רופא
	1
	20%


14. לכל אוטובוס במשלחת ימונה אחד מהמשתתפים כמגיש עזרה ראשונה שעבר הכשרה מתאימה כמגיש עזרה ראשונה, הכל  בכפוף לחוזר המנכ"ל הנ"ל.
15. להלן פירוט סוגי העלות (שכר והוצאות) והגורם המשלם עבור בעלי התפקידים המשתתפים במשלחות השונות:
	משתתף / 

בעל תפקיד
	סוג העלות
	הגורם המשלם שכר 

	
	עלות הטיסה הלוך ושוב (כולל שרותים)
	עלות הלינה
	כלכלה והחזרים
	

	תלמיד
	תלמיד
	תלמיד
	תלמיד
	-----

	מחנך
	קבלן
	קבלן
	קבלן
	המעסיק
(לא הקבלן)

	מדריך ישראלי
	קבלן
	 קבלן
	קבלן
	קבלן

	איש ביטחון ישראלי
	משרד
	משרד
	משרד
	המעסיק 
(לא הקבלן)

	איש ביטחון פולני
	---
	משרד
	משרד
	המעסיק (בפולין)

	איש רפואה 
למעט מע"ר
	משרד
	משרד
	משרד
	מתנדב או הגורם המזמין (במסגרת שרותים משלימים)

	"פילוט" – מורה דרך פולני
	----
	קבלן
	קבלן
	קבלן

	איש עדות
	משרד
	רכישה במסגרת שירותים משלימים
	רכישה במסגרת שירותים משלימים
	---

	מנהל טקסים במשלחות משרדיות בלבד
	משרד
	משרד
	רכישה במסגרת שירותים משלימים
	

	איש תחנת קבע-משרד החינוך
(בייס)
	משרד
	משרד
	רכישה במסגרת שירותים משלימים
	משרד

	מנהל משלחת משרדי
	משרד
	משרד
	משרד
	המעסיק (לא הקבלן)


16. הגורם המארגן את המשלחת (המשרד/בית הספר) ישלם בגין השתתפות בעלי התפקידים הנ"ל במשלחת וזאת עפ"י המחיר למשתתף שיאושר ע"י המשרד שיקבע במסגרת מכרז זה.
מספר המלווים שהמשרד יממן את עלות השתתפותם בכל משלחת יקבע ע"י המשרד. כמו כן, מובהר כי המשרד ישלם לקבלן לפי המחיר למשתתף כאמור לעיל ולא יישא בעלות שכר המלווים למעט אלה שיקבע כי הוא משלם את עלותם כאמור לעיל. 

בכל מקרה על הקבלן לשלם את שכרם של המדריכים כאמור לעיל.
17. בגין כל תוספת או גריעה של בעל תפקיד או כל שינויי במשך השהייה או כל עלות אחרת, תיערך ההתחשבנות בגין הגריעה או התוספת של העלות תהיה על בסיס דף העזר לפירוט הצעת המחיר של הקבלן במשלחות הממלכתיות המשרדיות. 
18. עלות שירות הקרקע של איש עדות ושל מאבטח פולני הינם בהתאם לעלות משתתף בניכוי עלות טיסה.
4.8.2 מדריך מקומי-פילוט
1. על פי הדין הפולני, קבוצה מחוייבת להיות מלווה במדריך מקומי מוסמך (בדיוק כמו בישראל, מדריך תיירים).
2.  המדריך הפולני (פילוט) הינו מדריך מוסמך, בקיא בתיירות בפולין, רובם בקיאים מאוד במורשת היהודית ובהיסטוריה היהודית בפולין.
3. תפקיד הפילוט לתאם בין נותני השירותים בפולין לבין המשלחת בין היתר בנושאים הבאים: כניסה לאתרים, נהגי האוטובוסים, אנשי השירות במלון (לינה, ארוחות, חדרים).
4. הנושאים העיקריים בהם יטפל הפילוט:
(1) תרגום ההוראות והעברתם ממנהל המשלחת לנהגי האוטובוסים
(2) וידוא שהאתרים בתוכנית המסע פתוחים
(3) תשלום עבור הכניסה לאתרים
(4) קניית זרי פרחים
(5) וידוא קיום בקבוקי מים באוטובוסים
(6) תיאום הגעת נהגי האוטובוסים עפ"י לוחות הזמנים של התוכנית, על פי בקשת ודרישות מנהל המשלחת והאבטחה
(7) פתרון בעיות בלתי צפויות בהיבט הרפואי, כולל פינוי תלמידים למרכזים רפואיים וטיפול בנושא התשלומים והביטוחים
(8) מתן מענה ביום שבת לנושאי מעליות, פתיחת חדרים למשלחות דתיות.
(9) אספקת בקבוקי מים מינרליים למשלחת דתית במהלך הסיור בשבת.
(10) מתן סיוע למנהל משלחת דתי ביום שבת בנושאי תקשורת וטלפונים.
5. במקרה שיהיו תלונות על תפקוד ה"פילוט" והנהגים מגורמי המשלחת ו/או הביטחון יש להחליף את הצוות תוך 24 שעות.
4.8.3 שירותים מיוחדים  לכלל המשלחות

1. המשרד יקצה 3 אנשי תחנת קבע לכל סבב משלחות. עבור כל אחד מהם המשרד ירכוש שירותי טיסה וביטוח באמצעות הקבלן וזאת בהתאם למחירים שיקבעו במסגרת המכרז (בהתאם להצעת המחיר כפי שפורטה בדף העזר). 
2. עבור כל אוטובוס הרשום במערכת הניהול יעביר הקבלן באמצעות מטה פולין סכום של 200 זלוטי  עבור שירותי ניהול תחנת הקבע בפולין המספקת שירותים לכלל המשלחות, כגון: טיפול במקרי חרום, נסיעות לשדה התעופה ובחזרה, מתן מענה לאירועים חריגים הכנת חומרים למנהלי משלחות וכיוצ"ב.
3. התשלום כאמור יועבר למטה פולין עפ"י לוחות זמנים שיקבעו מראש. במקרה הצורך  הקבלן יתבקש לרכוש שירותים/מוצרים בארץ ובחו"ל והדבר יקוזז מהסכום האמור. 
4. מטה פולין ינהל את קופת התפעול של תחנת הקבע בהתאם להוראות חשבות המשרד. 
5. על הקבלן לקחת בחשבון את התשלום בגין שירותי תפעול תחנת הקבע במסגרת הצעת המחיר למשתתף.
6. במשלחות ממלכתיות של מוסד חינוכי, בהן תלמידי חינוך מיוחד, ניתן להוסיף מחנך מלווה על כל 5 תלמידים המוגדרים ע"י האגף לחינוך מיוחד, מותנה באישור כתוב מהמפקחת הארצית הממונה. מימון המלווה הנוסף יבוצע על ידי המשרד בהגדרת סייעת ובאמצעות מנגנון המלגות.
7. למשלחות ממלכתיות משרדיות המורכבות מבתי ספר קטנים או מסגרות מיוחדות  קיימת האפשרות למטה פולין להוסיף מחנכים מלוים בהתאם למפתח של מחנך על 5-7 תלמידים.
8. למשלחות ממלכתיות משרדיות המורכבות ממספר מסגרות או מסגרות מיוחדות על הקבלן לקחת בחשבון כי יתכן שאוטובוס יכלול מספר קטן יותר של משתתפים משלמים בחריגה של עד 10%. מטה פולין רשאי לתת מענה במסגרת רכישת שירותים משלימים.  ההתחשבנות עם הקבלן תתבצע בסוף כל סבב. מטה פולין ישאף לבנית משלחות במיצוי מלא של האוטובוסים.
9. אגף הביטחון רשאי להנחות להוסיף מאבטחים למשלחת ללא תלות במספר האוטובוסים, בתוספת תשלום בהתאם לטבלת שרותים משלימים.
4.9 הפעלת משרד בפולין
4.9.1 על הקבלן להפעיל במסגרת מכרז זה משרד בבעלותו למתן שירותי קרקע בפולין באחת מהערים הבאות: ורשה או קרקוב.
4.9.2 המשרד בפולין יהיה בעל רישיון הפעלה של משרד נסיעות תקף וביטוח מקצועי.
4.9.3 הקבלן יעביר לאגף לא יאוחר משבועיים ממועד תחילת ההתקשרות מסמך הכולל את פרטי המשרד, כתובתו ועותק מרישיון ההפעלה של משרד נסיעות.
4.9.4 הקבלן רשאי להתקשר עם משרד לשירותי קרקע קיים באחת מהערים הנ"ל ויציג הסכם התקשרות חתום כדין (בכפוף לדין הפולני)  עם המשרד לשירותי קרקע בפולין שתוקפו יהיה לפחות לשנת ההתקשרות הראשונה עם אופציה ל- 3 שנים נוספות.
4.10 הכנות לפני יציאת משלחת
4.10.1 על הקבלן להגיש לאישור מטה פולין את תוכניות המסע, לוח הזמנים של הטיסות, רשימת מלונות, רשימת המסעדות והארוחות לא יאוחר מ- 60 יום לפני המסע. למשלחות היוצאות בתקופת החגים או שבועיים אחריהם יש להגיש 70 יום לפני תאריך היציאה. המשרד רשאי לגבות פיצוי על כל יום איחור בהגשת התוכנית או נספחיה.
4.10.2 על הקבלן להכין ולארגן את המשלחת בתחומים הבאים: ניהולי, כספי, תפעולי ולוגיסטי.
4.10.3 התכנים הפדגוגיים של המסע הינם באחריות המסגרת החינוכית  ובכפוף להנחיות חוזר המנכ"ל ובאישור מטה משלחות הנוער לפולין.
4.10.4 כל ההכנות יהיו בין היתר על פי המוגדר בחוזר מנכ"ל משלחות נוער לפולין המתפרסם על ידי המשרד מזמן לזמן.
4.10.5 באחריות הקבלן לקיים בארץ מפגשי הכנה למשלחת, שיבוצעו לכל אחת מקבוצות ההדרכה במשלחת ע"י המדריך שאמור לשמש כמדריך של הקבוצה במסגרת המשלחת במסע לפולין. משך ההכנה יעמוד על כ- 10 שעות . יש לפצל ל 2-3  מפגשים.
4.10.6 על הקבלן או מי מטעמו להשתתף בכל המפגשים/התדרוכים אליהם יוזמן על ידי המשרד, כמו כן להעביר כל דווח עפ"י דרישה של המשרד באשר למשלחות הנוסעות דרכו.
4.10.7 על הקבלן להכין מראש את כל המסמכים והאישורים הנדרשים לנסיעה, תוך בדיקת שלמותם, כולל:

1. כרטיס טיסה ליוצאים ופוליסת ביטוח אישית, וזאת לאחר קבלת הפרטים האישיים מהמשתתפים.

הפעילות הנ"ל תבוצע ע"י הקבלן ובאחריותו, בתיאום ישיר עם המסגרת החינוכית  והמלווים הנוספים, כאשר הנפקת כרטיסי הטיסה ותשלום מיסי הנמל יעשה לא יאוחר מ- 14 יום לפני הטיסה.

2. במקרה של תלמיד המאושפז מעל 48 שעות רשאי מטה פולין להורות על הטסת הורה או מי מטעמו לשהות עם התלמיד. עלות ההטסה תחול על הקבלן.
4.10.8 על הקבלן לסייע ולהגיש בשיתוף המסגרת החינוכית תכנית מסע המכילות בין היתר פירוט של: 
1. טבלאות לו"ז מסע
2. טבלאות מלונות
3. טבלאות ארוחות
מנהל המסגרת החינוכית, יגיש את הטבלאות חתומות על ידו ועל ידי הקבלן לפחות 60 יום לפני הטיסה לאישור מטה משלחות הנוער לפולין במשרד.
4.10.9 על הקבלן להעביר למשרד את כל הסכמי ההתקשרות שלו עם ספקי שירותי הקרקע (מלונות, אוטובוסים וכו') - 60 ימי עבודה (בישראל) לפחות לפני מועד היציאה.

רשאי המשרד לגבות פיצוי על כל יום איחור בהגשת התוכנית או נספחיה.
4.10.10 על הקבלן חלה החובה לארגון מפגש של משלחת שלמה ("מפגש מטוס") במועד סמוך למועד היציאה. 
במפגש ישתתפו כל המדריכים המיועדים למשלחת זו, המורים, המחנכים, המלווים, מנהל המשלחות, אנשי עדות, אנשי רפואה ואנשי הביטחון. 

4.10.11 על הקבלן להכין דף תדריך עבור כל משתתף, בהתאם להנחיות ובאישור המשרד.
4.10.12 על הקבלן להכין מדבקות מזהות לאוטובוסים ולמזוודות באישור מראש של מטה פולין.
4.10.13 על הקבלן לספק לכל משתתף קפושון שרוול ארוך עם שני כיסים מבד פוטר בצבע שיקבע ע"י המסגרת החינוכית, עם הדפסה מלפנים ומאחור (תוכן ההדפסה, צבע וגודל יקבעו ע"י המסגרת החינוכית) וזאת במידות מתאימות למשתתפים, כולל למחנכים וסגל מלווה לא כולל מדריכים. בקיץ ניתן לספק במקום קפושון, 2 חולצות שרוול קצר+ כובע, עפ"י בקשת מנהל המסגרת החינוכית.
4.10.14 על הקבלן להכין תעודת משתתף עשויה מגליון בריסטול 300 גר' שתחולק לכל המשתתפים כולל למחנכים וסגל מלווה בהתאם לדוגמה בנספח 5. הכיתוב של  פרטי המשתתף והפרטים המשלימים בתעודה יהיו בהדפסה. מדריכים אינם מקבלים תעודות אילו. 
4.10.15 על הקבלן לספק סיכת דש עפ"י הדוגמאות בנספח 5, המיועדת לכל אחד מהמשתתפים במשלחות השונות כולל למחנכים וסגל מלווה. המדריכים אינם מקבלים סיכת דש.
4.10.16 על הקבלן להוביל את כל הציוד למפגש (חוברות, חולצות) ולהסיע את איש העדות ורופא במידת הצורך. נציג הקבלן יהיה נוכח במפגש ולפניו, לפתרון כל בעיה.
4.10.17 בהתאם לרשימה שתימסר לו ע"י המשרד בהתאמה למפתחות ההקצאה המפורטים במכרז, על הקבל להסיע לשדה התעופה ביום יציאת המשלחת לפולין ולהחזירם לאחר חזרת המשלחת לארץ את בעלי התפקידים הבאים: ראש המשלחת, איש עדות, איש רפואה והמדריך. כל ההסעות של בעלי התפקידים תהיה באחריות הקבלן ועל חשבונו.
4.11 שירותי לינה למשלחות
4.11.1 שירותי הלינה למשלחות יינתנו בבתי מלון מתוך רשימה של כ- 300 בתי מלון המאושרים על ידי המשרד. בתי המלון יהיו ברמה של 3-4 כוכבים (המשרד רשאי להסיר מלון מהרשימה עקב תלונות חוזרות בנושאי רמת אחזקה ונקיון).
4.11.2 ככל שישנו תלמיד או מורה שבשל מצבם הבריאותי נדרש להם חדר מונגש בבית המלון,  על הקבלן לדאוג לחדר מונגש למשך כל זמן השהייה בבית המלון.
4.11.3 בחודשים יולי, אוגוסט וספטמבר, במידה שהלינה במלון ללא מיזוג, יש לקבל מראש את הסכמת מנהל המשלחת ולהחתימו על כך שבהסכמתו הלינה תהיה בבית מלון ללא מיזוג אויר.
4.11.4 המשרד יעביר לקבלן את רשימת בתי המלון המאושרים ע"י אגף הביטחון בתחילת ההתקשרות.
4.11.5 בכל מקרה שמבקשים לקבוע  או לבחור  בית מלון שאינו ברשימה על הקבלן להביא את פרטי בית המלון מראש לקבלת אישור מראש בכתב מאגף הביטחון במשרד. בדיקת מלונות חדשים נעשית פעמיים בשנה, בין הסבבים.
4.11.6 60 יום לפני יציאת המשלחת (כנדרש בטופס 60) על הקבלן להגיש למשרד או למוסד החינוכי בהתאם לסוג המשלחת, את רשימת בתי מלון בהם מתכוון לשכן את התלמידים תוך התייחסות למספר התלמידים באותה משלחת בסבב.
4.11.7 על הקבלן להלין את כל חברי המשלחת באותו מלון (ללא פיצול). במקרה חריג של משלחת בת 4 אוטובוסים בלבד ניתן להגיש בקשה מראש למטה פולין, לפיצול לעד 2 בתי מלון בלבד. אין לפצל ללא אישור בכתב של אגף הביטחון של המשרד.
4.11.8 יש להעביר לבתי המלון את שמות האורחים בלבד, חל איסור להעביר פרטים נוספים כגון מספרי זהות או מספרי דרכון.
4.11.9 במקרה של פיצול, שתי הקבוצות שיפוצלו ילונו במלונות באותה עיר והקבלן חייב להציב נציג מטעמו בכל מלון.
4.11.10 לכל אוטובוס יקצה הקבלן 4 חדרים לאורח יחיד שיהיו עבור המאבטח, 2 מורים מלווים ומדריך.
4.11.11 לכל  משלחת יש להקצות עוד 2 חדרים ליחיד שיהיו לאיש עדות ואיש רפואה (למעט מע"ר).
4.11.12 למשלחות משרדיות יוקצה חדר יחיד נוסף עבור מנהל המשלחת.
4.11.13 המלונות והמסלולים במהלך השבוע
הלינה תהיה בערים כדלקמן:
(1) בוורשה או בסביבותיה במרחק שלא יעלה על 20 ק"מ ממרכז העיר.
(2) בקראקוב או בסביבותיה במרחק שלא יעלה על 20 ק"מ ממרכז העיר.
(3) בעיר לובלין או בגליציה במרחק שלא יעלה על 20 ק"מ ממרכז העיר.
(4) בעיר לודג' או וורצלב במרחק שלא יעלה על 10 ק"מ ממרכז העיר.
4.11.14 לינה בסופי שבוע למשלחות הממלכתיות מטעם המשרד
על הקבלן להקצות עבור לפחות 2/3 ממספר המשלחות מקומות לינה בסופי שבוע בטווח הליכה שלא יעלה על 30 דקות הליכה מאתרי הביקור שלעיל בחודשי החורף ושלא יעלה על 45 דקות הליכה מאתרי הביקור שלעיל בחודשי הקיץ. 
ה- 1/3 הנותר בטווח הליכה שלא יעלה על שעה בחורף או שעה וחצי בקיץ מאתרי הביקור היהודיים והרובעים העתיקים בקראקוב / רשה/לובלין (עפ"י התוכנית).
4.11.15 לינה בסופי שבוע למשלחות ממלכתיות מטעם מסגרת חינוכית
על הקבלן בהתאם לצורך, לספק ל20% מהמשתתפים, לינת לילה בשבת במקומות לינה בטווח הליכה כאמור לעיל מאתרי הביקור בשבת במקביל להלנת המשלחת כולה בזמן שהותה בקראקוב או ורשה או ורוצלב או לובלין (עפ"י התוכנית) כפוף למגבלות הביטחון.
4.11.16 על הקבלן להלין את המשתתפים והמלווים, כדלקמן:
1. 2 משתתפים בחדר אחד. רשאי הקבלן להלין 3 תלמידים בחדר בתאום מראש עם מנהל המשלחת.
2. שירותים ומקלחת צמודים לכל חדר.

3. 4 חדרים לאורח יחיד לכל אוטובוס. (מדריך, מאבטח, 2 מחנכים).
4. 2 חדרים לאורח יחיד לכל משלחת עבור איש עדות, איש רפואה במידת הצורך.
5. במשלחות ממלכתית מטעם המשרד חדר נוסף לאורח יחיד עבור מנהל משלחת. 
4.11.17 כל חדרי האירוח יהיו בקומה 2 ומעלה.
4.11.18 מספר חברי משלחות הלנים בכל מלון לא יעלה על 600 חברי משלחות (במצטבר).
המשרד רשאי להתנות שימוש במלון עד להגעה לקיבולת יומית של 600 חברי משלחות באותו מלון בלילה נתון.

4.11.19 במקרים בהם מספר חברי המשלחות עולה על 600, על הקבלן להסדיר מקום לינה חלופי כנדרש במכרז.
4.11.20 כל קבוצה (יחידת אוטובוס) תשהה באותה הקומה במלון עם המחנכים שלה. כל שינוי מחייב אישור מראש ע"י מנהל המשלחת.
4.11.21 למשלחות ממלכתיות של מוסדות חינוך על הקבלן לקבל אישור בית הספר, להתאמת בתי המלון לצרכי המשלחת ובלבד שעמדו בתנאים המינימליים הקבועים במכרז.
4.11.22 למשלחות הממלכתיות מטעם המשרד, על הקבלן לקבל אישור המשרד להתאמת המלון בהתאם ללוח הזמנים שנקבע להתארגנות.
4.11.23 על הקבלן להציג בתוכנית את המלונות (בטרם ביצוע ההזמנה). מלונות אלו ייבחנו ע"י הגורמים הקובעים במשרד ובשרותי הביטחון והם רשאים לפסול מלונות מוצעים ולא לאפשר בהם לינה.
4.12 שירותי כלכלה
שירותי הכלכלה  עבור כל משתתף  בכל סוגי המשלחות יהיו כדלקמן:
4.12.1 יוגשו ארוחות בוקר כשרות במלונות / מסעדות. על הארוחה לכלול: מיץ, קפה/תה, 3 לחמניות, דגני בוקר, טונה, שוקולד למריחה, חמאה, חמאת בוטנים, ריבה, חלב, 2 סוגי גבינות (צהובה, קוטג'/לבנה), ירקות חתוכים (מלפפונים + עגבניות), זיתים, ביצה, מעדן.
במקרים בהם נדרשת עפ"י תוכנית המסע יציאה מוקדמת מהמלון טרם פתיחת חדר האוכל, רשאי מנהל ביה"ס/ מנהל המשלחת לבקש להמיר ארוחת בוקר לארוחה ארוזה ללא כל עלות נוספת.

במקרה זה  על הקבלן לספק במלון בבוקר – משקה חם וחטיף מתוק/ופלים.
הארוחה הארוזה תכלול את כלל הפריטים הבאים: ביצה קשה, 2 כריכים עם גבינה צהובה, ירק, קורנפלקס, חלב בקרטון, מיץ תפוזים בקרטון, סכום חד פעמי, כף, קערה.
לכל אוטובוס יש להוסיף לחמים פרוסים  וממרחי שוקולד , ריבה וממרח בוטנים.
4.12.2 יוגשו ארוחות ערב כשרות (בבתי המלון או במסעדות מאושרות) בתיאום עם מנהל המשלחת, ויכללו: 
1. מנה ראשונה: סלטים - 4 סוגים: ירקות, כרוב לבן, חומוס, חמוצים
2. מרק (בחודשים יולי/אוגוסט/ספטמבר רשאי מנהל בית הספר/המשלחת להמיר את המרק, בשתיה קלה או בגלידה למעט בארוחת יום שישי)
3. מנה עיקרית: מנת בשר: שניצל/עוף/פרגית/נקניקיות. בכל יום יוגש אחד מהסוגים ועוד 30% בשר מסוג שני (אין להגיש יום אחרי יום אותם סוגי בשר).
4. תוספת פחמימה חמה (תפו"א אפוי/פירה/פסטה/אורז) ועוד תוספת ירק חם (גזר גמדי/כרובית מאודה/אפונה.
5. מנה אחרונה: עוגה / 2 סוגי פירות
6. לחם, ומים מינרלים
7. פינת מים חמים לצורך הכנת קפה/תה כולל כל המצרכים הנדרשים לצורך כך למלווים ולתלמידים - ללא צורך בהגשה.
4.12.3 ארוחות צהריים נארזות, כשרות, כאשר כל ארוחה כוללת: 
1. כ- 2 לחמניות / כריכים (מיני בגט) עם גבינה ו/או ממרח שוקולד, ו/או ביצים, טונה, לחם פרוס, שקית אריזה.
2. לכל מנה יתווספו פרי ושתייה מתוקה.
3. ממתק או כל סוג אחר של חטיף שיתואם ויאושר ע"י נציג המסגרת החינוכית . 
4. משלחות רשאיות לבקש ארוחה ארוזה לשבת ללא תוספת מחיר.
חל איסור להמיר את הארוחות ארוזות/נארזות בכסף לקנית מזון אחר.  
4.12.4 הקבלן אינו רשאי לבצע המרת ארוחות כאמור לעיל אף אם יתבקש לעשות זאת, מחובתו לספק את הארוחה בכל מצב.
4.12.5 ארוחה ארוזה לפני הטיסה חזרה לישראל, תהיה על בסיס 2 לחמניות/כריכים (במשקל מינימום של 300 גרם לכריך), מאפה מתוק ארוז אישי במשקל של 90 ג' לפחות וחטיף מלוח אישי (כגון: ביגלה, במבה, ביסלי). לא נדרש לספק ארוחה ארוזה במקרים בהם סופקה ארוחת ערב מלאה לפני הטיסה או שמסופקת ארוחת ערב בטיסה בהתאמה לארוחה המוגדרת .
4.12.6 יצוין כי מוצרי המזון לארוחה הנארזת שיסופקו במקביל לארוחת הבוקר (לשם הכנת הארוחה הנארזת) לא יהיו על חשבון ארוחת הבוקר אלא בתוספת לארוחה. הקבלן יספק מוצרי מזון בכמות המתאימה למספר המשתתפים במשלחת. 
4.12.7 ארוחת ליל שבת – מפרט ארוחת ליל שבת הינה במפרט שונה ותכלול את המרכיבים הבאים:
1. שולחנות ערוכים לסעודה חגיגית הכוללים מפה לבנה, מפיות אישיות צבעוניות, כוס לקידוש.
2. מיץ ענבים לקידוש, 2 חלות לשבת (כנ"ל בארוחת יום שבת)
3. לחמנייה אישית + לחם
4. שתיה ממותקת: מוגזת (ממותג בינלאומי מוכר כגון: קולה/ספרייט, מיצים
5. מים מינרלים
6. 4 סוגי סלטים: ירקות, כרוב לבן, חומוס, טחינה
7. מרק ירקות (כולל שקדי מרק או איטריות) בהגשה
8. מנה ראשונה: דג סלמון/ דג בסגנון מרוקאי
9. מנה עיקרית: עוף/צלי בשר– מנה אישית תהיה לפחות 250 גרם
10. 2 תוספות: פחמימה (אורז/תפו"א/פסטה), ירק חם
11. מנה אחרונה – עוגה + פרי
12. משקה חם: קפה/תה
4.12.8 משלחות דתיות היוצאות מהמלון לתפילת שבת בבוקר, רשאיות לקבל  משקה חם ועוגה טרם היציאה ולאחר התפילה יקבלו שתיה, עוגות ופירות (המרת הארוחה הנארזת) הארוחה החמה תוגש בצהרים (כסעודה שלישית) ובערב תוגש "ארוחת הבוקר".
4.12.9 לכל משתתף - בקבוק מים מינרלים 1.5 ליטר לכל יום של המסע.
4.12.10 הקבלן נדרש לספק ציוד להגשה בחדרי אוכל שאינם כשרים וזאת על מנת שלא לפגוע בכשרות המזון המוגש:
1. כמות מערכות כלי אוכל חד פעמיים למשתתף לכל ימי המסע לפי צורכי המוסד.
2. כמות מערכות כלי הגשה חד פעמיים לקבוצה לכל ימי המסע
3. גלילי נייר כסף, שיספיקו לעטיפה כפולה של המוצרים הזקוקים לחימום. 
4. כלים קבוצתיים לחימום.
4.12.11 בכל הנוגע לכשרות על הקבלן לקחת בחשבון כי:
1. כשרות משמעה תעודת כשרות מקומית לאוכל המבושל או אישור מטעם הרבנות הראשית בישראל או מי שהוסמך על ידה כאמור בחוק לאיסור הונאה בכשרות, כל עובד מטעם הקבלן אינו רשאי לקבל החלטות בתחום הכשרות, אלא לפעול עפ"י המכרז.
2. על הלחם להיות בכשרות רגילה. 
3. דרישה ל"פת ישראל" מתייחסת רק עבור משלחות דתיות שתדרושנה זאת, האחראי מטעם המשלחת רשאי במסגרת שירותים משלימים לשלב בתוכנית ולקבל אישור מראש של מטה פולין, אולם זאת ללא עלות נוספת לכל שאר המשלחות יוגש לחם בכשרות רגילה.
4. כל דרישה לכשרות מהודרת מעבר למפורט לעיל תהיה כלולה במסגרת רכישת שירותים משלימים האחראי מטעם המשלחת רשאי במסגרת רכישת שירותים משלימים לשלב בתוכנית ולקבל אישור מראש של מטה פולין. הקבלן יידרש לספק ארוחות עם הכשרות המהודרת.
5. כאשר אוכלים במסעדות כשרות, המזון יוגש בכלים רגילים ולא בכלים חד פעמיים.
6. על הקבלן לקחת בחשבון כי קיומו של סעיף  פיצוי מוסכם בנוגע לכשרות  אינו פוטר את הקבלן מחובתו לספק מזון כשר.
4.12.12 מחובתו של הקבלן לספק מזון מיוחד לתלמידים בהתאם לבקשתם במקרים בהם מבוקש תפריט: צמחוני, טבעוני, ללא גלוטן (חולי צליאק). המזון חייב להיות מגוון עשיר ומתאים לתפריט שיקבע מראש בתאום עם מנהל המשלחת וזאת ללא תוספת מחיר. על הקבלן לפעול  בהתאם לחוזר מנכ"ל –הוראת קבע 0042 מיום 21 נובמבר 2017, או כל הוראה מעדכנת.
4.12.13 ניתן לקיים ארוחות במקומות אחרים שיבחרו ע"י מנהל המשלחת למשל מסעדות, לא יותר מ- 3 פעמים. חריגה מכך דורשת אישור מטה פולין.
4.13 שירותי תקשורת
4.13.1 על הקבלן לספק אמצעי תקשורת תקינים ואמינים כמפורט להלן:
1. החל מהגעת המשלחת ועד לסיום מסע המשלחת.
2. תקשורת בין המשלחת והמשרד בארץ.
3. תקשורת בתנועה בין האוטובוסים.

4. תקשורת עם מקומות הלינה וההארחה.

5. תקשורת עם האחראים על שירותי הקרקע.
4.13.2 התקשורת תהיה על בסיס טלפונים סלולאריים חכמים מודל 2017 ומעלה שאותם יקצה הקבלן על חשבונו כולל תשלום עבור שיחות הטלפון הסלולארי ואינטרנט פתוח, עפ"י הפירוט הבא:

1. 1 יחידת טלפון סלולארי חכם לכל ראשי משלחות. פתוח לשיחות לישראל ואינטרנט.
2. 1 יחידת טלפון סלולארי חכם לכל אוטובוס. רק שיחות פנים ואינטרנט.
3. 1 טלפון חכם לאיש הרפואה של המשלחת (מ- 3 אוטובוסים ומעלה) רק שיחות פנים ואינטרנט.
4. שיחות והשכרת טלפונים בהתאם לתעריפי חברות התקשורת הסלולאריות המקומיות, וזאת עד 100 $ למכשיר.

4.13.3 הטלפונים הסלולאריים של צוות הביטחון או מלווים מקומיים אינם כלולים באמור לעיל.
4.14 שירותי הסעה

4.14.1 הקבלן יידרש לספק שירותי הסעה לתלמידים ולמלווים במהלך המסע בפולין.
4.14.2 לצורך ביצוע ההסעות על הקבלן להתקשר עם חברת הסעות של אוטובוסים שברשותה לפחות 30 אוטובוסים. 
4.14.3 ההסעות תתבצענה באוטובוסים תקינים ששנת עלייתם לכביש לא יעלה על 7 שנים, מורשים להסעת תיירים ע"י השלטונות המקומיים, כוללים לפחות 49 מקומות ישיבה, ממוזגים, מצויידים במערכת שמע, מערכת הגברה, מסך טלוויזיה, מכשיר DVD וכוללים את כל האביזרים הנדרשים.
יתרת המקום תשמש להובלת ציוד אישי, מזון ושתיה האוטובוסים יכללו גם תאי מטען חיצוניים ננעלים.

4.14.4 לא יינתנו שירותי הסעה באוטובוסים דו-קומתיים ו/או אוטובוסים המורכבים משתי יחידות. עם זאת על הקבלן לקחת בחשבון שיידרש בהתאם לצורך לספק אוטובוסים גדולים.
4.14.5 הקבלן במידה וידרש, צריך להציג לא יאוחר משבועיים ממועד תחילת ההתקשרות הסכם התקשרות חתום כדין עם חברת ההסעות שתוקפו יהיה לפחות לשנת ההתקשרות הראשונה עם אופציה ל- 3 שנים נוספות. ההסכם יכלול מספר אוטובוסים בחברה, גודלם וגילם.
4.14.6 כל אחד מנהגי האוטובוס יהיה בעל רישיון נהיגה להסעה נוסעים כפוף לחוקי התעבורה בפולין.
4.14.7 האוטובוס והנהג יהיו צמודים למשלחת במהלך כל ימי המסע, כל זמן שהמשלחת נמצאת בפולין כולל במשך הלילה.
4.14.8 מסלול ההסעה יחל בשדה התעופה בו תנחת המשלחת לפי תכנית המסע ויסתיים בשדה התעופה המתוכנן לחזרה לארץ מפולין עם סיום מסע המשלחת.
4.14.9 על האוטובוס להתייצב בשדה התעופה 30 דק' לפחות לפני מועד הנחיתה הסופי של הקבוצה אותה יסיע.
4.14.10 במשלחת ממלכתית משרדית בהתאם לצורך יידרש אוטובוס מונגש, אשר יוזמן ע"י המשרד. במקרה כזה הקבלן יעביר את  עלות כלי הרכב הרגיל לקופת תפעול תחנת הקבע.
4.14.11 על הקבלן לספק אוטובוס חלופי, לכל מקרה של תקלה או כל סיבה אחרת המונעת המשך נסיעתו של האוטובוס, אשר יגיע למקום בהקדם ולא יאוחר מ- 3 שעות ומרגע התקלה.
4.14.12 אי עמידה בתנאי זה תאפשר לכל משלחת, לשכור אוטובוס אחר מכל חברה שהיא, על חשבון הקבלן.
4.14.13 המשרד רשאי לשלב אוטובוסים יחודיים מטעמו (כגון אוטובוסים מונגשים). במקרה כזה הקבלן יידרש לספק את כל השירותים בדומה לאוטובוסים האחרים (כגון: תשלומי חנייה, לינה לנהגים, ארוחות וכו').
4.14.14 באם תוכנית המסע המאושרת עוברת את שעות הנהיגה או מנוחת הנהגים המותרת בפולין, יש להקצות  נהג נוסף על בסיס יומי. האחראי מטעם המשלחת רשאי במסגרת רכישת שירותים משלימים לשלב זאת בתוכנית ולקבל אישור מראש של מטה פולין. עם זאת מובהר כי המשרד יהיה רשאי לדרוש לערוך התוכנית שינויים מתאימים
4.14.15 עלויות בגין חניה בשדה התעופה ובגין נסיעה בכבישי אגרה בפולין יחולו  על הקבלן. 
4.15 אספקת ציוד רפואי
4.15.1 על הקבלן לספק על חשבונו לכל משלחת ערכה רפואית בהתאם לאיש הרפואה הרלוונטי, למעט תיקי עזרה ראשונה שהבאתם תהיה באחריות הגוף היוצא (במשלחות משרדיות כל מסגרת תביא תיק עזרה ראשונה משלה).
4.15.2 על הקבלן לספק לרופא/פרמדיק של כל משלחת תיק החייאה תיקני, בנוסף לתיק הרפואי (תיק החייאה אינו חייב להיות מוטס מהארץ, ניתן לספקו בפולין).
4.15.3 תכולת התיקים הנ"ל תהיה לפי חוזר מנכ"ל טיולים. תיקי הרופא מזוודים בתרופות לשעת חרום בכפוף לחוק הישראלי
4.15.4 על הקבלן לוודא כי התיק הרפואי ירוענן באמצעות גורם מקצועי בתחום הרפואה לרבות בדיקת תפוגת תרופות. יש להדביק על התיק הרפואי תג הכולל חתימה של הגורם המקצועי ותאריך ביצוע הרענון.
4.15.5 הציוד הרפואי חייב להגיע לאיש הרפואה בתאום עם מנהל המשלחת וזאת לאחר רענון  ובדיקה. כל זאת בהתאם לתכולה לפי חוזר מנכ"ל. השלמת חוסרים בתיק הינה באחריות הקבלן בטווח של עד 12 שעות מדיווח
4.15.6 במשלחות של 2 אוטובוסים באחריות המנהלן  לספק  מד חום ומד לחץ דם דיגיטלי למהלך המסע.
4.15.7 על הקבלן לבטח את הציוד הרפואי כנדרש. 
4.16 תשלום דמי כניסה לאתרי החובה
4.16.1 במסגרת הסיורים המשתתפים במשלחת יבקרו בלפחות 12 אתרים מהמפורטים להלן:
1. בית הקברות בורשה
2. נוז'יק
3. מכון יהודי
4. מוזיאון מידאנק
5. ברמה גרוצקה לובלין
6. בית קברות בלובלין
7. ישיבת חכמי לובלין
8. בית קברות בליזנסק
9. בית כנסת לנצוט
10. ארמון גרף פוטוצקי – לנצוט (גן בלבד)
11. מחנה בלזץ
12. סרט אושוויץ
13. סיור אשוויץ – כולל מדריך מקומי
14.  בית כנסת אייזיק בקרקוב
15. בית כנסת טמפל בקרקוב
16. בית הכנסת ובית הקברות הרמ"א- בקרקוב

17. ראדגסט – לודג'
18. דמברובה טרנובסקה
19. וולדובה
20. בית כנסת אושונצ'ים 
21. בית הכנסת בטיקוצין
22. לצ'נה – בית הכנסת מוזיאון טרבלינקה
23. המוזאון היהודי בורשה
24. גן החיות בורשה
25. בית הכנסת הגדול בורוצלב
26. בית הקברות היהודי העתיק בורוצלב
27. המוזאון לתולדות ורוצלב
28. מחנה גרוס רוזן
29. מנהרות הסודטים
4.16.2 על הקבלן לקחת בחשבון בהצעתו כי יידרש לשלם את דמי הכניסה של המשתתפים בכל מקום בו נדרש תשלום של דמי כניסה באתרים שפורטו לעיל.
4.16.3 מטה פולין רשאי לשבץ ערב פולקלור למשלחות משרדיות, ללא עלות נוספת, היה והמשלחת לא תשלב ביקור במוזאון היהודי או גן חיות.
4.16.4 האחראי מטעם המשלחת רשאי במסגרת רכישת שירותים משלימים לשלב בתכנית אתרים נוספים, מעבר ל-12 האתרים שנבחרו מתוך הרשימה המופרטת לעיל וזאת עד לסכום של 100 זלוטי. אתרים נוספים אתרים שמנויים ברשימה שפורטה לעיל או אתרים נוספים המאושרים ע"י מטה פולין, 
4.17 שונות
4.17.1 על הקבלן לספק לראש משלחת קופה קטנה עבור הוצאות בלתי מתוכננות (כגון מונית, מדחום שבור וכו'), על סך של 200 זלוטי. (יתרת הכסף תוחזר למנהל המסגרת של המשלחת).
4.17.2 על הקבלן להוסיף בכל טיסה  1 ק"ג לכל משתתף עבור הציוד המשלחתי.
4.17.3 במשלחות הממלכתיות מטעם המשרד, על הקבלן לקחת בחשבון תוספת של עד 20 ק"ג למשלחת עבור מטה פולין.
4.17.4 על הקבלן לקחת בחשבון הוספה של עד 20 ק"ג עבור חומרי הדרכה לכל מדריך במשלחת.
4.17.5 על הקבלן לבצע רכישה ייעודית לטקסים ואירועים כגון לפידים, שי לחסידי אומות העולם, שי לאנשי עדות, לאנשי צוות וכו' בסך של עד 150 ₪ למשלחת.
4.17.6 על הקבלן להעמיד לרשות מנהל המשלחת מערכת הגברה (בידורית) ניידת, נטענת ותקינה למשך כל המסע.
4.17.7 פעמיים במהלך המסע על הקבלן להעמיד לטובת מנהל המשלחת אולם למפגש משלחתי (עד 3 שעות) כולל מערכת הגברה. (אולם זה לא יהיה חדר האוכל אלא בהסכמת מנהל המשלחת).
4.17.8 לכל משלחת יסופקו עד 3 זרי פרחים מתאימים לטקסי זיכרון במהלך המסע.
4.17.9 כאמור לעיל במשלחות של 2 אוטובוסים באחריות המנהלן לספק בנוסף מד חום ומד לחץ דם דיגיטלי למהלך המסע.
4.17.10 למשלחות ממלכתיות מטעם המשרד – היה ועקב אילוצים אין יכולת לקיים תפילה בליל שבת בבית הכנסת, על הקבלן לארגן אולם לתפילת כל המשלחות (ניתן לקזז מתוך הפעמים המחוייבות או להוסיף פעם שלישית מתוך רכישת שרותים משלימים).
4.17.11 על הקבלן לספק ספר תורה למשלחות דתיות בהתאם לדרישה.
4.17.12 על הקבלן לבטח את ספר התורה. במקרה של תביעה רשאי הקבלן לדרוש מהמסגרת המזמינה עד 1,000 ₪ דמי השתתפות עצמית.
4.17.13 על הקבלן לתת מענה למקרים בהם מזוודות של משתתפים במשלחת שלא הגיעו בטיסה, וזאת כדלקמן: 
1. בטווח של 12 השעות הראשונות - יש לספק לכל משתתף במשלחת שמזוודתו לא הגיעה: מברשת שיניים, משחת שיניים, 2 זוגות תחתונים, זוג גרביים, חולצה ומכנס / חצאית – בעלות של עד 200 זלוטי. במידה ונדרש בהתאם לעונת השנה ומזג האוויר יש לספק בנוסף ביגוד חם (מעיל, כובע צמר, כפפות בהתאם לצורך) בעלות של עד 200 זלוטי נוספים.
2. לאחר 24 שעות ובכל יום אחור נוסף - יש לספק לכל משתתף במשלחת: זוג גרביים, זוג תחתונים, חזיה לבנות, חולצה וכל דבר אחר שיידרש, בעלות של עד 200 זלוטי ליום.
4.18 שירותים משלימים
4.18.1 המשרד קבע רשימה של שירותים משלימים והעלות של כל אחד מהשירותים, שניתן לשלבם בתוכנית המסע. הגורם המזמין הוא שיקבע אם ואלו משירותים הוא מבקש לרכוש ומחובת הקבלן לספק את השרותים כאמור להלן.
4.18.2 עלות המסע אינה כוללת הסעה לשדה התעופה ובחזרה.
4.18.3 ככל שהמסגרת החינוכית בוחרת להעשיר את תוכנית ההכנה הבית ספרית באמצעות גורמי חוץ, תוכל להסתייע בכך בקבלן בהתאם ובכפוף לטבלת השירותים.
4.18.4 להלן פירוט השירותים המשלימים שניתן לשלב בתוכנית המסע:
	השירות
	עלות מקסימלית

	שכר למדריך נוסף למשלחת (כולל חובות מעביד)
	990 ₪ ליום

	שכר למדריך מתמחה נוסף למשלחת (כולל חובות מעביד)
	890 ₪ ליום

	עלות יום הכנה נוסף למדריך בארץ (*)
	990 ₪ ליום

	עלות יום הכנה נוסף למדריך מתמחה בארץ (*)
	890 ₪ ליום

	אוזניות אישיות לתלמיד  (*)
	35 ₪ למשתתף

	יום עבודה לנהג נוסף (*)
	200 ₪ + כלכלה ולינה

	תוספת עלות למנה ארוזה במקום נארזת ביום חול (*)(**)
	15 ₪ ליום למשתתף

	עלות "פת ישראל" לתלמיד למשלחות דתיות
	ללא עלות

	תוספת גלאט כושר לתלמיד לארוחה (*)
	20 ₪ ליום למשתתף

	המרת ארוחה ארוזה טרום טיסה לארוחת ערב חמה, לפני השעה 22:00 (**)
	25 ₪ למשתתף

	לינה וכלכלה לאיש עדות/איש סגל/ מחנך מלווה נוסף 
	בהתאם לעלות תלמיד כמפורט בדף העזר לעלויות הרלוונטיות כפי שיאושרו במסגרת המכרז

	הוספת אתרים ופעילויות יחודיות בפולין  עד 100 זלוטי לכלל האתרים והפעילויות הנוספות
	לפי מחירון האתר הרשמי

	אולם בפולין מעבר לחובת המינימום למשלחת
	כפוף להצעות מחיר בהתאם למיקום והדרישה


	השירות
	עלות מקסימלית

	עלות הטסת איש צוות או איש תחנת קבע בהתאם להנחית מטה פולין
	בהתאם לעלות תלמיד בדף העזר לעלויות הרלוונטיות כפי שיאושרו במסגרת המכרז

	במשלחות משרדיות אש"ל בפולין ליום לאיש צוות מתנדב שאינו צמוד משלחת
	100 ₪ ליום

	החזר הוצאות נסיעה לראש משלחת משרדית להכנה בארץ.
	1,500 ₪ למקרה

	פיצוי  "כסא" במקרה של צמצום משתתפים במשלחת משרדית בלבד
	450 ₪ למקרה

	עלות הכנת טקס ותפעולו בפולין למשלחת משרדית בלבד
	2,500 ₪ לטקס

	פעילות הכנה חינוכית לקראת המסע לפולין - סמינר הכנה או פעילות הכנה בימים בודדים או מפוצלים, לתלמיד, שלא תעלה על יומיים ותתקיים בישראל בלבד, טרם היציאה הכולל הסעים וכלכלה (***)
	עד 250 ₪ לתלמיד


(*) 
הקבלן והמסגרת החינוכית רשאים בעקבות משא ומתן, להסכים על מחיר נמוך יותר בשרותים המסומנים.
(**)   
ארוחה ארוזה טרום טיסה תנתן בכל מקרה של טיסה מתוכננת עד לשעה 22:00. לאחר שעה 22:00 מחוייב הזכיין במתן ארוחה חמה בנוסף, כנדרש במכרז ללא עלות המרה. במשלחות משרדיות מורכבות של תלמידים מוגבלים, רשאי מטה פולין להמיר את הארוחה הארוזה ביום חול ללא עלות.
(***)
במשלחות משרדיות יש לשים לב להנחיה המופיעה בסעיף 4.18.10.
חל איסור מוחלט לעשות שימוש בכספי טבלת השירותים מלבד בעבור המטרה עבורם נאספו. כספים אילו לא ישמשו לטיפים, מלגות וכדומה.
חל איסור להמיר שרות הנמצא בטבלה השירותים המשלימים בשרות אחר. וכן להמיר פעילות המתקיימת בישראל לפעילות שתתקיים בפולין והפוך.
4.18.5 עלות השירותים המשלימים תחושב לפי משתתף ותתווסף לתשלום למשתתף שאושרה על ידי המשרד במכרז זה.
4.18.6 סה"כ עלות השירותים המשלימים לא תעלה על 300 ₪ למשתתף באישור מנהל המסגרת החינוכית. 
4.18.7 המסגרת החינוכית רשאית (וכך אף מומלץ) להעמיד איש רפואה בהתנדבות מטעמה. 
המסגרת החינוכית יכולה לרכוש שרותי איש רפואה (מלבד מע"ר) באמצעות חברה לאספקת כוח אדם רפואי עימה נמצאת המסגרת החינוכית בקשר.
התשלום יתבצע באמצעות הקבלן ובכל מקרה העלות למשתתף לא תעלה על האמור בסעיף 4.18.6.
לחילופין רשאית המסגרת החינוכית לדרוש מהקבלן לספק בעבורו רופא או פרמדיק (פולני/ישראלי), התשלום יהיה על חשבון ביה"ס, ויתבצע באמצעות הקבלן ובכל מקרה העלות למשתתף לא תעלה על האמור בסעיף 4.18.6.
התשלום עבור טיסה ושרותי קרקע יהיו בכפוף לטבלה בסעיף 4.8.1 (טו).
הקבלן יבטח את איש הרפואה בביטוח מקצועי על חשבונו היה וידרש.
4.18.8 מסגרת חינוכית רשאית להתקשר באופן ישיר עם גורם אחר לצורך ביצוע פעילות הכנה. התשלום יתבצע באמצעות הקבלן או ישירות על ידי המסגרת החינוכית  ובכל מקרה העלות למשתתף לא תעלה על האמור בסעיפים 4.18.4 ו- 4.18.6.
4.18.9 רשימת השירותים המשלימים תפורט בתוכנית המסע תועבר כחלק מהחוזה המועבר  למטה פולין.
4.18.10 במשלחת ממלכתית משרדית- מטה פולין הינו הגורם המוסמך לקביעת שירותים משלימים בתוכנית המסע. עקב מורכבות המשלחת ממסגרות שונות, בהן הליך ההכנה הינו שונה, רשאי מטה פולין לאפשר לבתי הספר לגבות עד 250 ₪ ממשתתף עבור סמינר ההכנה כאמור בסעיף 4.18.4 ובכפוף להוראות סעיף 4.18.6.

4.18.11 במשלחת ממלכתית מטעם מסגרת חינוכית - מנהל המסגרת החינוכית  וראש ועד ההורים הינם הגורמים המוסמכים לקביעת שירותים משלימים בתוכנית המסע.
4.18.12 במקרה של חריגים, אי בהירות או מחלוקות בנוגע לשרותים המשלימים, רק לאחר אישור מטה פולין הקבלן יידרש לספק את השירותים המשלימים.
4.18.13 עלות הנסיעה לשדה התעופה אינה כלולה במכרז זה. הנסיעות לשדה התעופה יאורגנו על ידי המסגרת החינוכית בשיתוף ועד ההורים  הבית ספרי .
אופן המימון והתחשיב לקביעת הנסיעה תתחשב באזור הגאוגרפי בו מצוי בית הספר. למען הסר ספק לא ניתן להעמיס על עלות הנסיעה עלויות נוספות ובפרט עלויות הכלולות במסע. על המסגרת החינוכית וועד ההורים לבחון דרכים לצימצום עלות הנסיעה לשדה התעופה ככל שניתן ובכלל זה שימוש בתחבורה ציבורית.
4.18.14 המסגרת החינוכית תהיה רשאית לדרוש ממשתתף סכום שלא יעלה על 1,800 ₪ כפיקדון לצורך כיסוי נזקים שהמשתתף עלול לגרום במסגרת המסע או לצורך מימון החזרתו לארץ במהלך המסע בשל התנהגות חריגה כמפורט בחוזר מנכ"ל  הוראת קבע 0220 מיום 4.6.2019 או לפי הוראה שמתעדכנת מזמן לזמן. הסכום יגבה מהמשתתף באמצעות המחאה סחירה או כרטיס אשראי. ככל שעלות הנזק או עלות ההחזרה לארץ, אינה בגובה סכום הפיקדון, המשתתף ידרש להשלים את הסכום הנדרש ככל שהעלות היתה גבוהה מסכום הפיקדון  או לקבל את ההפרש במקרה שסכום הפיקדון עלה על עלות ההחזרה.

4.19 מחיר מירבי למשתתף
המשרד קבע כי המחיר המירבי שמציע במכרז רשאי להגיש בהצעתו עבור משתתף אחד, לכל אחד מהמסלולים, וזאת כדלקמן:
1. מסלול א' – לא יעלה על  4,600  ₪ למשתתף אחד.
2. מסלול ב' – לא יעלה על  3,900  ₪ למשתתף אחד.
מציע שיגיש הצעה מעבר למחיר זה הצעתו תפסל .
בכל שנה רשאי המשרד לסבסד את המסע לכלל התלמידים היוצאים לפולין, וזאת בנוסף להענקת מלגה אישית. סכום הסבסוד יקבע ע"י המשרד בכל שנה.
הסכום יקוזז מעלות המסע לתלמיד ויועבר ע"י המשרד לקבלן בהתאם לרשימת המשתתפים.
התשלום לקבלן בגין ההפחתה בתשלום בעקבות הזכאות של התלמיד למילגה יועבר לאחר חזרת התלמיד לארץ, ואישור מטה פולין.

התשלום של המלגה הנ"ל יבוצע ע"י המשרד בהתאם לתנאי התשלום המוגדרים במכרז זה.

4.20 גביית דמי השתתפות
4.20.1 עלות ההשתתפות במשלחת תהיה עפ"י תוצאות המכרז.
4.20.2 התשלום עבור ההשתתפות במשלחות הממלכתיות המוסדיות ייגבה על ידי הקבלן מהמסגרת החינוכית בהתאם למספר התלמידים המשתתפים בסיור.
4.20.3 מנהל המסגרת החינוכית   הינו הגורם היחיד שימצא בקשר עם הקבלן ושרשאי להודיע לקבלן על ביטול השתתפות של אחד התלמידים. הודעה על ביטול ההשתתפות תשלח לקבלן בכתב. 
4.20.4 כמו כן, מנהל המסגרת החינוכית  הינו הגורם היחיד שיגבה את דמי ההשתתפות מהתלמידים ויעביר כל תשלום לקבלן.
4.20.5 הקבלן אינו רשאי לבצע כל קיזוז מהכספים שקיבל ממנהל המסגרת החינוכית , בגין ביטול השתתפות של אחד התלמידים, ללא הודעה בכתב של מנהל המסגרת החינוכית  ושלא בהתאם להוראות המכרז.
4.20.6 ככל שמנהל המסגרת החינוכית  יודיע על החלפת המשתתף שנגרע במשתתף אחר, הקבלן אינו רשאי לבצע קיזוז כלשהו.
4.20.7 לתשומת לב הקבלן, מרגע קבלת ההודעה על ביטול השתתפות של התלמיד במשלחת לא יועבר אל הקבלן כל תשלום נוסף בגין אותו תלמיד שבוטלה השתתפותו

4.20.8 הקבלן רשאי לגבות עד 10% מעלות ההשתתפות שישמשו כדמי קדימה, וישולמו לקבלן לפני מועד ההודעה של הקבלן למשרד על שריון קבוצה, וזאת בתיאום עם מנהל בית הספר.
4.20.9 מובהר בזה כי המחיר למשתתף כולל את כל העלויות של משלחת כולל גם סכום מתאים עבור תשר, אותו יש לגלם במחיר הסופי של ההצעה.
4.21 תשלום עבור השתתפות תלמידים במסגרת המשלחות השונות
4.21.1 על הקבלן לחתום עם מנהל המסגרת החינוכית  (כשלוח הבעלות) הסכם הכולל את המפרט עליו סוכם בין הצדדים ובכלל זה תנאי התשלום ואופן התשלום, בכפוף לתנאי המכרז. ההסכם יוגש למטה המשלחות לפולין כנספח לאישור תכנית המסע של המשלחת.
4.21.2 התשלום לקבלן יהיה כדלקמן:
1. תשלום ראשון, מקדמה של 10% במועד ההרשמה. ולא פחות מ- 100 יום טרם תחילת המסע.
2. תשלום שני 15% - עד 60 יום לפני תחילת המסע.

3. תשלום שלישי 25% - עד 30 יום לפני תחילת המסע.

4. תשלום רביעי 25% - במועד יציאת המשלחת מהארץ.

5. תשלום אחרון 25% - 45 יום ממועד חזרת המשלחת מהמסע לארץ.

הקבלן אינו רשאי לגבות תשלומים בהיקפים גדולים יותר או במועדים מוקדמים מהאמור לעיל
במידה שהמסגרת החינוכית וועד ההורים מבקשים בכתב פריסת תשלומים גדולה יותר, ניתן להקדים תשלומים כל זאת בכפוף לטבלת דמי הביטול.
4.21.3 הסדרי התשלום יתבצעו ישירות בין הקבלן לבין נציגי בתי הספר המשתתפים. רשאית המסגרת החינוכית לבקש הסדר תשלומים רחב יותר עבור משפחות המתקשות בתשלום.
4.22 גביית דמי ביטול או קנס בשל ביטול השתתפות או צמצום מספר המשתתפים 
4.22.1 בכל מקרה של ביטול ההרשמה או צמצום מספר המשתתפים ו/או שינוי מועד עריכת הסיור לשנה אחרת, הקבלן ידווח למשרד על התרחשותם ויהיה רשאי לגבות  דמי ביטול עבור כל משתתף וזאת  לכיסוי הוצאות ביטול, דמי ביטול לחברת הטיסה וכו' , וזאת במקרים בהם מועד מתן הודעת הביטול היה פחות מ- 40 יום טרם הטיסה.
4.22.2 ספירת מספר הימים כוללת שישי שבת וחג ותחושב מיום הודעה על ביטול שנשלחה במייל או מיום קבלת דואר רשום 
4.22.3 להלן פירוט גובה דמי הביטול ממשתתף בהתאם למועדי מתן ההודעה ביחס למועד שנקבע ליציאת המשלחת:
	מועד מתן ההודעה
לפני יציאת המשלחת
	גובה דמי הביטול ממשתתף


	31-39 ימים 
	מלוא המקדמה  
עד 10% מדמי ההשתתפות במסע

	30-21 ימים 
	860 ₪ 

	20-14 ימים 
	1,260 ₪ 

	8-13 ימים 
	2,400 ₪ 

	7-3 ימים
	4,000 ₪ 

	2-0 ימים 
	מלוא דמי ההשתתפות


לא יגבו דמי ביטול בגין ביטולים שנעשו עד 40 יום טרם הטיסה.
4.22.4 בנוסף לכך, במקרה של ביטול או צמצום מספר המשתתפים (של למעלה מ- 10% מחברי המשלחת ממלכתית מוסדית, הקבלן יהיה רשאי לדרוש מהמסגרת החינוכית (ולא מההורים) בנוסף פיצוי בגין הביטול בהתאם למועד מתן ההודעה:
	מועד מתן ההודעה
לפני יציאת המשלחת
	גובה פיצוי מהמסגרת החינוכית 
בגין הביטול 

	60-79 ימים 
	75 שקל בגין כל תלמיד שיציאתו בוטלה

	50-59 ימים 
	100 שקל בגין כל תלמיד שיציאתו בוטלה

	40-49 ימים 
	150 שקל בגין כל  תלמיד שיציאתו בוטלה


לא יגבו דמי פיצוי עד 80 יום טרם המסע. 

4.22.5 דמי הביטול יגבו בהתאם לתאריך ההודעה האישית של כל תלמיד ותלמיד.
4.22.6 על אף האמור לעיל במקרה של ביטול השתתפות מסיבות רפואיות (לאחר הצגת אישור רפואי מתאים על ידי רופא) ללא תלות במועד מתן ההודעה, וללא תלות בקיומו של כיסוי ביטוחי בגין מצב רפואי, הקבלן אינו רשאי לגבות דמי ביטול מתלמיד שביטל את השתתפותו מסיבה זו או מהמסגרת החינוכית. בנסיבות הללו גם לא ניתן להשית את הפיצוי על המסגרת החינוכית כפי שמופיע  בסעיף 4.22.4 לעיל.
4.22.7 על הקבלן להחזיר למנהל המסגרת החינוכית  את יתרת דמי ההשתתפות לאחר גביית דמי הביטול עבור כל התלמידים שהשתתפותם בוטלה, לא יאוחר ממועד יציאת המשלחת למסע.
4.22.8 במקרה שיוחזרו תלמידים במהלך המסע עפ"י החלטת מנהל המסגרת החינוכית  או מינהלת פולין או בשל רצון התלמיד לסיים את המסע ולא מסיבות רפואיות, כל העלויות הכרוכות בהחזרתו של התלמיד לרבות עלות הטיסה יוחזרו לקבלן ע"י המסגרת החינוכית  שתיגבה את העלויות הנ"ל מהורה התלמיד, אלא עם כן התקבל החזר בגין עניין זה מחברת הביטוח. על הקבלן לפנות תחילה אל חברת הביטוח על מנת לגבות עלויות במקרה כזה.
4.23 ניהול כספים
4.23.1 הקבלן ינהל מערכת הנהלת חשבונות תקנית נפרדת לפרויקט הנדון.
4.23.2 הקבלן יעמיד את כל המידע לרשות המשרד, על פי דרישתו ועל פי שיקול דעתו של המשרד, וכן יאפשר לנציגי המשרד לבקר במשרדיו בכל עת שיידרש לכך, על מנת לבחון את חשבונות הבנק ואת מערכת הנהלת חשבונות, וכן לעיין או לקבל כל מסמך שיבקש המשרד.
4.24 דיווח למשרד
4.24.1 הקבלן חייב לעדכן את המשרד או את המסגרת החינוכית  (לפי סוג המשלחת) באופן שוטף על כל שינוי בכל אחד מהסעיפים  הכלולים בתוכנית המשלחת.

4.24.2 הקבלן יגיש למזמין המשלחת (המשרד או המסגרת החינוכית ) דו"ח סיכום לכל משלחת, הכולל את נושא המשלחת, שלבי התוכנית, רשימת המשתתפים, ריכוז בעיות ודרכי טיפול וסיכומים סטטיסטים. הקבלן יבצע ניתוח הנתונים עפ"י חיתוכים שונים שיקבעו על ידי המשרד והסקת המסקנות ברמה הכוללת של המשלחת.
4.24.3 הקבלן יפרט בדווח את פרטי כל קבלני המשנה המופעלים בעקבות ההתקשרות לפי מכרז זה הן בארץ והן בפולין.
4.24.4 הקבלן מתחייב למסור למשרד או למוסד החינוכי בכל עת שיידרש את כל המידע שנצבר בהקשר לכל משתתף, לכל פעילות ובהקשר לתוכנית כולה.
4.25 מתן מענה למשלחת במצב חרום 
4.25.1 כללי
1. לצורך מתן מענה למשלחות הנמצאות בפולין במצב המוגדר כעת משבר או מצב חרום, משרד החינוך ומטה פולין יבצעו פעולות שונות וזאת כמוגדר בהמשך.
2. כל קבלן שיבחר להפעלת המכרז יהיה מחויב להפעלת סעיף זה בעת חרום.
3. הקבלן יפעיל את כל התהליכים הנדרשים בסעיף זה בשלמותם.
4.25.2 הפעילות הנדרשת
1. בעת הגדרת מצב חרום ע"י חדר מצב משרד החינוך/חפ"ק משלחות הנוער בפולין, יופעלו ע"י הקבלן נהלי חרום הכוללים עצירת כל פעילות המשלחות מיידית וכינוסן למרחבים מוגנים (להלן- אתר או אתרי התבצרות)
2. קביעת אתר ההתבצרות תעשה ע"י השב"כ ואגף הביטחון של המשרד (כדוגמת: שדות תעופה, בתי מלון, אולמות כינוס)
3. פתיחת אתרי ההתבצרות תעשה ע"י אגף הביטחון ואנשי חפ"ק פולין, בתאום עם מטה פולין.
4. העברת המשלחות לאתרי ההתבצרות תהיה על בסיס מערך האוטובוסים והצוות הקיים במשלחת.
5. אתר התבצרות יתן מענה בהתאם להנחיות הביטחון, למספר משלחות שיופנו אליו בהתאם לקיבולת (לא פחות מ 500 איש).
6. להלן האתרים שצפויים לשמש אתרי התבצרות למשלחות:
(1) שדה התעופה ורשה
(2) מרכז העיר ורשה
(3) שדה התעופה קרקוב
(4) מרכז העיר קרקוב
(5) שדה התעופה קטוביץ
(6) מרכז העיר לובלין
(7) מרכז העיר לודג'
(8) מרכז העיר ורוצלב
7. באתר ההתבצרות יהיו תאי שרותים צמודים במספר שייתן מענה למספר השוהים באתר. הקבלן עשוי להדרש לספק תאי שרותים כימיים בנוסף על השרותים בכמות מספקת לפי מספר החברים במשלחת  (ביחס של תא שירותים אחד  ל- 50 איש).
8. באתר ההתבצרות יסופקו בקבוקי מים באופן קבוע, שוטף וללא הגבלה.
9. במידה והשהות באתר ההתבצרות תעלה על 3 שעות יחולקו לשוהים בו ארוחות ארוזות על בסיס "ארוחה ארוזה לטיסה"
10. במידה והשהות באתר ההתבצרות תעלה על 6 שעות יחולקו לכל השוהים בו במסגרת המשלחת ארוחות חמות על בסיס ארוחת הערב.
11. במידה והשהות באתר ההתבצרות תהיה מעל 8 שעות יחולקו לכל שוהים בו במסגרת המשלחת 2 שמיכות.
4.25.3 טבלת השירותים הנדרשים מהקבלן לשעת חרום
	השירות
	עלות החזר מקסימלית

	עלות אולם בחרום לפי שעות
	750 ₪ לשעה

	מנה ארוזה  
	20 ₪  למנה

	ארוחה חמה 
	35 ₪ למנה

	בקבוק מים 1.5 ליטר
	1 ₪  לבקבוק

	עלות הטסת אנשי צוות לתגבור/משלחת סיוע
	בהתאם לעלות תלמיד בדף העזר לעלויות הרלוונטיות כפי שיאושרו במסגרת המכרז

	לינה וכלכלה לאיש צוות תגבור/משלחת סיוע
	בהתאם לעלות תלמיד כמפורט בדף העזר לעלויות הרלוונטיות כפי שיאושרו במסגרת המכרז


4.26 ארגון וביצוע סיור מקדים לפולין (סעיף אופציונלי)
4.26.1 מטה פולין הינו הגורם היחיד הרשאי להחליט על ביצוע  הפעילות האופציונלית.
4.26.2 ככל שיהיו שינויים פדגוגיים או ארגוניים העלולים להשפיע על תוכניות המסע והמשלחות בפולין, מטה משלחות הנוער לפולין על פי שיקול דעתו הבלעדי יוציא סיור מקדים כדי לבדוק ולוודא את ההיבטים הארגוניים והפדגוגיים שלהם.
4.26.3 מטה פולין רשאי להחליט על הוצאת 2-3 סיורים מקדימים לפולין בשנה. 
4.26.4 ככל שיבחר להוציא משלחות כאמור ויבקש להסתייע בקבלנים שזכו במכרז זה לשם כך, המשרד יערוך תיחור בין כל הקבלנים שזכו במכרז זה, כאשר המחיר שיוצע לא יעלה על המחיר המירבי שהוגדר במכרז זה, לשני המסלולים.
4.26.5 הקבלן יארגן את הסיורים וכל השירותים הנדרשים לביצוע כמפורט בסעיף זה.
4.26.6 בסיורים אלו ישתתפו כל השותפים להוצאת המשלחות על בסיס הרשמה מוקדמת ובהשתתפות עצמית.
4.26.7 בכל סיור ישתתפו  עד 48 משתתפים על בסיס אוטובוס אחד .
4.26.8 כל סיור יהיה בן 5-6 ימים (ראשון -שישי).
4.26.9 השירותים הנדרשים לסיור המקדים כוללים:
1. טיסות למשתתפים
2. אוטובוס 
3. מלונות 3-4 כוכבים (2 חדרי סינגל והשאר זוגיים)
4. כלכלה מלאה-כשרה
5. כניסה לאתרים
4.26.10 בתום הסיור המקדים ידווח המטה על תוצאות הבדיקה למנהל המטה ולמנהל המינהל. 
4.26.11 עלות ההשתתפות העצמית תהיה 15% מעלות הפעילות ולא פחות מ 100$, יתרת התשלום בתוכנית העבודה המשרדית.
4.27 ארגון וביצוע משלחות עובדי המשרד לפולין (סעיף אופציונלי)
4.27.1 המשרד רשאי על פי שיקול דעתו להוציא משלחות של עובדי המשרד לפולין.
4.27.2 ככל שיבחר להוציא משלחות כאמור ויבקש להסתייע בקבלנים שזכו במכרז זה לשם כך, המשרד יערוך תיחור בין כל הקבלנים שזכו במכרז זה, כאשר המחיר שיוצע לא יעלה על המחיר המירבי שהוגדר במכרז זה, לשני המסלולים.
4.28 ארגון וביצוע משלחות של משרדי ממשלה אחרים (סעיף אופציונלי)

4.28.1 משרדי ממשלה אחרים רשאים לעשות שימוש במכרז זה ולהתקשר עם קבלנים שזכו במכרז, על פי תנאי מכרז זה, עבור משלחות תלמידים ממסגרות חינוך שמצויות תחת פיקוחו (לרבות משלחות של ילדי שליחים המאורגנות על ידי משרד החוץ) וזאת בכפוף לכל דין ובכלל זה דיני המכרזים.
4.28.2 ככל שמשרד ממשלתי כאמור יבחר להוציא משלחות כאמור ויבקש להסתייע בקבלנים שזכו במכרז זה לשם כך, זה יערוך תיחור בין כל הקבלנים שזכו במכרז זה, כאשר המחיר שיוצע לא יעלה על המחיר המירבי שהוגדר במכרז זה, לשני המסלולים.
4.28.3 כל האמור יהיה בכפוף לאישור מראש שניתן לאותו משרד על ידי החשב הכללי באוצר והיועץ המשפטי של אותו משרד.
5. כח האדם של הקבלן והאמצעים הנדרשים לביצוע המכרז

5.1 לשם הפעלת הפרוייקט יפעל הקבלן ממשרדיו הוא, תוך איתור, גיוס והצבת כוח האדם והאמצעים הבאים, על ידו ועל חשבונו בהיקף ובדרישות המפורטים להלן.

5.2 עובדי הקבלן מנועים מלשבת במשרדי המשרד ו/או מלהשתמש בציוד ואמצעים של המשרד ו/או מלהשתמש בנייר רשמי של המשרד ו/או לחתום על מסמכים בשם המשרד ו/או להשתמש בתארים השמורים לעובדי המשרד. לפיכך, על הקבלן להקצות מקום עבודה לכל העובדים מטעמו בפרוייקט זה, ולספק להם את כל הציוד והאמצעים לביצוע עבודתם בשלמות, כנדרש במכרז.

5.3 המשרד רשאי לבחון מראש את התאמתו של כל עובד מבחינה מקצועית לדרישות המכרז.
ככל שיתברר שכח האדם המוצע, של המציע הזוכה, אינו עומד בדרישות המכרז יחוייב הקבלן להחליף את העובד המוצע בעובד העונה לדרישות המכרז והמתאים לביצוע התפקיד.

המשרד יבדוק התאמתו של כל עובד כזה לדרישות המכרז.

5.4 במידה שבמהלך ההתקשרות תתברר אי התאמה של אחד מעובדי הקבלן הפועלים במסגרת מכרז זה רשאי המשרד לדרוש את החלפתו ועל הקבלן יהיה להחליף עובד זה בתוך 14 יום ממועד הודעת המשרד על כך, בעובד העונה לדרישות במכרז זה.

5.5 הקבלן מחוייב להפעיל את הפרוייקט באמצעות אותו הצוות המוצג בהצעתו. 
5.6 במידה שהמשרד מבקש להחליף עובד או שהקבלן מבקש להחליף עובד שהוצג בהצעה, לשמש כבעל תפקיד בפרוייקט, הקבלן יידרש להגיש בקשה בכתב להחלפת העובד מבעוד מועד וזאת טרם ביצוע ההחלפה בפועל. 

הבקשה תוגש על גבי אותם טפסים שבחוברת ההצעה המתייחסים לתפקיד בו מבקש הקבלן להחליף את העובד, בצירוף המסמכים הנדרשים בחוברת ההצעה, המתייחסים לעובד המחליף.
הבקשה תוגש ליחידה במשרד עימה התקשר הקבלן, ולאחר בדיקתה הבקשה תובא לאישור וועדת המכרזים.

למען הסר ספק, הגוף המוסמך במשרד לאשר את ההחלפה של העובד הוא וועדת המכרזים.

כמו כן, על הקבלן להקפיד שהעובד המוצע יעמוד במלוא דרישות המכרז ולכל הפחות בציון שקיבל העובד אותו מבקשים להחליף.
5.7 הקבלן יעסיק ויחתום על חוזה העסקה עם כל עובד ויהיה אחראי לפעילותו השוטפת.

5.8 מובהר בזה כי לא ניתן להציג בהצעה בעל תפקיד שהינו עובד מדינה. במקרה שהמציע יעשה כן יחשב הדבר כאילו לא הציג את אותו בעל תפקיד בהצעה (וינתן ציון אפס).
איסור זה חל גם לגבי בעלי התפקידים שהספק לא נדרש להציגם בהצעתו אך נדרש להעסיקם במסגרת ההתקשרות. מכל מקום מובהר בזאת כי הספק לא יוכל להעסיקם אלא אם כן קיבלו אלה (בעלי תפקידים שלא נדרש להציג בהצעה) מראש וטרם העסקתם היתר בכתב להעסקה פרטית מהגורם המוסמך במשרד.

5.9 על הקבלן להפעיל מערכת כוח אדם ומערכת שכר עבור עובדיו, בהיותו המעסיק הישיר והבלעדי של עובדים אלו. מערכת זו תהיה מערכת מבקרת ומשלמת.
5.10 למען הסר ספק מוצהר ומוסכם כי היחסים בין הקבלן ובין הממשלה אינם יוצרים יחסי עובד-מעביד והמציע מצהיר בזה כי לא תהינה לו או למועסקים על ידו כל זכויות של עובדים המועסקים ע"י הממשלה, לרבות בגין הפסקת ביצוע העבודה.

כל הוצאות גיוס כח האדם והפעלתו יהיו על ידי הקבלן ועל חשבונו.

5.11 הקפדה על דיני העבודה במדינת ישראל

הקבלן מתחייב לשלם את שכרם של עובדיו תוך הקפדה יתרה על חוקי המגן המסדירים את תנאי העסקתם של העובדים במדינת ישראל, לרבות הסכמים קיבוציים כלליים לגביהם ניתן צו הרחבה לכלל העובדים במשק. בכלל זה מתחייב הקבלן לפעול עפ"י חוקי ההעסקה המפורטים בנספח 7 למכרז, וכל חקיקת מגן אחרת, כל דין הנוגע להעסקת עובדים לרבות עובדים זרים, צווי הרחב והסכמי עבודה קיבוציים ככל שאינה מופיעה בנספח זה. 

5.12 מובהר בזה כי המשרד רשאי, בכל עת, לבדוק את המערכת התקציבית והנהלת החשבונות של הקבלן, על מנת להבטיח קיומם של כל התחייבויות הקבלן בכל הקשור למכרז זה, ובכלל זה בכל הקשור לשמירה על כללי ההעסקה כאמור לעיל. על הקבלן להעמיד לרשותו ולעיונו של המשרד ו/או כל נציג מטעמו את כל החומר והמידע שידרשו ע"י המשרד ו/או נציגו, עפ"י שיקול דעתו הבלעדי של המשרד ו/או נציגו. ככל שיתגלה מהבדיקות שהקבלן לא ביצע חובה מחובותיו כאמור לעיל, לרבות לענין המבנה לשמירת נתונים, המשרד יהא רשאי להפסיק עימו את ההתקשרות ו/או לחייבו בתשלום פיצוי מוסכם בהיקף שלא יפחת מעלות המרכיב לגביו חרג לאורך כל תקופת החריגה ועד לסכום המגיע לפי 5 מהסכום. מובן כי אין באמור לעיל כדי לפגוע בכל זכות העומדת למשרד עפ"י כל דין ו/או עפ"י המכרז וההסכם.
5.13 כח האדם לביצוע הפרוייקט

על המציע לדעת כי במידה שהצעתו היא הזוכה במכרז, יידרש להעביר למשרד ביחס לכל עובדיו בפרוייקט אשר קיימת אפשרות שיידרשו לעבוד עם ילדים או לשהות במסגרות חינוך ובפעילותן, אישור משטרה כי אין כל מניעה להעסקתם במסגרת מכרז זה, בהתאם להוראות החוק "למניעת העסקה של עברייני מין במוסדות מסוימים, התשס"א-2001" – ראה טופס 3 של תקנות "למניעת העסקה של עברייני מין במוסד המכוון למתן שרות לקטינים (אישור משטרה) תשס"ג –2003".

על הקבלן המפעיל להגיש את הבקשה למשטרה על גבי טופס 3 המצורף לתקנה.

בנספח 4 מובא נוסח התקנה והטפסים הנדרשים.

5.13.1 מנהל הפרוייקט

על הקבלן להעסיק מנהל פרוייקט אשר ינהל את המשלחות, יפעל בתיאום עם מטה פולין ועפ"י הנחיותיה לתיאום ויישום התכנית החינוכית של המסע לפולין ויהיה אחראי לכל המהלך הלוגיסטי והמקצועי הכרוך בביצוע מכרז זה.
מנהל הפרוייקט ישתתף בתדרוכים ובדיונים הנערכים במטה משלחות הנוער לפולין בנושאים הרלוונטי לתפקידו ועפ"י דרישות ונוהלי המשרד.
הקבלן יסמיך את מנהל הפרוייקט לייצגו בכל הקשור לביצוע מכרז זה.

מנהל הפרוייקט יהיה בעל שליטה טובה באנגלית ועברית ובעל ניסיון של לפחות 3 שנים ב- 7 שנים האחרונות בתכנון, ארגון, ניהול וליווי משלחות נוער או מבוגרים לפולין.
5.13.2 מנהלן משלחת
על הקבלן לצרף מטעמו לכל משלחת, מנהלן משלחת ישראלי. מנהלן המשלחת יהיה אחראי לביצוע מלא של כל השירותים הנדרשים למשלחת לפני הנסיעה, לליווי צמוד של המשלחת בחו"ל (תוך עמידה בדרישות התכנית ובלוח הזמנים), לביצוע ההתקשרויות עם הגורמים הרלוונטיים בארץ ובחו"ל, ולטיפול בכל בעיה המתעוררת בהכנת ובמהלך המסע.

5.13.3 מדריכים ישראלים למשלחת
1. על הקבלן להעסיק ולהפעיל מדריכים ישראלים שיתלוו למשלחות בפולין להדרכת הקבוצות.

2. המדריך הישראלי יהיה אחראי לביצוע מלא של תהליך ההכנה לקראת המסע וההדרכה במהלכו.
3. על הקבלן לשבץ מדריך ישראלי אחד לכל 35 משתתפים משלמים במשלחת. היה והקבלן יאפשר לשבץ מעל 42 תלמידים בקבוצת הדרכה/אוטובוס, וללא שניתן אישור מטה פולין בכתב ומראש בלבד, יספק ויממן הקבלן על חשבונו מדריך נוסף לקבוצה/לאוטובוס.
4. כל אחד מהמדריכים ששובץ למשלחת יידרש לבצע 10 שעות הכנה שיתקיימו במסגרת החינוכית כחלק מתוכנית ההכנה המוגדרת בחוזר מנכ"ל (50 שעות הכנה). 
 המסגרת החינוכית רשאית לפצל הכנה זו לשני מפגשים.  המסגרת החינוכית תהא רשאית לקבוע מתכונת אחרת לביצוע המפגשים. על הקבלן לשלם למדריך בגין פעילות זו על פי כל דין. 
5. כל אחד מהמדריכים הישראלים יהיה בוגר קורס מדריכים המאושר ע"י משרד החינוך, נושא היתר הדרכת תלמידים לפולין ונמצא ברשימה המדריכים המאושרת ע"י משרד החינוך. המדריכים למסע יאושרו ע"י מטה משלחות הנוער לפולין.
6. כל אחד מהמדריכים הישראלים ישתתף בהשתלמויות החובה בארץ, עפ"י הגדרות המשרד (כנדרש לקבלת היתר הדרכת תלמידים בפולין בתוקף).
7. כל אחד מהמדריכים הישראלים יהיה בעל שליטה טובה בעברית ובאנגלית. 
8. לצורך ביצוע הדרכת המשלחות יופעלו מדריכים ברמות שונות וזאת כדלקמן:
(1) מדריך מתמחה - מדריך שסיים קורס מדריכים וטרם סיים חובותיו הנדרשות לקבלת היתר הדרכה הנ"ל. מדריך מתמחה יוכל לשמש רק כמדריך במשלחות הממלכתיות מטעם המשרד. 
שיבוץ מדריך מתמחה יהיה עפ"י שיקול דעת מטה פולין.
(2) מדריך מוסמך – מדריך שסיים קורס מדריכים וסיים את חובותיו ובעל "היתר הדרכה" תקף.
(3) ראש צוות הדרכה – מדריך מוסמך בעל ניסיון של לפחות 3 שנים בהדרכת משלחות בני נוער לפולין. 
מדריך מוסמך יוכל לשמש ראש צוות הדרכה במשלחת לאחר אישור מטה פולין. מומלץ כי ראש הצוות יהיה מדריך מוסמך שהדריך לפחות 10 משלחות בני נוער.
9. מדריך לא יוכל לשמש בו זמנית כמלווה משלחת.
10. על הקבלן לשלם למדריכים עבור נסיעות למפגשי ההכנה (עד 2 מפגשי הכנה) ובגין השתתפותו במפגשי ההכנה למשלחות (נוסף על ימי ההדרכה המבוצעים בפולין) על פי כל דין. 
הקבלן ישלם למדריך בגין הוצאות נסיעה בפועל (דלק, כביש אגרה וחניה) או הוצאות נסיעה בתחבורה ציבורית כאשר ההחזר לא יפחת מ- 150 ₪ עבור כל יום מפגש. 
ככל שמנהל המשלחת יבקש לקיים מפגש הכנה שלישי יידרש הגוף המזמין לשלם (ולא הקבלן) למדריך החזר נסיעות עבור הנסיעה. יובהר, שהתשלום לא יהיה על חשבון תשלומי הורים.
11. על הקבלן לשלם למדריך שכר עבור ההדרכות וכן עלות נסיעות למסגרת החינוכית, כאמור לעיל, וביטוח וזאת בנפרד משכר ההדרכה של המדריך במסגרת המשלחת לפולין. 
12. כל המדריכים אף יתלוו  לקבוצותיהם בדרך מהארץ ובחזרה אליה , יהיו בצמוד למשלחת ואין להוציאם בנפרד מהמשלחת. כל בקשה חריגה תופנה מראש לאישור מינהלת פולין.
13. על הקבלן לשלם למדריך את עלות השהייה בחו"ל ובכלל זה עלות עבור : טיסה הלוך ושוב (כולל שרותים), לינה וכלכלה.  
14. על הקבלן לשלם למדריך פיצוי כספי בשל האירועים הבאים:
(1) במקרה של נחיתה מאוחרת בארץ (לאחר השעה 08:00 ביום שלאחר המסע) - הפיצוי יהיה בגובה חצי יום הדרכה. 
(2) במקרה של נחיתה מאוחרת בארץ (לאחר השעה 12:00 ביום שלאחר המסע)- הפיצוי יהיה בגובה יום הדרכה. 
(3) במקרה של ביטול ההדרכה, לאחר קיום מפגשי הכנה ובטרם היציאה, ישלם הקבלן למדריך שכר השווה לשעות ההכנה שבוצעו בפועל כפול 100 ש"ח  לשעה והוצאות נסיעה בהתאם, כמוגדר במכרז זה.
(4) במקרה של יציאת המשלחת בטיסת ערב לפני יום תחילת המסע התשלום יהיה בגובה חצי יום הדרכה
15. במכרז זה התשלום המינימלי עבור יום הדרכה למדריך בהתאם לרמתו יהיה כדלקמן:
(1) מדריך מתמחה 890  ₪ ברוטו לעובד ליום הדרכה 
(2) מדריך מוסמך 990  ₪ ברוטו לעובד ליום הדרכה 
(3) ראש צוות הדרכה 1,100  ₪ ברוטו לעובד ליום הדרכה.
בכל משלחת יהיה ראש צוות הדרכה אחד בלבד והיתר מדריכים מוסמכים או מדריכים מתמחים וזאת באישור מראש של מטה פולין. ניתן להמיר מדריך מוסמך במדריך מתמחה באישור ובתיאום מראש עם מטה פולין בלבד.
במשלחות משרדיות מטה פולין ידרוש החזר או יבצע קיזוז מהקבלן בגין הפער בעלות מדריך מתמחה אל מול שכר מדריך מוסמך וזאת לאחר ביצוע המסע בפועל.
במשלחות מוסדיות המזמין ידרוש החזר או יבצע קיזוז מהקבלן בגין הפער בעלות מדריך מתמחה אל מול שכר מדריך מוסמך וזאת לאחר ביצוע המסע בפועל.
התשלום המינימלי עבור יום ההכנה אינו כולל תשלום עבור נסיעות שישולם בנוסף בהתאם לתעריף האמור בסעיף 5.13.3 (י) לעיל. 
באחריות הקבלן לדאוג להגעת המדריך לשדה התעופה ובחזרה גם בשעות בהן אין תחבורה ציבורית ראויה (רכבת, קווי מוניות). הקבלן רשאי לארגן הסעה בכל דרך שיראה לנכון ובלבד שהמדריך יגיע בזמן לשדה התעופה.

5.13.4 מדריך מקומי-פילוט
1. על הקבלן להעסיק מדריכים מקומיים פולניים (פילוט) שתפקידם לתאם בין נותני השירותים בפולין לבין המשלחת.
2. כל אחד מהמדריכים המקומיים הינו מדריך מוסמך, בקיא בתיירות בפולין.
5.13.5 עובדי מינהל

הקבלן יפעיל, לצרכיו הוא, על חשבונו, עובדי מינהלה, לוגיסטיקה, מזכירות קליטת נתונים, עיבוד נתונים על מנת לספק בשלמות את התפוקות הנדרשות במכרז, בלוחות הזמנים הנדרשים.
5.13.6 ממונה אבטחת מידע

על הקבלן להעסיק ממונה אבטחת מידע שיהיה אחראי על יישום ומעקב אחר כל ההוראות כפי שפורטו בפרק אבטחת מידע במכרז זה.

הממונה יהיה בעל ניסיון כמפורט בנספח 6, אבטחת מידע.
5.14 משרדים/אתרי עבודה
על הקבלן להקצות על חשבונו אתר עבודה פעיל לצורך ביצוע הפעילות במסגרת פרוייקט זה.

אתר העבודה הנ"ל יכלול את כל הכלים והאמצעים הנדרשים לצורך ביצוע מלא ושלם של הפעילות.

5.15 תשתית ממוחשבת

הקבלן נדרש להפעיל מערכת ממוחשבת פנימית לצורך ניהול ותפעול הפרוייקט, המאפשרת הפקת נתונים והעברתם למערכות המשרד בפעילויות הבאות:
1. ניהול מאגר המידע על נושאי הפעילות במכרז.
2. מעקב אחר ביצוע תוכניות הפעילות.
3. הפקת דוחות ביצוע (דו"ח סיכום שנתי, דו"ח חודשי וכו') וכל דו"ח שיידרש ע"י המשרד ברמות של דו"ח תקופתי, דו"ח אירועים מיוחדים.
4. חובה על הקבלן להעביר העתק של היישום הממוחשב מיד לאחר הפעלתו וכן להעביר עותק מעודכן בכל עת בו הקבלן מבצע שינוי כלשהו.
בנוסף, יעביר הקבלן למשרד את כל המידע שנצבר במערכות שלו בכל הנוגע לפרוייקט זה וזאת בכל עת שיידרש לכך ע"י המשרד.
5.16 כל הוצאות השכירות, הציוד, התפעול וכל הוצאה אחרת הקשורה במתן השרות יהיו על חשבון הקבלן.
6. פיצוי מוסכם
6.1 מבלי לגרוע מהאמור במכרז, בכל מקרה בו לא יבצע הקבלן את הפעילות כנדרש ובאיכות הנדרשת או יפר הקבלן את הוראות מסמכי המכרז, עפ"י המפורט להלן המשרד רשאי לדרוש את הפיצוי המוסכם והקבלן יהיה מחויב בתשלום פיצוי מוסכם.
6.2 האירועים לגביהם תישקל הטלת פיצוי מוסכם:
	האירוע
	סכום הפיצוי המוסכם, לא כולל מע"מ

	חריגה בסכום ההתקשרות עם מסגרת חינוכית לעומת המחיר שאושר במכרז. 
	סכום החריגה(ההפרש) ממחיר המשתתף x 2 x מספר המשתתפים במשלחת

	גביית כספים בניגוד למועדים הקבועים בסעיף 4.21
	150 ₪  x מספר המשתתפים במשלחת

	תלונה של מוסד או המשרד על אי קיום פרט כלשהו המוגדר במכרז כתפקידו של הקבלן
	4,000 ₪ 

	אי מתן חדר מונגש לנכה בהתאם לדרישה
	400 ₪  ללילה

	עמלת פתיחת PDF לאחר הפקתו פחות מ- 14 יום לפני הנסיעה.
	200 ₪ למקרה

	אי עמידה בלוח הזמנים של שעת המראה כמוגדר במכרז.
	200 ₪  למשתתף לשעה, החל מהשעה השנייה

	אי העברת עדכוני טיסה בזמן או העברת נתונים שאינם מדויקים ומתאימים לנתוני שדות התעופה
	100 ₪  למשתתף

	ניסיון לפיצול/פיצול קבוצת תלמידים בתוך משלחת בין טיסות שונות ללא אישור.
	500 ₪  למשתתף

	אי עמידה בלוח הזמנים של התוכנית היומית לרבות התייצבות מאוחרת של נהג, תקלת אוטובוס ארוכה מהמוגדר במכרז זה וכו'.
	2000 ₪  לשעת איחור

	שירותי כלכלה לא עומדים בדרישות המכרז, לרבות נושא הכשרות.
	50 ₪  לארוחה של כל משתתף

	אי מתן עדיפות ע"י הקבלן המטפל במשלחות משרדיות על פני משלחות המוסדיות
	2,500 ₪  למקרה

	אי עמידה בהתחייבות לספק טיסה ליעד שנקבע  והזזת הטיסה ליעד אחר (גם בהנתן אישור)
	200 ₪  למשתתף 

	אי הגשת תוכנית מסע בזמן/אי העברת רשימת מלונות וטיסות בהתאם ללוח הזמנים הקבוע
	400 ₪  ליום איחור

	פיצול המדריכים מהמשלחת בטיסה אחרת ללא אישור
	1,000 ₪  למדריך

	אי אספקת תעודה ו/או סיכה למשתתף לפי המכרז, כנדרש במכרז זה
	20 ₪ למשתתף

	אישור יציאת משלחת ללא טופס 200 לאישור מלגות
	עלות המלגות

	אספקת תיק רפואי לקוי (לא עומד בתנאי חוזר מנכ"ל)
	200 ₪ ליום

	אי אספקת טלפון חכם תקין
	100 ₪ ליום למכשיר


6.3 מבלי לגרוע מהאמור לעיל, זוכה במכרז אשר ימצא שהוא תיאם הצעות טרם הזכיה במכרז זה, או במסגרת מתן שירותים לפי מכרז זה ,  בשיעור של 5% מהתמורה ששולמה לו על פי המכרז, מכל מקור שהוא.  המשרד רשאי לדרוש את הפיצוי המוסכם והקבלן יהיה מחויב בתשלום פיצוי מוסכם. אין באמור בכדי לגרוע מכל סעד אחר לו זכאי המשרד לפי מכרז זה ולפי הוראות כל דין. 
6.4 המשרד יהא זכאי לנכות את סכום הפיצויים המוסכמים הנקובים מכל תשלום שיגיע לקבלן או לגבותם בכל דרך חוקית אחרת. 

6.5 תשלום הפיצויים או ניכויים מסכומים המגיעים לקבלן לא ישחררו את הקבלן מהתחייבויותיו על פי מסמכי המכרז. 

6.6 הקבלן אינו רשאי לגרוע סכום הפיצוי המוסכם משכר עובדיו.

6.7 אין האמור בא לפגוע בכל זכות אחרת שהמשרד זכאי לה לפי מכרז זה ועל פי כל דין. 

7. חפיפה
הקבלן החדש שיבחר במסגרת מכרז זה יפעיל את כל הנדרש במקום הקבלן הנוכחי (אלא אם הקבלן הנוכחי יזכה במכרז).

לצורך כך, יפעל הקבלן החדש לקבלה מסודרת ומאורגנת של כל המידע, האמצעים, הנהלים, התוכנות והתוכניות מהקבלן הנוכחי.

על הקבלן החדש להתארגן ולארגן את כח האדם המקצועי כנדרש כאשר כל עובד יפעל מול העובד הקיים של הקבלן הנוכחי במשך שבועיים ימים.

על הקבלן שיבחר להתארגן כך שבמועד חתימת החוזה הוא יפעיל בלעדית את התוכנית כולה.

על הקבלן המוסר לשתף פעולה באופן מלא עם המשרד ועם הספק החדש שיבחר, כדי לאפשר את ההתארגנות, ההחלפה והמשכה התקין של הפעילות לאחר סיום ההתקשרות עמו.
הקבלן המוסר יקבל תמורה רק עבור תפוקות שבוצעו במהלך החפיפה, עפ"י כללי החוזה על פיו הוא קשור עם המשרד.

הקבלן המוסר לא יקבל תמורה מיוחדת עבור ביצוע החפיפה.

הקבלן החדש (המקבל) לא יקבל תמורה כלשהי בגין החפיפה.

נוהל חפיפה זה מחייב את הזוכה במכרז זה גם במעבר לזוכה אחר בתום תקופת ההתקשרות.

החפיפה כוללת, בין היתר, את הנושאים הבאים: 

(1) מסירה מאורגנת של כל המידע והידע שהצטברו במהלך הפעילות ואת כל התוצרים שנוצרו במהלך הפרויקט, כשהם מעודכנים ובפורמטים שהוגדרו ואושרו על ידי המשרד.
(2) מסירה מאורגנת של התוכנה, כולל ספרי תיעוד, מדריכים למשתמש לתוכנה הבסיסית ולכל השינויים שהמוסר ביצע במהלך ההתקשרות איתו. 

(3) מסירה מאורגנת ומסודרת של כל מאגרי המידע שנמסרו למוסר ביום תחילת פעילותו וכל השינויים והתוספות שחלו בהם (מידע ממוחשב, תיקים, חוזרים וכו').
(4) מסירה מאורגנת של כל מידע הדרוש למקבל לצורך תפעול מיידי ושלם של הפרוייקט. 
(5) המוסר והמקבל יעבדו במשותף במשך שבועיים שלמים לצורך סגירת כל מחויבות המוסר, הדרכה צמודה של המקבל וסיוע למקבל בהפקת הדו"חות החודשיים הנובעים מחודש החפיפה. 
(6) תקופת ההתקשרות בין המשרד לקבלן החדש (המקבל) תחל במועד תחילת החפיפה.
(7) תנאי מחייב לביצוע התשלום האחרון למוסר הינו קיומה של החפיפה לשביעות רצון האגף והגשת דו"ח פעילות סופי, מבוקר ומאושר ע"י רו"ח של המוסר. 

8. זכויות יוצרים
כל זכויות היוצרים על התכניות, הספרות, התוכנות, היישומים הממוחשבים, (למעט מקרים הנכללים בסעיף 8.6 להלן) וכל חומר אחר אשר יעשה בו שימוש ו/או יפותח, ירכש או יותאם ע"י קבלן לצורך פרוייקט זה, יהיו רכושה של המדינה והקבלן מתחייב לפעול כדלקמן:

8.1 הקבלן לא יהיה רשאי להשתמש בתוכניות, תוכנות ובכל חומר שהוכן על ידו לצרכי ההסכם, לצרכיו הפנימיים או לצרכי עבודות אחרות, אלא אם כן קיבל אישור בכתב מראש מהמשרד.

8.2 הקבלן אינו רשאי לציין את זהותו על גבי דפי המידע. נושא זה כולל: סמלים של הקבלן, שמו וכל אזכור אחר המזהה אותו.

8.3 הקבלן לא יעביר את המסמכים שהכין במסגרת חובותיו עפ"י מכרז זה ו/או חלק מהם לאחר, לא יתיר רשות הדפסה ו/או הוצאה לאור ולא יפרסם את המסמכים בכל צורה שהיא.

8.4 הקבלן מצהיר כי לא הפר/יפר כל זכות יוצרים ו/או פטנט ו/או סוד מסחרי ו/או מידע כלשהו במהלך ביצוע התחייבויות עפ"י מכרז זה.

הוגשה תביעה נגד המשרד לפיה חומר מסויים כלשהו, אשר המשרד יעשה בו שימוש לפי מכרז זה, מפר זכויות יוצרים מתחייב הקבלן לשפות את המשרד עם דרישה ראשונה, בגין כל הסכומים שיחוייב לשלם בגין התביעה האמורה, וכן להחליף על חשבונו את החומר המפר בחומר אחר שאינו מפר.

8.5 במידה שהקבלן משתמש בחומרים של בעלי זכויות אחרים לצורך הפעלת המכרז ותוכניות העבודה שלו, עליו לקבל היתר לשימוש בחומרים אלו מבעלי זכויות היוצרים.

אם ההיתר כרוך בתשלום, יבצע זאת הקבלן על חשבונו.

8.6 בכל מקרה בו הקבלן מציע תכנית ייחודית מטעמו הקבלן ידאג להיות בעל זכויות היוצרים לצורך הפעלת הפרוייקט. במקרה זה זכויות היוצרים תשארנה בידי הקבלן.
במקרה והקבלן טוען לזכויות יוצרים לתכנית עליו להודיע על כך בכתב ומראש למשרד. אם התכנית מוצעת במסגרת הצעתו למכרז זה עליו להודיע על כך במסגרת מסמכי המכרז.
המשרד יהיה רשאי לדרוש הכנסת שינויים והתאמות במסגרת הפרוייקט. במקרה זה יעביר הקבלן את הזכויות על התוכניות המתאימות, לידי המשרד.
8.7 בתום ההתקשרות או מיד עם דרישה ראשונה של המשרד בכתב, יעביר הקבלן את כל התוכניות, התוכנות, יישומים ממוחשבים וכל חומר שבידו או בידי עובדיו, עובדים וכל קבלן שירותים אחר, המועסקים במסגרת הפרוייקט, לידי המשרד.

8.8 הקבלן יידרש לעגן את זכויות המדינה, משרד החינוך, בהתקשרויות החוזיות שלו עם עובדיו, כותבי התוכניות וקבלנים שיופעלו על ידו לביצוע השירותים נושא מכרז זה.
9. שמירת סודיות
9.1 הקבלן מתחייב לשמור בסוד ידיעות ומידע שיגיעו אליו עקב ביצוע מכרז זה.

במסגרת זו כלולים בין היתר: דו"חות, טפסים, מדיה מגנטית או כל מידע לגבי מערכות המידע ומרשם של מערכת החינוך, מועדי ביקורת ותוצאותיה וכל מידע אחר שהגיע אליו במסגרת ביצוע השרותים עפ"י המכרז. 
9.2 הקבלן מתחייב לשמור בסוד ידיעות שתגענה אליו עקב ביצוע מכרז זה וללא הרשאה מהמזמין, לא ימסור הקבלן ידיעה כאמור לאדם שלא יהיה מוסמך לקבלה. לעניין זה, יחולו על הקבלן הוראות סעיפים 118 ו- 119 לחוק העונשין תשל"ז 1977. הקבלן מתחייב להחתים את כל עובדיו והמועסקים על ידיו לצרכי מכרז זה על התחייבות לשמירת סודיות.

9.3 הקבלן ימנע גישה למערכות המחשב שברשותו, או המשרתות אותו לצורך מכרז זה, ממי שאינו שותף למכרז או ממי שאינו מוסמך לעיין בחומר או במידע המאוחסן במחשב, או ממי שלא חתם על התחייבות לשמירת סודיות. 

9.4 הקבלן יעסיק רק עובדים העונים על ההנחיות  לשמירת סודיות שיוגדרו ע"י המשרד. 

9.5 הקבלן לא ימסור ידיעה או מידע לאדם שלא יהיה מוסמך לקבלה ללא הרשאה מהמשרד. 

9.6 הקבלן יחתום על הצהרה למחויבות שמירת סודיות וכן יחתים את כל עובדיו והמועסקים על ידו לצורך מכרז זה, על התחייבות לשמור סודיות.
9.7 הקבלן יחזיר למשרד כל חומר שימסר לו בהקשר לפעילות זו בכל עת שידרש לכך.

9.8 על פי דרישת המזמין יציג הקבלן למשרד אמצעי האבטחה שנקט לאבטחת הנתונים ו/או המידע המצויים ברשותו במסגרת מכרז זה. הקבלן ידאג למנוע גישה למערכות המחשב שלו, או המשרתות אותו לצרכי פרוייקט זה, ממי שאינו שותף לפרוייקט, לא מוסמך לעיין בחומר או במידע המאוחסן במחשב, או שלא חתם על התחייבות לשמירת סודיות ואבטחת מידע.

10. הדרישות לאבטחת מידע
10.1 אופי הפעילות משרד החינוך מחייב דגש מיוחד בנושא אבטחת המידע.
10.2 משרד החינוך רואה חשיבות רבה במימוש שיטתי ויעיל של היבטי אבטחת המידע במערכות השונות, ובכלל זה היבטים הקשורים הגנה על מידע ולחוק הגנת הפרטיות התשמ"א-1981.
10.3 המידע אשר נאגר במערכות הספק וכן מידע אליו הוא נחשף מוגדר כמידע אשר חלה עליו רמת אבטחה גבוהה כפי שמוגדר ב"תקנות הגנת הפרטיות התשנ"ב תוספת שנייה".
10.4 במסגרת הפעילות הקבלן נחשף לנתונים רבים המשמשים את הקבלן לצורך עבודתו במכרז זה. 
10.5 הנתונים מתקבלים או מופקים ע"י הקבלן באמצעות מערכות המידע של משרד החינוך או באמצעות מערכות המידע המופעלות ע"י הקבלן במסגרת המכרז.

10.6 על הקבלן לפעול במסגרת המכרז על פי הוראות המצורפות בנספח 6 ועפ"י  דרישות של הרשות להגנת הפרטיות מס' 2/2011 – "שימוש בשירותי מיקור חוץ (outsourcing) לעיבוד מידע אישי" המופיעות באתר שכתובתו: 
http://www.justice.gov.il/
10.7 הקבלן מתחייב מיד עם קבלת ההודעה על זכייתו במכרז / תחילת ההתקשרות במכרז, לפעול על מנת לעמוד בדרישות ולהתאים את כל המערכות והאמצעים שישמשו אותו לצורך המכרז להוראות והנחיות הנ"ל. ההיערכות תימשך לכל היותר 45 ימים כאשר בסיומה יודיע הקבלן למשרד כי סיים היערכותו כנדרש.
10.8 לצורך בקרה על יישום דרישות אבטחת המידע על הקבלן להעביר אישור של מומחה אבטחת מידע מתוך רשימת הספקים המאושרת ע"י המשרד או אישור של צוות אבטחת מידע במשרד החינוך בשלב התחלת העבודה במערכת, בשלבי שינויים מהותיים במערכת ובשלב הארכת התקשרות.
10.9 עמידת הקבלן בכל הדרישות וההנחיות לשביעות רצון תאפשר את תחילת ביצוע הפעילות במכרז. כל עיכוב שנוצר כתוצאה מאי מוכנות הקבלן או אי עמידה בדרישות וההנחיות, המשרד ישקול את ביטול ההתקשרות עם הקבלן וכן כל תרופה העומדת למשרד עפ"י כל דין ועפ"י המכרז.
10.10 חל איסור מוחלט על הקבלן לאסוף מידע בדרכים בלתי חוקיות או לעשות שימוש במאגר מידע בלתי חוקיים.
10.11 על הקבלן חל איסור להעביר לצד ג' כלשהו מידע שיקבל במסגרת ההתקשרות במכרז זה או לעשות כל שימוש במידע שאליו נחשף אגב ביצוע מכרז זה, לכל מטרה אחרת שאינה קשורה באופן ישיר לביצוע התחייבויותיו במסגרת ביצוע מכרז זה.
10.12 במהלך ביצוע הפעילות במכרז הקבלן מתחייב לדאוג לאבטחת כל החומר שיגיע אליו במסגרת ביצוע פרויקט זה ולהציג למשרד, על פי דרישתו או דרישת מי מטעמו של המשרד, את אמצעי אבטחת החומר.

10.13 הקבלן יתחייב למנוע גישה למערכות המחשוב (בין אם של המשרד, בין אם של הקבלן או של כל גורם אחר), בהן נשמר מידע הקשור למתן השירותים על פי מכרז זה, ממי שאינו שותף לפעילות.
10.14 על הקבלן להגיש למשרד דיווחים שוטפים בכל הנוגע לאופן ניהול מאגרי המידע ועיבוד המידע במתכונת שתיקבע ע"י המשרד.
10.15 הקבלן נדרש לדווח באופן מידי למשרד בתוך 8 שעות ממועד האירוע על כל תקלה בנושא אבטחת המידע לרבות, דליפת מידע או שימוש חורג מההרשאה שניתנה. במקרה זה, על הקבלן לפעול למניעת דליפת המידע וכל נזק כתוצאה מהתקלה.
10.16 המשרד רשאי, בכל עת, לבדוק את מערכות המידע של הקבלן. על הקבלן להעמיד לרשותו ולעיונו של המשרד ו/או נציג מטעמו את כל החומר והמידע שידרשו ע"י המשרד ו/או נציגו, עפ"י שיקול דעתו הבלעדי של המשרד ו/או נציגו.

10.17 בלי לגרוע מכל האמור, רשאים נציגיו המוסמכים של המשרד, לבקר באתרי מתן השירותים ולהתרשם מהם ולהעביר את הערותיהם לנציגיו המוסמכים לעניין מכרז זה של הקבלן, לדרוש הפסקת עבודתו של כל עובד בפעילות הקשורה למכרז. 
10.18 פיקוח מטעם המשרד לא משחרר את הקבלן מהתחייבויותיו ואחריותו כלפי המשרד למילוי כל ההנחיות וההוראות בנושא אבטחת המידע שפורטו לעיל ולתנאי מכרז זה. 
10.19 הקבלן יתחייב לעמוד בדרישות אבטחת המידע שפורטו לעיל ובדרישות לשמירת סודיות המפורטות במכרז זה על נספחיו ובדרישות כפי שיוצגו לו מזמן לזמן על ידי המשרד ו/או מי מטעמו, לעמוד בנהלי המשרד בנוגע לאבטחת מידע ושמירה על מידע מוגן, ובכל הוראה רלוונטית אחרת לרבות הוראות חוק, תקנות, צו, הנחיות הרשות למשפט טכנולוגיה ומידע, והנחיות רשם מאגרי המידע.
10.20 בתום ההתקשרות על הקבלן להעביר למשרד את כל המידע שהצטבר במהלך ביצוע הפעילות במכרז זה כל זאת בהתאם להוראות וההנחיות הנ"ל.
11. אחריות משפטית
11.1 הקבלן יהיה אחראי באחריות מלאה ומוחלטת על פי כל דין לכל נזק ובגין כל פיצוי ותביעה כספית, אשר יגרמו ע"י עובדיו ו/או שלוחיו במסגרת מתן השירותים על ידו. 

11.2 הקבלן פוטר את המדינה מאחריות לכל תביעה אשר עלולה להיות מוגשת נגדה עקב העסקת עובדיו בפרוייקט. הקבלן מתחייב לשפות ו/או לפצות את המדינה בגין כל סכום שתחויב בו ובגין כל הוצאה שתיגרם לה עקב תביעה כאמור. 

11.3 הקבלן מתחייב לשלם כל סכום כסף או פיצוי, המגיעים על פי כל דין לעובד או לכל אדם הנמצא בשירותו כתוצאה מקיום יחסי עבודה עם העובד עקב העסקתו בפרוייקט. 
11.4 אם אי פעם יקבע כדין מסיבה כלשהי כי העסקת הקבלן או מי מעובדיו דינה כהעסקת עובד ע"י המדינה: 
11.4.1 התמורה האמורה לעיל יראו ככוללת את כל הסכומים המגיעים או העשויים להגיע לקבלן ו/או לעובדיו לרבות כל תיגמול כלשהו, תשלום בגין זכויות סוציאליות, הפרשות/הפרשים, אם יגיעו לו אי פעם בגין העסקתו עפ"י חוזה זה, מכל סיבה שהיא. 
הקבלן יהיה מנוע מלטעון כי מגיעים לו סכומים נוספים כלשהם בכל עילה שהיא בגין העסקתו עפ"י חוזה זה.

11.4.2 בהסתמך על סעיף 28 לחוק פיצוי פיטורין, תשכ"ג – 1963, יראו ככלולים בתשלומים הניתנים לקבלן לפי חוזה זה גם כל פיצויי הפיטורין גם חתימת הקבלן על חוזה זה מהווה הסמכה לכך. סעיף קטן זה טעון אישורו של שר העבודה והרווחה בהתאם לאמור בסעיף 28 האמור, ויכנס לתוקפו לאחר קבלת אישורו של השר או מי שהוסמך על ידו.
11.4.3 יחושב שכרו של קבלן או מי מעובדיו כעובד עפ"י הקבוע לעניין זה לגבי עובדי מדינה בתפקיד ובדרגה דומים ככל האפשר. הכל כפי שיקבע ע"י נציב שרות המדינה ובאין תפקיד דומה או זהה כאמור ייחשב השכר לפי הקבוע לעניין זה בהסכמי העבודה הקיבוציים החלים על עובדים מסוג זה או בהיעדר הסכם כאמור לפי הסכם עבודה קיבוצי הקרוב לעניין, לדעת נציב שרות המדינה. חישוב השכר יעשה למפרע מיום תחילתו של הסכם זה וככל החיובים והזיכויים עפ"י הסכם זה, מחד, והחישוב החדש האמור, מאידך, יקוזזו הדדית.
11.5 ידוע לקבלן כי עליו לבטח את עצמו ואת עובדיו בביטוח לאומי לבדו ועל חשבונו.
11.6 הקבלן מקבל על עצמו את האחריות לכל נזק או אובדן שיגרמו לגופו ו/או לרכושו של כל אדם אחר, לרבות לעובדי הקבלן והמועסקים על ידו בביצוע חוזה זה או לכל נזק כלכלי/פיננסי טהור, עקב מעשה או מחדל של הקבלן, עובדיו, שליחיו או כל מי שבא מכוחו ו/או מטעמו תוך כדי ביצוע חוזה זה.

חויבה המדינה לשלם סכום כלשהו בגין מעשה או מחדל שהקבלן אחראי להם על פי כל דין או על פי חוזה זה ישפה הקבלן את המדינה באופן מיידי בגין כל סכום שחויבה לשלם.
במקרים שבהם המשרד נתבע בחוב שנובע מהתנהלות של הקבלן המשרד יודיע לקבלן על התביעה בכדי לאפשר לו להתגונן. אין במתן ההודעה על ידי המשרד בכדי לפטור את הקבלן מהחובה לשפות את המדינה.
12. ביטוח

הקבלן מתחייב לרכוש ולקיים את כל הביטוחים המפורטים בזה, לטובתו ולטובת מדינת ישראל – משרד החינוך ולהציג למשרד החינוך את הביטוחים הכוללים הכיסויים והתנאים הנדרשים כאשר גבולות האחריות לא יפחתו מהמצוין להלן:-

12.1 ביטוח חבות המעבידים
12.1.1 הקבלן יבטח את אחריותו החוקית כלפי עובדיו בביטוח חבות המעבידים בכל תחומי מדינת  ישראל והשטחים המוחזקים; הביטוח יורחב לכסות את אחריותו של המבוטח כלפי עובדיו בעת שהותם הזמנית מחוץ לגבולות המדינה;
12.1.2 גבולות האחריות לא יפחתו מסך 5,000,000 דולר ארה"ב לעובד, למקרה  ולתקופת ביטוח (שנה);

12.1.3 הביטוח יורחב לכסות את חבותו של המבוטח כלפי קבלנים,  קבלני משנה ועובדיהם היה ויחשב כמעבידם.

12.1.4 הביטוח יורחב לשפות את מדינת ישראל – משרד החינוך היה ונטען לעניין קרות תאונת עבודה/מחלת מקצוע כלשהי כי הם נושאים בחבות מעביד כלשהם כלפי מי מעובדי הקבלן קבלנים, קבלני משנה ועובדיהם שבשירותו.
12.2 ביטוח אחריות כלפי צד שלישי
12.2.1 הקבלן יבטח את אחריותו החוקית על פי דיני מדינת ישראל בביטוח אחריות כלפי צד שלישי גוף ורכוש בגין פעילותו בכל תחומי מדינת ישראל והשטחים המוחזקים; הביטוח יורחב לכסות את אחריותו של הקבלן על פי כל דין  בגין נזקים שייגרמו בחו"ל ע"י אנשים הנשלחים מטעמו מחוץ לגבולות המדינה;
12.2.2 גבולות האחריות למקרה ולתקופה לא יפחתו מסך – 5,000,000 דולר ארה"ב;

12.2.3 בפוליסה ייכלל סעיף אחריות צולבת - CROSS LIABILITY;

12.2.4 הביטוח יורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם.

12.2.5 תלמידים, הורים, מורים, אנשי עדות, אנשי צוות הבטחון ומשתתפים אחרים במשלחת לפולין ורכושם, ייחשבו צד שלישי.
12.2.6 מדריכים, מנהלי משלחות, אנשי צוות רפואי ובעלי תפקיד נוספים, שאינם מכוסים במסגרת ביטוח חבות מעבידים של הקבלן, ייחשבו צד שלישי;  
12.2.7 כל סייג/חריג המתייחס להרעלה מכל סוג שהוא, חומר זר ו/או מזיק אחר במאכל או במשקה   יבוטל;
12.2.8 הביטוח יורחב לשפות את מדינת ישראל – משרד החינוך ככל שייחשבו אחראים למעשי ו/או  מחדלי הקבלן וכל הפועלים מטעמו. 

12.3 ביטוח אחריות מקצועית

12.3.1 הקבלן יבטח את אחריותו המקצועית בביטוח אחריות מקצועית.

12.3.2 הפוליסה תכסה כל נזק מהפרת חובה מקצועית של הקבלן, עובדיו ובגין כל הפועלים מטעמו, ואשר אירע כתוצאה ממעשה רשלנות, לרבות מחדל, טעות  או השמטה, מצג בלתי נכון, הצהרה רשלנית בתום לב, בקשר לארגון שירותי הטסה ושירותי קרקע בפולין עבור משלחות תלמידים ובני נוער, בהתאם למכרז וחוזה עם מדינת ישראל – משרד החינוך;
12.3.3 גבולות האחריות למקרה ולתקופת ביטוח (שנה) לא יפחתו מסך – 1,000,000 דולר ארה"ב.

12.3.4 הפוליסה תכלול את ההרחבות הבאות:

1. מרמה ואי יושר של עובדים; 

2. אובדן מסמכים, לרבות אובדן השימוש ו/או העיכוב עקב מקרה ביטוח;
3. פרסום לשון הרע;

4. אחריות צולבת, אולם הכיסוי לא יחול על תביעות הקבלן כנגד המדינה;

5. הארכת תקופת הגילוי לפחות 6 חודשים ;
12.3.5 הביטוח יורחב לשפות את מדינת ישראל – משרד החינוך ככל שיחשבו אחראים למעשי ו/או מחדלי הקבלן וכל הפועלים מטעמו.
12.4 ביטוח נסיעות לחו"ל
בכל יציאה לחו"ל ירכוש הקבלן עבור עובדיו, מדריכים, וגורמים נוספים מטעמו ועבור התלמידים, בני הנוער וצוות המשלחת לרבות, מורים, הורים, אנשי צוות רפואי ואנשי עדות ביטוח נסיעות לחו"ל כמקובל הכולל שירותי אשפוז בבית חולים, הוצאות רפואיות שאינן במסגרת אשפוז, הטסה רפואית, טיפול חירום בשיניים, מטען אישי, ביטוח תאונות אישיות המורחב לכסות תאונת דרכים, ביטול נסיעה והחזר הוצאות נסיעה, הרחבה להחמרה של מצב רפואי קודם (ככל ורלוונטי), אחריות כלפי צד שלישי, הטסת גופה, המשך אשפוז בארץ וכיסוי הוצאות נוספות כמקובל בביטוח כזה בגבולות אחריות סבירים.

12.5 ביטוח רכוש
הקבלן יבטח את הציוד, וכל רכוש אחר אשר יובא, יותקן וימצא באתרים השונים במסגרת ולצורך המשלחת  לפולין בביטוח אש מורחב או כל הסיכונים במלוא ערכו על פי ערך כינון וכן ביטוח ימי/אוירי להובלת הציוד לאתרים השונים בהם יבקרו משתתפי המשלחת לפולין וממנו חזרה לישראל, בהתאם למקובל לגביו.  

לחילופין ידאג כי הציוד, וכל רכוש אחר שאינו שלו יהיה מבוטח על ידי בעלי הרכוש ויכלול סעיף ויתור על זכות השיבוב כלפי מדינת ישראל –  משרד החינוך ועובדיהם. 

לחילופין יציג הקבלן מכתב פטור מאחריות חתום על ידו ועל ידי בעלי הרכוש לפיו הם לוקחים על עצמם אחריות מלאה לנזקים שייגרמו לכל הציוד והרכוש שיובאו על ידם  ומטעמם במסגרת ולצורך המשלחת לפולין ומשחררים מכל אחריות, וכן מתחייבים שלא לתבוע בגינם את מדינת ישראל – משרד החינוך ועובדיהם.
12.6 ביטוחים נוספים – ספקי משנה

הקבלן יוודא וידאג כי לגבי: 

12.6.1 מקום קיום האירועים  - למפעילי מקום קיום האירועים יהיה ביטוח אחריות כלפי צד  שלישי בגבול אחריות שאינו פחות מסך 5,000,000 דולר ארה"ב למקרה ולתקופה,  וכן ביטוח רכוש למבנים ותכולתם. הביטוחים יורחבו לכלול סעיף ויתור על זכות  השיבוב כלפי מדינת ישראל – משרד החינוך ועובדיהם.

12.6.2 בעלי מקצוע, ספקים,  קבלנים, קבלני משנה, לרבות, חברת ההסעות - יציגו ביטוחים מתאימים לגבי ציוד וכל רכוש אחר אשר יעשו שימוש במסגרת האירועים וכן ביטוח אחריות כלפי צד שלישי, וביטוח חבות מעבידים כלפי עובדיהם וכאשר הפעילות משולבת עם שימוש כלי רכב גם ביטוחי כלי רכב הכוללים ביטוח חובה, רכוש ואחריות כלפי צד שלישי. הביטוחים יורחבו לשפות את מדינת ישראל – משרד החינוך ככל שיחשבו אחראים למעשיהם ו/או מחדליהם.

לצורך כך, תחשב מדינת ישראל - משרד החינוך, כמבוטח נוסף כולל ויתור המבטח על זכות השיבוב כלפיהם.

12.6.3 רופא ו/או פרמדיק ו/או אח מוסמך - יציגו ביטוחים מתאימים כולל ביטוח אחריות מקצועית בהיותו רופא ו/או פרמדיק ו/או אח מוסמך מלווה משלחות לחו"ל, כולל פולין במסגרת משלחות מטעם משרד החינוך. כאשר הביטוחים יורחבו לשפות את מדינת ישראל – משרד החינוך ככל שיחשבו אחראים למעשיהם ו/או מחדליהם.

לצורך כך, תחשב מדינת ישראל - משרד החינוך, כמבוטח נוסף כולל ויתור המבטח על זכות השיבוב כלפיהם.     

12.7 כללי

בפוליסות ביטוח חבות מעבידים, ביטוח אחריות כלפי צד שלישי, ביטוח רכוש וביטוח אחריות מקצועית יכללו התנאים הבאים:

12.7.1 לשם המבוטח יתווספו כמבוטחים נוספים: מדינת ישראל – משרד החינוך, בכפוף להרחבי השיפוי כמפורט לעיל.

12.7.2 בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא אם  ניתנה על כך הודעה מוקדמת של 60 יום לפחות במכתב רשום לחשב משרד החינוך.

12.7.3 המבטח מוותר על כל זכות שיבוב/תחלוף, תביעה, חזרה או השתתפות כלפי מדינת ישראל -  משרד החינוך ועובדיהם, ובלבד שהוויתור לא יחול לטובת אדם שגרם  לנזק מתוך כוונת זדון.

12.7.4 הקבלן יהיה אחראי בלעדית כלפי המבטח לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות.

12.7.5 ההשתתפויות העצמיות הנקובות בכל פוליסה ופוליסה תחולנה בלעדית על הקבלן.

12.7.6 כל סעיף בפוליסות הביטוח המפקיע או מצמצם בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל, והביטוח הינו בחזקת ביטוח ראשוני המזכה  במלוא הזכויות על פי הביטוח.

12.7.7 תנאי הכיסוי של הפוליסות הנ"ל, למעט ביטוח אחריות מקצועית, לא יפחתו מהמקובל על פי תנאי "פוליסות נוסח ביט", בכפוף להרחבת הכיסויים המתחייבים על פי הנדרש לעיל. 

12.7.8 חריג כוונה ו/או רשלנות רבתי יבוטל ככל שקיים. 

12.8 למען הסר כל ספק מוסכם בזה כי הביטוחים הנדרשים, גבולות האחריות ותנאי  הכיסוי הם בבחינת  דרישה מינימאלית המוטלת על הקבלן, ואין בהם משום אישור המדינה או מי מטעמה להיקף וגודל הסיכון לביטוח ועליו לבחון את חשיפתו לסיכוני רכוש וחבות גוף ורכוש ולקבוע את הביטוחים הנחוצים לרבות היקף הכיסויים, וגבולות האחריות בהתאם לכך.
12.9 העתקי פוליסות הביטוח, מאושרות ע"י המבטח או אישור קיום ביטוחים בחתימת המבטח על ביצוע הביטוחים יומצאו על ידי הקבלן למשרד החינוך עד למועד חתימת החוזה.      
12.10 הקבלן מתחייב בכל תקופת ההתקשרות החוזית עם מדינת ישראל – משרד החינוך, וכל עוד אחריותו קיימת, להחזיק בתוקף את פוליסות הביטוח. הקבלן  מתחייב כי פוליסות הביטוח תחודשנה על ידו מדי שנה בשנה, כל עוד החוזה עם מדינת ישראל – משרד החינוך בתוקף. הקבלן מתחייב להציג את העתקי פוליסות הביטוח המחודשות מאושרות וחתומות ע"י המבטח או אישור בחתימת מבטחו על חידושן למשרד החינוך לכל המאוחר שבועיים לפני תום תקופת הביטוח.
12.11 אין בכל האמור בסעיפי הביטוח כדי לפטור את הקבלן מכל חובה החלה עליו על פי כל דין ועל פי החוזה ואין לפרש את האמור כוויתור של מדינת ישראל- משרד החינוך על כל סעד או זכות המוקנים לה על פי הדין ועל פי  חוזה זה.
13. תנאי תשלום
13.1 הזוכה יידרש, בכפוף לשיקול דעתו של המזמין, להגיש דיווחים וחשבונות הנדרשים לצורך תשלום עבור עבודתו, במסגרת פורטל הספקים הממשלתי, בשים לב להוראות התכ"מ והנחיות החשב הכללי הרלוונטיות ויחתום על חוזה שימוש בפורטל הספקים, כמפורט בנספח 2 למסמכי המכרז, לחילופין ימציא אישור כספק העושה שימוש בפורטל הספקים. 
יודגש, הזוכה יישא בכלל העלויות הכרוכות בהתחברות לפורטל הספקים הממשלתי.
13.2 ככלל, המשתתפים משלמים עבור עצמם וזאת כאמור במכרז. המשרד ישלם עבור הדברים המפורטים במכרז והמוזמנים על ידו מזמן לזמן.
13.3 אגף הכספים במשרד ישלם לקבלן עפ"י הוראת התכ"ם 1.4.0.3 (נכון ליום פרסום המכרז ההוראה בתוקף מיום 25 ביולי 2017) כפי שתהיה תקפה מזמן לזמן, המצורפת בנספח 1 למכרז, מותנה באישור מטעם המזמין שהשירות המפורט אכן בוצע (האישור יצויין בטופס מלווה מיוחד הנותן ביטוי גם לעניין הפיצוי המוסכם). 
13.4 כדי למנוע עיכובים בתשלום, ידאג הקבלן שהחשבונית המוגשת על ידו תהיה כתובה בכתב ברור וקריא, ותכלול את כל הפריטים הנדרשים כפי שיסוכם עם המזמין.

13.5 לקבלן לא תהיינה כל דרישות או טענות למשרד בגלל עיכובים בתשלום מסיבות של חוסר פרטים בחשבונית, או פרטים לא נכונים, או חוסר במסמכים או חוסר/ליקוי בדיווח – כפי שיידרשו ע"י החשב ו/או נציגות המשרד.

13.6 הקבלן אינו רשאי להתנות תשלום כלשהו לספקיו ו/או לעובדיו או לכל גורם אחר שעליו לשלם, בקבלת תשלומים מהמשרד.
13.7 כללי הצמדה
13.7.1 כל המחירים המוצעים ע"י הקבלן (כולל שירותי קרקע וטיסות) יהיו בש"ח ויוצמדו לשער הדולר (ארה"ב) כאשר שיעור ההצמדה יקבע אחת לשנה ביום 1.12 בכל שנת התקשרות החל משנת ההתקשרות השניה ואילך. 

13.7.2 ההצמדה תתבצע באופן הבא:

ההצמדה של המחירים החל משנת ההתקשרות השניה ואילך תהיה כדלקמן:
1. מועד הבסיס – המועד האחרון להגשת הצעות למכרז זה.
2. מחיר בסיס – המחיר  בש"ח שאושר ע"י המשרד בשנת ההתקשרות הראשונה.
3. שער בסיס – שער הדולר במועד הבסיס 
4. שעור ההצמדה השנתי החדש- שיעור השינוי בשער הדולר, דהיינו שער הדולר הידוע ביום 1.12 בכל שנת התקשרות ביחס לשער הבסיס 
5. מחיר מעודכן שנתי קובע – משנת ההתקשרות השניה ואילך, מחיר הבסיס  כפול שעור הצמדה  השנתי החדש. 

13.7.3 כל התשלומים שיבוצעו ע"י המסגרת החינוכית  או ע"י המשרד יהיו בש"ח.

13.8 למשרד תהיה זכות עכבון לגבי תשלומים לקבלן בגין חוב שהקבלן חב לו.
13.9 לקבלן לא תהיה זכות עכבון בגין חוב שהמשרד חב לו.

13.10 אין להתחיל לבצע את השירות האמור במכרז זה לפני שייחתם הסכם בין המשרד לבין הקבלן הזוכה כדין.
14. מבנה ותכולת ההצעה
ההצעה תוגש על גבי חוברת ההצעה המצורפת בנספח 7.





בחוברת ההצעה מצורפים טפסים שונים ודרישות למסמכים של המציע. חובה למלא את חוברת ההצעה בשלמותה, לצרף את כל המסמכים הנדרשים, בסדר המפורט בחוברת ההצעה ונספחיה. 

הצעה חלקית ו/או במתכונת שונה מהטבלאות המצורפות לחוברת המכרז עלולה שלא להיבדק ואף להיפסל.
ההצעות תוגשנה בשפה העברית. כמו כן כל הנספחים, אישורים, תעודות וכל פרט הנדרש במכרז יוצג אך ורק בשפה העברית.
המחירים המוצעים יהיו בש"ח שלמים ( לא כולל אגורות) ולא יכללו מע"מ. 

על המציע לקחת בחשבון כי הבסיס להשוואת הצעות המחיר בין המציעים השונים יכלול מע"מ. 

במידה שלאחר המועד האחרון להגשת ההצעות אחוז המע"מ ישתנה, השוואת ההצעות תתבצע על בסיס המחירים שהוגשו בהצעה. 

תשלום המע"מ לקבלן, המחוייב במע"מ, יהיה עפ"י אחוז המע"מ, התקף במועד התשלום.

14.1 הצעת המחיר
14.1.1 גופים המגישים הצעה על בסיס הניסיון המפורט בסעיף 2.3.6
כל המציעים למכרז מחוייבים להגיש הצעה למסלול א'. למען הסר ספק מציע המעוניין להגיש הצעה למסלול ב' מחוייב להגיש הצעה למסלול א'. 
1. מחיר למשתתף אחד במסלול א' (מחיר זה לא יעלה על 4,600 ₪ למשתתף).
2. מחיר למשתתף אחד במסלול ב' (מחיר זה לא יעלה על 3,900 ₪ למשתתף).

14.1.2 גופים המגישים הצעה על בסיס הניסיון המפורט בסעיף 2.3.7

מחיר למשתתף אחד במסלול א' (מחיר זה לא יעלה על 4,600 ₪ למשתתף).
על המציע לפרט את התחשיב על פיו הגיע להצעת המחיר בכל סעיף וסעיף בחלוקה להוצאות קבועות והוצאות משתנות.

כמו כן, על המציע לקחת בחשבון במרכיבי העלות המחויבים במע"מ את המע"מ כדין. 

יש לסמן בדפי העזר את המרכיבים המחויבים במע"מ.
הפירוט יוכן על גבי דפי העזר המצורפים בחוברת ההצעה מיד לאחר הצעת המחיר.
על המציע לכלול בהצעת המחיר את כל הוצאותיו לצורך ביצוע מלא ושלם של כל הפעילות במסגרת מכרז זה. הוצאות אלה כוללות עלות הכשרה של בעלי התפקידים, תשלום וניהול שכרם, הוצאות נסיעתם, הוצאות בגין חופשה, מחלה, עלות שכירה ואחזקה של האתרים והמשרדים ומקומות האחסון הנדרשים לצורך ביצוע מכרז זה.

המשרד לא יכסה שום הוצאה הכרוכה במסגרת מכרז זה, שלא במסגרת הסכום המוצע.

14.2 ניסיון המציע ורשימת עבודות דומות

המציע יפרט את ניסיונו בביצוע הפעילות הנדרשת בסעיפים 2.3.6, 2.3.7, תוך ציון ההיקף הכמותי והכספי.
כמו כן על המציע לפרט שמות של מקבלי שירות חיצוניים (שאינם עובדי המציע ו/או חברות בנות ו/או חברות קשורות וכו'), מספרי הטלפון הקווי והסלולרי שלהם ומועדי ההפעלה. 

לתשומת לב המציע, יש לרשום פרטי איש קשר עדכניים, מלאים ונכונים ולוודא מראש כי מדובר באנשי קשר זמינים.

המשרד יכול לפנות אל הלקוחות שברשימת הלקוחות שהוצגו בהצעתו על מנת לברר פרטים ורמת שביעות רצון של הלקוח.
המשרד רשאי לפנות גם ללקוחות שאינם ברשימת הלקוחות ולבעלי מידע רלוונטיים על בסיס מידע הקיים במשרד או העולה מתוך ההצעה או מבדיקתה ואף להסתמך על מידע הקיים אצלו שלא מלקוחות חיצוניים.
אם ההצעה היא מטעם מציע שזכה בעבר במכרז של המשרד, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.
14.3 יש לענות על כל הסעיפים המפורטים בטופס ההצעה ואין להשאיר סעיפים ללא מענה.

14.4 ההצעה תוגש ב- 2 עותקים זהים (מקור+העתק), כרוכים בהדבקה או בספירלה או בכל דרך שתמנע את פירוק החוברת. ההצעה תוגש במעטפה סגורה, תוך ציון: שם המכרז, מס' המכרז, וככל הניתן ללא סימן מזהה של המציע על גבי המעטפה, כל זאת כאמור בפרק "מסמכים נדרשים ותנאי מסירת ההצעה".
בנוסף, על המציע לצרף להצעתו 3 תקליטורים או התקנים ניידים (DOK) כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור או ההתקן הנייד יש לכתוב את שם המציע ושם המכרז.

15. הקריטריונים לבחירת הקבלן
תהליך בדיקת ההצעות לצורך הכללת מציע ברשימת הקבלנים תהיה כדלקמן:

15.1 שלב א' – בדיקת עמידה בדרישות הסף
א'-1 במועד שנקבע להגשת ההצעות, תוגש מעטפה שתכיל את חוברת ההצעה הכוללת את הנתונים והמסמכים הנדרשים להוכחת עמידת המציע בדרישות הסף.
א'-2 תחילה תיבדק עמידת ההצעות בדרישות הסף.
א'-3 הצעות שעמדו בדרישות הסף יעברו לשלב בדיקת הצעת המחיר.
15.2 שלב ב' – בדיקת הצעות המחיר
15.2.1 מסלול א'
הצעות שעמדו בדרישות הסף, תיבדקנה להן הצעת המחיר תוך וידוא כי המחיר המוצע למסלול א' אינו חורג מ-  4,600 ₪ למשתתף אחד.

15.2.2 מסלול ב'
רק מציעים שהגישו הצעה למסלול א' תיבחן הצעתם למסלול ב' ותיבדקנה להן הצעת המחיר תוך וידוא כי המחיר המוצע למסלול ב' אינו חורג מ-  3,900 ₪ למשתתף אחד.

15.2.3 מובהר בזה כי אין לקשור בין הצעת המחיר למסלול א' לבין הצעת המחיר למסלול ב' בכל דרך שהיא.
15.3 שלב ג' – דירוג ההצעות
ההצעות ידורגו על פי הצעת המחיר שהוגשה על ידם לכל מסלול בנפרד.

מציע שיקבע כקבלן המבצע את השירותים במסגרת מכרז זה עבור המשלחות הממלכתיות מטעם המשרד יהיה מי שהצעתו בכל מסלול בנפרד – הנמוכה ביותר.
מובהר בזה כי המשרד רשאי להקטין את ההיקפים עם הקבלן בסיום כל שנת התקשרות או במהלכה, בהתאם לחוות דעת ומשובים שיתקבלו מהשטח.
15.4 הזוכה בכל אחד מהמסלולים לא יוכל לגבות בכל מקרה עבור משתתף אחד מחיר גבוה יותר מהמחיר שיקבע במסגרת הליכי המכרז או אם המחיר זהה למחיר שיקבע או מחיר נמוך יותר.
15.5 המשרד יפרסם את המחיר המקסימלי אותו רשאי כל זוכה  בנפרד לגבות. כל קבלן יוכל לגבות מחיר נמוך יותר מהמחיר המקסימלי שייקבע.
15.6 מסגרות חינוכיות יוכלו להתקשר עם כל קבלן שיכלל  ברשימה שתקבע.
15.7 מתן שירותים עבור משלחות ממלכתיות מטעם המשרד
15.7.1 המחיר הקובע למשתתף אחד במשלחות הממלכתיות מטעם המשרד יהיה המחיר של המציע שדורג במקום הראשון כאמור בסעיף 15.3 לעיל .
15.7.2 נתח הפעילות של המציע שדורג במקום הראשון יהיה כ- 50% מסה"כ הפעילות במשלחות הממלכתיות מטעם המשרד לאותו מסלול.
15.7.3 כל מציע  שדורג ברשימת הקבלנים מהמקום השני ואילך ומעוניין להיכלל ברשימת הקבלנים למתן שירותים עבור משלחות ממלכתיות מטעם המשרד, יידרש לתת את הסכמתו לבצע את השירותים במחיר של המציע שדורג במקום הראשון. 
15.7.4 סה"כ נתח הפעילות של הקבלנים שנכללו ברשימת הקבלנים למתן שירותים עבור משלחות ממלכתיות מטעם המשרד יהיה כ- 50% מסה"כ הפעילות במשלחות הממלכתיות מטעם המשרד. נתח הפעילות (50%) יחולק בין הקבלנים הנ"ל באופן שווה.
15.7.5 על אף האמור בסעיף 15.7.3 היה ולא ינתן מענה למשלחות המשרדיות, עקב נסיבות כאלו ואחרות (לרבות ביטול זכייה), רשאי המשרד להתנות את הזכייה של המציעים במשלחות המוסדיות בקבלת חלק יחסי של המשלחות המשרדיות.
15.7.6 המשרד יחלק את המשלחות המשרדיות בין כלל המציעים שזכו במכרז באופן יחסי. עלות המשלחת תהיה בכפוף למחיר המקסימלי שיקבע במסגרת המכרז כאמור.

15.7.7 למרות האמור לעיל, למשרד שמורה הזכות להתקשר עם קבלן אחד בלבד.
15.7.8 בין כל הניגשים למכרז למסע משרדי, בן 5 ימים (מסלול ב) תערך הגרלה. יקבע קבלן אחד לכל סבב.
15.8 חל איסור מוחלט על קבלן שנכלל ברשימת הקבלנים שרשאים לספק שירות להעביר פעילויות כלשהן לחברות אחרות ו/או לחברות בנות ו/או לחברות קשורות לקבלן, אלא אם כן קיבלו מראש ובכתב את אישורו של המשרד. 
16. משך הבדיקה ותקפות ההצעה
המשרד לא מתחייב לסיים הליכי המכרז ולקבוע זוכה תוך תקופה מסוימת. אך, אם הליכי אישור המכרז לא יסתיימו לאחר 90 יום מהמועד האחרון להגשת ההצעות, רשאי המציע לבטל את הצעתו ולקבל הערבות חזרה. ביטל המציע את ההצעה לפני התקופה האמורה, רשאי המשרד להגיש הערבות שצירף המציע להצעתו, לגביה.

ההודעה על ביטול ההצעה תועבר למשרד בכתב, תוך ציון מועד תחולה, אל מנהלת אגף רכש מכרזים והתקשרויות ותובא לדיון ולהחלטתה של וועדת המכרזים והרכישות.

אם וככל שהליכי המכרז יתארכו מעבר לתקופה הנ"ל, וידרשו המציעים המעוניינים כי הצעותיהם תילקחנה בחשבון, להאריך את תוקף הערבות יהיה עליהם להאריך את הערבות הבנקאית לתקופה שתידרש על ידי המשרד.
17. תקופת התקשרות

17.1 תקופת ההתקשרות תחל לאחר סיום הליכי המכרז וחתימת הסכם עם הקבלן, לפי קביעת המשרד, ותסתיים בתום שנה, אלא אם כן הוחלט על תקופה קצרה יותר ע"י וועדת המכרזים.
17.2 המשרד רשאי להאריך את תקופת ההתקשרות מעבר לתקופה זו לעוד 3 שנים נוספות בהתאם לתקנות חוק חובת המכרזים, הוראות התכ"ם ובהתאם למכרז זה. ההארכה תעשה לכל שנה בנפרד.
17.3 כן מובהר בזה כי המשרד רשאי לקצר את תקופת ההתקשרות האמורה לעיל.
17.4 תוקף ההתקשרות כפוף לחוק התקציב. 
18. המשרד רשאי
18.1 לא להתחשב כלל בהצעה שהיא בלתי סבירה מבחינת המחיר לעומת מהות ההצעה, תנאיה, חוסר התייחסות מפורטת לסעיף מסעיפי המכרז, שלדעת המשרד מונע הערכת ההצעה כדבעי.
18.2 לבטל את המכרז.

18.3 למשרד נשמרת הזכות לפנות במהלך הבדיקה וההערכה אל המציע, בכדי לקבל הבהרות להצעתו, או בכדי להסיר אי בהירויות שעלולות להתעורר בבדיקת ההצעות או לבדוק את התאמתם, כפוף לכללי חוק חובת המכרזים ותקנותיו והוראות התכ"ם.

18.4 לא לקבוע את ההצעה הזולה ביותר או כל הצעה שהיא כזוכה.

18.5 מציע שזכה בעבר במכרז של המשרד או שלמשרד היכרות אחרת עמו או מידע לגביו, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.
18.6 מובהר בזה כי המשרד רשאי להפסיק התקשרות/להקטין את ההיקפים או להגדילם עם מציע בסיום כל שנת התקשרות או במהלכה, בהתאם לחוות דעת ומשובים שיתקבלו מהשטח.
18.7 המשרד רשאי לפסול הצעה או לבטל זכיה במכרז בכל מקרה שבו קיימת כנגד המציע או אורגן אצל המציע, חקירה או הוגש נגדו כתב אישום או שהורשע בעבירה שמפאת מהותה, חומרתה או נסיבותיה, ובכלל זה עבירות שעניינן פגיעה בתחרות או תיאום הצעות, המציע אינו ראוי לשמש כקבלן במכרז המספק שירותים המבוקשים במכרז זה.
18.8 אם וככל שהמציע הינו קבלן השרותים נשוא המכרז שקדם למכרז זה או התקשרות אחרת, אזי חוות הדעת של היחידה מקבלת השרות תהיה מכריעה מבין חוות הדעת.
18.9 לקבוע מס' זוכים במכרז ולחלק ביניהם את העבודה.
18.10 לצמצם או להרחיב את היקף הפעילות.

בכל מקרה של הרחבה יש לקבל מסמך חתום מראש ע"י מורשה החתימה במשרד.

הכל לפי שיקול דעתו המוחלט של המשרד.
אין בסעיפי המכרז כדי לגרוע מזכויות הצדדים על פי כל דין.

19. יחסי הצדדים

19.1 השירותים יינתנו במסגרות ארגוניות של הקבלן בלבד. לעניין זה "מסגרת ארגונית" - לרבות מציאת עובדים, העסקתם, ניהול כל משא ומתן עמם, השגחה מתמדת על פעילותם, תשלום שכרם וכל תשלום סוציאלי נלווה אגב העסקתם, פיטוריהם והאחריות לכך, והטלת משמעת כמקובל במסגרת הקבלן.
19.2 הקבלן מצהיר, כי ידוע לו ולכל העובדים והמועסקים על ידיו לצרכי ביצוע מכרז זה, כי הינם עובדים ומועסקים במסגרת הארגונית של הקבלן, ולא של המשרד. בנספח 7 מובאת רשימת חוקי ההעסקה על פיהם יפעל הקבלן.
19.3 הקבלן מתחייב לא להציג את השירותים הניתנים, לא כלפי עובדיו ומעסיקיו, לא כלפי ציבור הנהנים משירותים אלה, כפעולות שלמשרד יש חלק בארגונן, אולם הקבלן רשאי להציג את השירותים כניתנים לפי בקשת המשרד, תחת פיקוחו, בעידודו, או כנהנים מתמיכתו, הכל לפי העניין.
19.4 בכל הקשור למערכת היחסים בין המשרד לבין הקבלן, יחשב הקבלן, כקבלן עצמאי לכל דבר ועניין. 
19.5 הקבלן מתחייב שלא להעסיק אדם המועסק כעובד ע"י המשרד, אלא באישור בכתב ומראש של מנהל היחידה המזמינה, של חשב המשרד והגורם המוסמך במשרד לאשר העסקה פרטית עם זאת מובהר בזה כי במסגרת ההצעה אין להציע כבעלי תפקידים מי שהינם עובדי מדינה.
19.6 הקבלן בלבד יהיה אחראי כלפי כל המועסקים על ידיו על פי כל דין. כן יהיה הקבלן לבדו אחראי לכל נזק שיגרם על ידיו, או בגין רכושו ונכסיו ועל ידי המועסקים על ידו למטרות חוזה זה. אם על אף האמור יחוייב המשרד כדין, לשאת חבות, או לעשות מעשה כלשהו, יפצה אותו על כך הקבלן באורח מלא.

19.7 הקבלן אחראי לעובדים, לאיכות העבודה, לגיבוי, למילוי מקום, להכשרת עובדים בהתאם לצרכים ובכלל זה השתלמויות וקורסים על חשבונו על פי צרכי השירותים במכרז. 
19.8 חובת הקבלן היא כחובת קבלן כמשמעותו בחוק חוזה קבלנות תשל"ד – 1974, בכפוף לאמור בתנאי המכרז ובכל חוזה התקשרות שיחתם על פי מכרז זה. 
19.9 הקבלן אינו רשאי להמחות (להעביר) לזולת את זכויותיו או את חובותיו לפי תנאי מכרז זה, כולן או חלקן, ללא הסכמה בכתב ומראש של המשרד. 

אין הקבלן רשאי להעביר את ביצוע החוזה כולו או חלקו במישרין או בעקיפין לאחר, ללא הסכמה בכתב מהמשרד. 

הסכמה כאמור, אם ניתנה לא תיצור יחסי חוזה כלשהם בין המשרד לבין קבלן אחר, והקבלן הזוכה יהיה בכל מקרה אחראי כלפי המשרד לביצוע השירותים. 

19.10 הקבלן מתחייב לספק את השרות או הטובין בכל עת, לרבות בשעת חרום, שביתה וכיוצ"ב, בתנאי אספקה כפי שנקבעו בתנאי ההתקשרות. יש לציין כי הפרה של סעיף זה תהווה הפרה יסודית של הסכם ההתקשרות המקנה זכות לעורך המכרז לנקוט בצעדים כמוגדר בהסכם.
20. פיקוח

20.1 העבודה תוזמן על ידי מינהל חברה ונוער (להלן: "המזמין") וכל הודעה או מסמך או הנחיה אשר צריכים להינתן לפי תנאי מכרז זה, תינתנה על ידי המזמין.

20.2 המשרד רשאי, בכל עת, לבדוק את המערכת התקציבית והנהלת החשבונות של הקבלן. על הקבלן להעמיד לרשותו ולעיונו של המשרד ו/או נציג מטעמו את כל החומר והמידע שידרשו ע"י המשרד ו/או נציגו, עפ"י שיקול דעתו הבלעדי של המשרד ו/או נציגו.

20.3 בלי לגרוע מכל האמור, רשאים נציגיו המוסמכים של המשרד, לבקר באתרי מתן השירותים ולהתרשם מהם ולהעביר את הערותיהם לנציגיו המוסמכים לעניין מכרז זה של הקבלן, לדרוש הפסקת עבודתו של כל עובד בפרוייקט הקשור למכרז. 
20.4 פיקוח מטעם המשרד לא משחרר את הקבלן מהתחייבויותיו ואחריותו כלפי המשרד למילוי כל תנאי מכרז זה. 
20.5 בביצוע השירותים מתחייב הקבלן לפעול בהתאם להנחיות כלליות שיקבל מזמן לזמן מאת המשרד, אך מוצהר בזאת, כי אין לראות בכל זכות הניתנת על פי מכרז זה למדינה, או לקבלן להורות או לכל אחד מהמועסקים על ידו, אלא אמצעי ביצוע הוראות מכרז זה במלואו.

21. ניגוד עניינים
הקבלן יתחייב כי הוא או מי מעובדיו אינו נמצא במצב של חשש לניגוד עניינים בין עבודתו המוצעת לבין עבודה עם גופים אחרים הקשורים במישרין או בעקיפין למשרד. בכל מקרה של קיום ניגוד עניינים כאמור, מתחייב הקבלן להודיע מראש למשרד על קיום ניגוד עניינים ולפרט את מהותו.

הקבלן יחתים את עובדיו וכן כל עובד אשר יחליף במהלך ההתקשרות עובד קיים על הצהרה ברוח זאת.

כמו כן, במקרים בהם הגיע המשרד למסקנה כי קיים חשש לניגוד עניינים, יפעל המשרד כמתחייב מן העניין.

22. הפרות יסודיות
למשרד שמורה זכות לביטול ההתקשרות במהלך כל שלב או בסיומו, במידה שהשרות ו/או איכות העבודה אינם ברמה הנדרשת עפ"י שיקול דעתו הבלעדי של המשרד.

ככל שיוחלט על הפסקת התקשרות, הקבלן יקבל תשלום רק עבור העבודה שבוצעה עד לאותו מועד ובתנאי שניתן לעשות שימוש בתוצריה, עפ"י שיקול דעתו הבלעדי של המשרד.

23. מהזוכה (להלן הקבלן) יידרש
23.1 לחתום על ההסכם המצ"ב בדבר ביצוע השירותים בהתאם לדרישות המכרז ופרטי הצעתו שיאושרו ע"י המשרד.
23.2 בהתאם להחלטת ממשלה מס' 1116 מיום 29.12.2013 שעניינה פרסום היתרים ומסמכי התקשרות בין רשויות המדינה לגופים פרטיים (להלן – "החלטת הממשלה"), יפורסם החוזה החתום באתר חופש המידע המרכזי שכתובתו www.foi.gov.il, וזאת בתוך חודש ימים מיום חתימתו.
ההתקשרות תפורסם בנוסחה המלא והסופי והפרסום יחול על כל תוספת או תיקון של ההתקשרות שנעשו לאחר שפורסמה ההתקשרות.

הצד לחוזה או צד ג' העלול להיפגע מפרסום החוזה, רשאי להתנגד לפרסום סעיפים מסוימים בהסכם, כולם או חלקם ועליו להצביע באופן ברור ומנומק על החלקים הרלוונטיים שלטעמו עלולים לפגוע בו כאמור בסעיף 4(ז) בהחלטת הממשלה.

המשרד יהיה רשאי לדחות את התנגדות המתקשר או צד ג' אם מצא כי לא מתקיים חריג בדין לפרסום ההתקשרות או אם השתכנע כי בנסיבות העניין משקלו של האינטרס הציבורי בגילוי המידע עולה על עוצמת הנזק הצפויה לגוף הפרטי כתוצאה מפרסום המידע.

החליט המשרד לדחות את התנגדות הגוף הפרטי, יודיע על כך בהחלטה מנומקת בכתב ויודיע לגוף הפרטי כי הוא רשאי לעתור כנגד החלטה זו בתוך 21 ימים כאמור בסעיף 4(ז) להחלטת הממשלה.

המשרד לא יפרסם את המידע שפרסומו שנוי במחלוקת בטרם חלפה התקופה להגשת עתירה.

ככל שהמשרד יקבל את התנגדות הגוף הפרטי בהמשך למשא ומתן בין הצדדים ובהתאם להחלטת הממשלה, יודיע המשרד שהחליט לא לפרסם את הסעיפים המפורטים כגון בטבלה שלהלן מהטעמים שיפורטו בטבלה(*):
	מספר הסעיף בחוזה
	העילה לאי חשיפתו (ציון הסעיף הרלוונטי מכח חוק חופש המידע, התנ"ח – 1998)

	
	

	
	


(*) 
ככל שיש מניעה מלפרסם מידע מהטעם שהוא שנוי במחלוקת וטרם חלפה התקופה להגשת העתירה או שלא ניתנה החלטה בעתירה שהוגשה, תצוין גם עובדה זו בטבלה.
23.3 הקבלן ימציא ערבות ביצוע, לפקודת המשרד על סך  8,000 ₪ כולל מע"מ עבור כל אוטובוס שעפ"י התכנון השנתי יבוצע על ידו וזאת למשך תקופת ההתקשרות ועוד חודשיים.
ערבות הביצוע לאבטחת מילוי התחייבויותיו על פי תנאי מכרז שימציא הקבלן, כמפורט לעיל תוחזק בידי המשרד אשר יהיה רשאי לממשה בכל מקרה שהקבלן לא יעמוד בהתחייבויותיו.

23.4 בכל מקרה בו הקבלן לא יעמוד בהתחייבויותיו על פי תנאי החוזה ומכרז זה, רשאי המשרד לבטל את אישור הקבלן במכרז ו/או בחוזה בהודעה בכתב לקבלן, החל בתאריך שייקבע על ידי המשרד בהודעה, זאת לאחר שניתנה לקבלן הודעה בה נדרש לתקן את המעוות והקבלן לא תיקן את המעוות בהתאם להודעה תוך הזמן שנקבע בהודעה. אין בסעיף זה כדי לגרוע מזכויות הצדדים על פי כל דין.

23.5 הופר החוזה על ידי הקבלן ו/או בוטל האישור שניתן לקבלן הזוכה במכרז ו/או החוזה לביצוע השירותים, רשאי המשרד להגיש את ערבות הביצוע לגביה, וכן למסור את ביצוע החוזה/המכרז למי שייקבע ע"י המשרד, והקבלן יפצה את המשרד ו/או היחידה המזמינה על כל הפסד ונזק שיגרמו להם בגין כך.

23.6 הקבלן יגיש למשרד את ערבות הביצוע, בצירוף הסכם חתום ע"י המורשים מטעמו, תוך שבוע מקבלת ההסכם החתום בראשי תיבות ע"י המורשים מטעם המשרד.

23.7 במקרה שהמשרד יעשה שימוש בזכותו להאריך את תוקף החוזה, מתחייב הקבלן למסור למשרד לא פחות מ- 30 יום לפני תחילת התקופה המוארכת, ערבות ביצוע כמפורט במכרז זה וכאמור לעיל, שתהיה בתוקף למשך כל תקופת ההתקשרות הנוספת בתוספת 60 יום והוראות חוזה זה יחולו עליה, בשינויים המחויבים לפי העניין. 
23.8 על הקבלן לתעד במערכת המידע שלו כל פעילות הנדרשת במכרז זה ולשמור מידע זה במשך כל תקופת ההתקשרות ועוד חודשיים.
23.9 אין בסעיפי המכרז כדי לגרוע מזכויות הצדדים על פי כל דין.

24. מסמכים נדרשים ותנאי מסירת ההצעה
24.1 להצעה (חוברת הצעה מלאה על כל סעיפיה) יש לצרף:

24.1.1 יש לענות על כל הסעיפים המפורטים בטופס ההצעה ואין להשאיר סעיפים ללא מענה.

ההצעה תוגש ב- 2 עותקים זהים (מקור+העתק), כרוכים בהדבקה או בספירלה או בכל דרך שתמנע את פירוק החוברת. ההצעה תוגש במעטפה סגורה, תוך ציון: שם המכרז, מס' המכרז, "חוברת הצעה" וככל הניתן ללא סימן מזהה של המציע על גבי המעטפה.
בנוסף, על המציע לצרף להצעתו 3 תקליטורים או התקנים ניידים (DOK) כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור או ההתקן הנייד יש לכתוב את שם המציע ושם המכרז.

הצעת המחיר בצירוף דפי העזר לחישוב הצעת המחיר יופרדו ע"י המציע ויוגשו ב- 2 עותקים במעטפה נפרדת תוך ציון: שם המכרז, מס' המכרז, "הצעת מחיר" וככל הניתן ללא סימן מזהה של המציע על גבי המעטפה.

המעטפה הכוללת את חוברת ההצעה והמעטפה הכוללת את הצעת המחיר יוכנסו למעטפה אחת תוך ציון שם המכרז ומס' המכרז וככל הניתן ללא סימן מזהה של המציע על גבי המעטפה.

על המציע לחתום על כל דף מדפי הצעתו במתכונת המצורפת בחוברת ההצעה ובנוסף על המציע לדאוג להחתים עו"ד או רו"ח על אותם הדפים בהצעה בהם מצויין כך במפורש.

24.1.2 ערבות מציע, מטעם המציע לקיום תנאי המכרז, ההצעה וחתימה על החוזה, לפקודת המשרד בסך של 40,000 ₪. 
הערבות תישא את תאריך המועד להגשת ההצעה למכרז ותהיה בתוקף עד לתאריך: 30.3.2020.
הערבות תישא את תאריך המועד להגשת ההצעה למכרז או כל תאריך שקדם למועד זה.
בשום מקרה לא תתקבל ערבות הנושאת תאריך מאוחר יותר.

נוסח ערבות המציע יהיה תואם לנוסח המצורף למכרז (בנספח 7). 
ניתן להגיש מספר כתבי ערבות מציע ובלבד שהסכום הכולל שלהם יהיה תואם את הסכום הכולל הנדרש במכרז. כל כתבי ערבות המציע יהיו בנוסח הנדרש וישאו את התאריכים.

הצעות שלא תצורף אליהן ערבות מציע כנדרש תיפסלנה על הסף.

לאחר תום הליכי המכרז תוחזרנה ערבויות המציעים למציעים שלא יזכו במכרז.
ערבות המציע שיזכה במכרז תוחזר לו עם החתימה על החוזה וקבלת ערבות ביצוע למשך תקופת ההתקשרות.

המציע מתחייב לעמוד בכל תנאי הצעתו למכרז, שאלמלא כן, יהיה המשרד רשאי להגיש את ערבות המציע שצירף להצעתו לגבייה. מובהר בזה כי באם המציע לא יעמוד בתנאי הצעתו למכרז, יהיה המשרד רשאי להגיש הערבות לגבייה ובנוסף לכך, לתבוע מהמציע כל נזק שנגרם ו/או שיגרם למשרד כתוצאה מאי עמידתו של המציע בתנאי הצעתו למכרז, והעולה על גובה ערבות המציע שצרף המציע למכרז.

24.1.3 במקרה שההצעה מוגשת על ידי תאגיד, יצורפו אישורים מתאימים לגבי רישום התאגיד, זכויות החותמים בשמו וסמכותם לחייב את התאגיד בחתימתם.
24.1.4 במקרה של גוף משפטי מאוגד יש לצרף את האישורים הבאים:
1. אישור רשם רשמי בישראל על שם המציע.
2. אישור נסח חברה עדכני של רשם התאגידים (פלט עדכני).
3. פרטים על המציע, מאושרים ע"י רו"ח/עו"ד:
(1) שם המציע כפי שהוא רשום ברשם רשמי.
(2) סוג ההתארגנות.
(3) תאריך ההתארגנות.
(4) מספר מזהה.
(5) שמות ומס' ת.ז. של המוסמכים לחתום ולהתחייב בשם המציע.
כל זאת יוגש על פי הנוסח בנספח 7.
24.1.5 אישור בר-תוקף על ניהול ספרי חשבונות ורשומות עפ"י חוק עסקאות גופים ציבוריים (אכיפת ניהול חשבונות) תשל"ו – 1976 מטעם פקיד השומה וממונה איזורי מע"מ, על שם המציע.
אישור מטעם רואה חשבון או יועץ מס לא יתקבל.
24.1.6 אם המציע הינו עמותה, חובה לצרף:
1. אישור רשם רשמי בישראל על שם המציע.
2. אישור על ניהול תקין, מטעם רשם העמותות, תקף לשנה השוטפת.
3. אישור מרו"ח של המציע, האם הצעתו תהיה חייבת/פטורה ממע"מ לעניין מכרז זה.
במידה ולא יצורף אישור זה, יחושב סכום ההצעה לצורך השוואת הצעות בתוספת מע"מ.

4. הצהרה של העמותה על אי בקשת תמיכה (נספח 7).
5. פירוט התמיכות אותן מקבלת העמותה מטעם המדינה, במועד הגשת ההצעה (נספח 7).
24.1.7 בנספח 3 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז.
יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח.

עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
24.1.8 מסמכי הבהרות ככל שיהיו, חתומים בראשי תיבות (כולל חותמת) ע"י המציע על כל עמוד (כנדרש בפרק 1 – מבוא).
24.1.9 אישור תקף המעיד על היותו סוכן מורשה של יאט"א IATA ACCREDITED AGENT 
או לחילופין 

עותק מהבקשה שהוגשה על ידי המציע להיות סוכן מורשה של יאט"א IATA ACCREDITED AGENT
24.1.10 הניסיון הנדרש בסעיפים 2.3.6, 2.3.7 יפורט ברשימה כרונולוגית מלאה של העבודות שבוצעו לפחות במהלך שנות הניסיון ושל לקוחות שקיבלו שירות זה או דומה לו מהמציע, תוך ציון שם הלקוח, שם איש הקשר, מספר הטלפון הקווי והטלפון הסלולרי שלו ומועדי ההפעלה.

24.1.11 אישור רואה חשבון אודות נתונים מהדוחות הכספיים על פי הוראת תכ"ם מספר ט.7.4.1.3.1, על גבי הטופס המצורף בנספח 7.
24.1.12 התחייבות לקיום חקיקה בתחום העסקת עובדים, על גבי הטופס המצורף בנספח 7.
24.1.13 תצהיר של המציע כי הקובץ הסרוק של ההצעה שנמסר ע"י המציע/ה הנ"ל, יחד עם ההצעה המודפסת, כעותק סרוק של ההצעה המודפסת שהוגשה ע"י המציע/ה כמענה למכרז הנ"ל, הינו זהה לחלוטין לעותק המודפס של ההצעה, עפ"י הנוסח המצורף בנספח 7.
24.1.14 תצהיר של המציע המאומת ע"י עו"ד בדבר היעדר הרשעות בעבירות לפי חוק עובדים זרים ולפי חוק שכר מינימום, עפ"י הנוסח המצורף בנספח 7.
24.1.15 תצהיר של המציע המאומת ע"י עו"ד בדבר העסקת עובדים עם מוגבלות, עפ"י הנוסח המצורף בנספח 7.
24.1.16 תצהיר של המנהל הכללי של המציע ושל ממונה אבטחת מידע של המציע לעניין אבטחת מידע, עפ"י הנוסח המצורף בנספח 7.
24.1.17 הצהרה של המציע (בנספח 7) כי לא עולה חשש לניגוד עניינים, בין הפעילות הנדרשת במכרז זה לבין פעילויות אחרות עם המשרד בהם המציע מעורב.
24.1.18 אישור מרואה חשבון המבקר את החברה או מעורך דין שבשרות החברה על התחייבות המציע לדרישה לעשות שימוש לצורך המכרז אך ורק בתוכנות מקוריות, לשמור על סודיות ולשמור על זכויות יוצרים כחוק (נספח 7). 
24.1.19 הצהרה של המציע בעניין דרישות ביטוח, עפ"י הנוסח המצורף בנספח 7.
24.1.20 תצהיר בדבר אי תיאום הצעות במכרז, עפ"י הנוסח המצורף בנספח 7.
24.1.21 בהתאם לתקנות חוק חובת המכרזים, תקנה 21-ה' ותקנה 21-ו', מציעים אשר לא נקבעו כזוכים במכרז רשאים לעיין בהצעה שנקבעה כזוכה, למעט חלקים בהצעה אשר העיון בהם עלול לחשוף סוד מסחרי או סוד מקצועי. 
המשרד רשאי לגבות תשלום לכיסוי העלות הכרוכה בקיום ההוראות בתקנה זה.
המציע חייב לציין מראש בחוברת ההצעה דף 3 סעיף 3, אלו עמודים בהצעתו עלולים לחשוף סוד מסחרי או סוד מקצועי, למעט עלויות וסעיפים הנוגעים להוכחת עמידה בדרישות הסף, לפני הצגה למתחרים, ולנמק זאת. 
בכל מקרה, מובהר בזאת, כי ההחלטה בדבר חשיפה או חיסיון של חלקים בהצעה הינם בסמכותה של ועדת המכרזים של המשרד אשר רשאית לחשוף גם חלקים שהמציע ציין אותם כחסויים. 

משרד החינוך רשאי לפסול הצעות אשר לא יצורפו אליהם המסמכים הנ"ל.

24.1.22 בהתאם להחלטת ממשלה מס' 1116 מיום 29.12.2013 שעניינה פרסום היתרים ומסמכי התקשרות בין רשויות המדינה לגופים פרטיים (להלן – "החלטת הממשלה"), יפורסם החוזה החתום באתר חופש המידע המרכזי שכתובתו www.foi.gov.il, וזאת בתוך כחודש ימים מיום חתימתו. 

ככל שמציע מבקש להתנגד לפרסום סעיפים מסוימים בהסכם, כולם או חלקם עליו להצביע בהצעתו באופן ברור ומנומק על החלקים הרלוונטיים שלטעמו עלולים לפגוע בו כאמור בסעיף 4(ז) בהחלטת הממשלה.
24.1.23 לעניין עידוד נשים בעסקים

אישור של רואה חשבון כי בעסק מסוים אישה מחזיקה בשליטה וכי לא התקיים אף אחד מאלה:

(1) אם מכהן בעסק נושא משרה שאינו אישה – הוא אינו קרוב של המחזיקה בשליטה.
(2) אם שליש מהדירקטורים אינם נשים – אין הם קרובים של המחזיקה בשליטה.

24.2 על המציע לוודא, כי המספר המזהה (לדוגמא מס' ח"פ או מס' עמותה) בכל המסמכים המוגשים, לרבות רישום במע"מ (תעודת עוסק מורשה) ובמס הכנסה (אישור על ניהול ספרים), יהיה זהה. אם וככל שאין התאמה במספר המזהה, יצרף אישור/הסבר מטעם הרשויות המוסמכות לכך. 

24.3 כל שינוי שייעשה במסמכי המכרז או כל הסתייגות ביחס אליהם, בין על ידי תוספת בגוף המסמכים ובין במכתב לוואי או בכל דרך אחרת לא יובא בחשבון בעת הדיון בהצעה כאילו לא נכתב ואף עלול לגרום לפסילתה.
אין כל חובה על המשרד להודיע למציע כל הודעה בנוסף על האמור בסעיף זה.
קיבל המשרד את הצעת המציע, יראו את השינויים האמורים כאילו לא היו כלל.

24.4 הצעות מפורטות בהתאם לדרישות המכרז, יש לשלוח אל:
משרד החינוך 
המשנה למנהל הכללי
אגף רכש מכרזים והתקשרויות
"תיבת המכרזים"
רח' שבטי ישראל 34 
ירושלים 9100201
מכרז היקפים משתנים מס' 36/11.2019 : ארגון שירותי הטסה ושירותי קרקע בפולין עבור משלחות תלמידים ובני נוער
יש לציין על המעטפה הסגורה את מספר המכרז ונושאו.

על ההצעה להתקבל ל- "תיבת המכרזים" לא יאוחר מתאריך: 30.12.2019 שעה: 11:00
באחריות המציע לדאוג כי הצעתו תגיע לכל המאוחר במועד הנ"ל, למשרדי אגף רכש מכרזים והתקשרויות, תירשם ותוכנס לתיבת המכרזים.

הצעה שתגיע בפקס או בדואר אלקטרוני- תיפסל על הסף.
הצעה שתגיע לאחר המועד האחרון להגשת ההצעות, לא תובא לדיון ותיפסל על הסף.

בכבוד רב,

אורנה מיטמיגר

מנהלת אגף רכש מכרזים והתקשרויות 
נספח מספר 1
דף 1 מתוך 4

1. מבוא
1.1. מוסר תשלומים יעיל ותקין תורם לשיפור התחרותיות במשק, לאיכות הניהול והאתיקה העסקית ומסייע לצמיחת המשק. למוסר תשלומים תקין השפעה רבה על האיתנות הפיננסית של ספקים ובעיקר על האיתנות של הספקים הזעירים, הקטנים והבינוניים. למדיניות הממשלה, בנוגע למועדי תשלום, השפעה על שרשרת הרכש ומתן השירותים במשק.

1.2.  מדיניות ימי האשראי של ממשלת ישראל כפופה לחוק מוסר תשלומים לספקים, התשע"ז-2017 (להלן: "החוק").

1.3. הוראה זו לא תחול על התקשרויות כמפורט בהוראות המעבר, בסעיף ‎2.11 להלן. 

1.4. הוראה זו תחול על כל תשלום לספקי הממשלה, למעט האמור בסעיף 1.5 להלן.
1.5. הוראה זו לא תחול בסוגי התשלומים הבאים:

1.5.1. תשלום בין משרדי ממשלה – בהתאם להוראת תכ"ם, "חיובים בין-משרדיים", מס' 1.6.0.7 והוראת תכ"ם, "מסלקת החשב הכללי", מס' 1.6.0.4.
1.5.2. תשלום לגוף נתמך – בהתאם להוראת תכ"ם, "תמיכות במוסדות ציבור", מס' 6.1.0.1.

1.5.3. תשלום בהתאם לפסק דין – בהתאם להוראת תכ"ם, "תשלום עקב פסק דין שניתן כנגד המדינה", מס' 1.5.0.4.

1.5.4. תשלום בהתאם להסכם פשרה – בהתאם להוראת תכ"ם, "פשרות במחלוקות כספיות שהמדינה צד להן", מס' 4.2.0.1.
1.5.5. תשלום לקבלן לביצוע עבודה הנדסית בנאית (חוזה מדף 3210) – בהתאם להוראת תכ"ם, "התקשרות עם קבלן מוכר לביצוע עבודות הנדסה בנאיות", מס' 7.11.0.5.

1.5.6. התקשרויות במקרקעין לפי חוק נכסי מדינה תשי"א - 1951.

1.5.7. תשלום לספקים מחו"ל – בהתאם להסכמים הפרטניים.

1.5.8. במקום בו התקבלה חוות דעת משפטית כתובה, שקיימת מניעה משפטית לשלם. 

1.5.9. תשלום שהוחרג במסגרת החוק והתקנות לפיו.

1.6. מטרת ההוראה
1.6.1. להנחות את משרדי הממשלה לפעול בעניין מועדי התשלום, החל משלב גיבוש מסמכי ההתקשרות ועד ליצירת הזמנת הרכש.
1.6.2. להנחות את משרדי הממשלה בנוגע לפיקוח ובקרה על עמידה במועדי התשלומים במסגרת החוק.

1.7. ראה הגדרות הוראה זו בנספח א – הגדרות.
2. הנחיות לביצוע 
2.1. מועד התשלום הממשלתי לכלל ספקי הממשלה, למעט תשלום עבור עבודות הנדסה בנאיות, יהיה לא יאוחר מ- 45 ימים מהמועד שבו הומצא החשבון למזמין.
2.2. מועד התשלום הממשלתי עבור עבודות הנדסה בנאיות יהיה לא יאוחר מ- 85 ימים מהמועד שבו הומצא החשבון למזמין.

2.3. מועד התשלום הממשלתי עבור עבודות הנדסה בנאיות לרשויות מקומיות יהיה לא יאוחר מ- 60 יום מהמועד שבו הומצא החשבון למזמין.
2.4. במקרים חריגים, חשב המשרד רשאי לאשר כי מועדי התשלום יהיו בהתאם למפורט להלן:
2.4.1. עבור כלל ספקי הממשלה, למעט עבור עבודות הנדסה בנאיות, לא יאוחר מ- 30 ימים מתום אותו החודש שבמהלכו הומצא החשבון למזמין.
2.4.2. עבור עבודות הנדסה בנאיות, לא יאוחר מ- 70 ימים מתום אותו החודש שבמהלכו הומצא החשבון למזמין.
2.5. לעניין תשלומים לרשויות מקומיות יש לפעול כמפורט בחוק הרשויות המקומיות (העברת תשלומים מהמדינה), תשנ"ה-1995 . 
2.6. פיגורים במועדי תשלום יישאו ריבית כמפורט בחוק.
2.7. חשב המשרד, בתיאום עם הסמנכ"ל למינהל, יגדיר לכל אחד מהגורמים המטפלים בחשבון מספר ימים מרבי לסיום הטיפול על מנת לעמוד בימי האשראי הנקובים בסעיפים ‎2.3-‎2.1,  זאת תוך מתן תשומת לב למורכבות תהליך בדיקת ואישור חשבון לתשלום.
2.8. חשב המשרד יהיה רשאי לאשר חריגה מההנחיות בסעיפים ‎2.1-2.3 ולהקדים מועד תשלום בהתאם להוראת תכ"ם, "תשלום מקדמות", מס' 1.4.0.6.
2.9. פיקוח ובקרה
2.9.1. עיכוב בתשלום - עד ה- 10 לכל חודש, יש לבצע בדיקה בגין מועדי ביצוע התשלום בחודש החולף ולהעביר את תוצאותיה בהתאם למדרג הבא:

2.9.1.1. עד 30 ימי עיכוב – חשב המשרד יבדוק את סיבת העיכוב אל מול מנהל מחלקת התשלומים בחשבות ואנשי הרכש במשרד, ויעביר את ממצאי הבדיקה לידי המנהל הכללי של המשרד. 

2.9.1.2. מעל 30 ימי עיכוב – חשב המשרד יעביר דיווח לסגן הבכיר לחשב הכללי הממונה על המשרד.
2.9.2. אחת לרבעון יופק על ידי חשב המשרד דוח (במבנה המפורט בנספח ב' – דיווחים תקופתיים), אשר יציג את ימי האשראי בפועל במשרד ואת העיכוב בתשלומים. הדוח יוגש לסגן הבכיר לחשב הכללי הממונה על המשרד ולחשבונאי הראשי. מידע ופירוט נוסף יועבר לסגן הבכיר הממונה על המשרד ולחשבונאי הראשי בחשב הכללי, ככל שיידרש.
2.10. חריגה ממועדי התשלום המפורטים להלן עבור התקשרות חדשה, אשר תחילתה לאחר מועד פרסום הוראה זו, תיעשה בכפוף לאישור מראש ובכתב מסגן בכיר לחשב הכללי הממונה על המשרד.
2.11. הוראות מעבר
2.11.1. בהתקשרויות, שנחתמו טרם פרסום הוראה זו, יחולו מועדי התשלום שנקבעו במועד ההתקשרות.

2.11.2. בהתקשרויות המשך, שנחתמו בהמשך להליך שפורסם טרם תחילת ההוראה, יחולו מועדי התשלום בהתאם לאמור בהוראת תכ"ם "מועדי תשלום", מס' 1.4.0.3 מהדורה 01 (המהדורה הקודמת של הוראה זו).

3. מסמכים ישימים

3.1. הוראת התכ"ם, "בדיקת חשבון", מס' 1.4.0.2.

3.2. הוראת תכ"ם, "חיובי האוצר", מס' 1.4.0.6.

3.3. הוראת תכ"ם, "תשלום עקב פסק דין שניתן כנגד המדינה", מס' 1.5.0.4.
3.4. הוראת תכ"ם, "מסלקת החשב הכללי", מס' 1.6.0.4.
3.5. הוראות תכ"ם, "תשלומי אוצר", מס' 1.6.0.7.

3.6. הוראת תכ"ם, "פשרות במחלוקות כספיות שהמדינה צד להן", מס' 4.2.0.1.

3.7. הוראת תכ"ם, "תמיכות במוסדות ציבור", מס' 6.1.0.1.

3.8. הוראת תכ"ם, "התקשרות עם קבלן מוכר לביצוע עבודות הנדסה בנאיות", מס' 7.11.0.5.

4. נספחים
4.1. נספח א – הגדרות.
4.2. נספח ב – דיווחים תקופתיים.
4.3. נספח ג – טבלת שינויים שבוצעו בהוראה.
נספח א
הגדרות
1. דרישה לתשלום – חשבונית מס או חשבונית עסקה החתומות על ידי מוכר טובין, שירות או עבודה שנמסרה לקונה טובין, שירות או עבודה, לפי הוראות חוק מס ערך מוסף, התשל"ו-1975 ותקנות מס ערך מוסף (ניהול פנקסי חשבונות) תשל"ו-1976.
2. הזמנת רכש – מסמך התקשרות עם ספק לרכישת טובין/שירותים.

3. חשבון – דרישה לתשלום אשר הוגשה למשרד ממשלתי, ועמדה בכל דרישות הוראת התכ"ם, "בדיקת חשבון", מס' 1.4.0.2.
4. המצאת החשבון – ככל שעמד בכל דרישות הוראת התכ"ם, "בדיקת חשבון", מס' 1.4.0.2, יכולה להיעשות בכל אחת מדרכים אלה:
4.1. במסירה אישית למזמין על ידי הספק או מי מטעמו. 

4.2. בדואר רשום עם אישור מסירה.

4.3. במסר אלקטרוני כהגדרתו בחוק חתימה אלקטרונית, התשס"א-2001 עם אישור מסירה שניתן באמצעי אלקטרוני.

4.4. בפקסימיליה עם אישור מסירה אלקטרוני או עם תרשומת של הודעה טלפונית שניתנה למזמין בדבר שליחת החשבון.

4.5. במסר אלקטרוני באמצעות מערכת ייעודית ממוחשבת של המזמין.

4.6. בדרך סבירה אחרת שהוסכמה בין הספק למזמין.
5. עבודות הנדסה בנאיות – כהגדרתן בחוק רישום קבלנים לעבודות הנדסה בנאיות, התשכ"ט-1969.

נספח ב
דיווחים תקופתיים
אחת לרבעון יופק על ידי חשב המשרד דוח אשר יציג את ימי האשראי בפועל במשרד ואת העיכוב בתשלומים. הדוח יהיה במבנה האחוד, כמפורט להלן:
	סה"כ ריבית ששולמה
	סה"כ תשלומים שבוצעו בפיגור
	סה"כ תשלומים שבוצעו במועד
	סה"כ תשלומים
	

	
	
	
	
	ספקים – 

רכש רגיל

	
	
	
	
	כמות

	
	
	
	
	סכום

	
	
	
	
	

	
	
	
	
	עבודות בנאיות

	
	
	
	
	כמות

	
	
	
	
	סכום

	
	
	
	
	

	
	
	
	
	עבודות בנאיות – שלטון מקומי

	
	
	
	
	כמות

	
	
	
	
	סכום


נספח ג

טבלת שינויים שבוצעו בהוראה
	טבלת שינויים

	מהדורה
	תאריך
	סעיף/ים מושפע/ים
	תיאור השינוי / נימוקים

	02
	25.07.2017
	כל ההוראה
	שינוי ההנחיות בנושא מועדי התשלום

נספח מספר 2
דף 1 מתוך 9
חוזה – פורטל הספקים הממשלתי
שנערך ונחתם ביום ____________  לחודש ______________  בשנת _____________

ב י ן :
ממשלת ישראל בשם מדינת ישראל המיוצגת ע"י החשב הכללי 


(להלן - הממשלה)

מ צ ד   א ח ד 

ל ב י ן :
_____________________________  ח.פ. ______________

באמצעות מורשה/מורשי חתימה מטעמו/ה _____________________________________ 

(להלן - המשתמש)

מ צ ד   ש נ י

ה ו א י ל :

והממשלה פיתחה ומפעילה פורטל ספקים ממשלתי, מערכת ממוחשבת להעברת הזמנות רכש מהממשלה לספקים וקבלת דיווחי ביצוע וחשבוניות מהספקים לממשלה ("פורטל הספקים הממשלתי");
ו ה ו א י ל :

והמשתמש, שהוא ספק של הממשלה, מעונין לעשות שימוש בפורטל הספקים הממשלתי במסגרת מתן השירותים לממשלה;
ו ה ו א י ל :

והממשלה מוכנה לאפשר למשתמש לעשות שימוש בפורטל הספקים הממשלתי, בכפוף לתנאים המפורטים להלן; 
לכן הוסכם בין הצדדים כדלקמן:

1. מבוא ונספחים
(1) בעת השימוש בפורטל הספקים לביצוע הפעולות המנויות להלן בס' 2 יגברו הוראות חוזה זה על כל הסכם אחר שנחתם בין הממשלה או משרד ממשרדי הממשלה, לבין המשתמש, אלא אם כן נאמר אחרת בחוזה להלן.
(2) להסכם זה מצורפים הנספחים המפורטים להלן:

· נספח א' לחוזה –דרישות לתשתית מקומית;
· נספח ב' לחוזה – הצהרת נציג המשתמש, ומינוי נציג;
· נספח ג' לחוזה – נספח התממשקות לפורטל ממערכת חיצונית, ומינוי מתווך;
(3)  המבוא לחוזה זה ונספחיו מהווים חלק בלתי נפרד ממנו.
נספח מספר 2
דף 2 מתוך 9
פרק א' – פורטל הספקים

2. פונקציונליות פורטל הספקים
(1) בכפוף לאמור בהסכם זה, באמצעות פורטל הספקים הממשלתי יוכל המשתמש לבצע את הפעולות הבאות:
1. לצפות בהזמנות הרכש הנשלחות ע"י משרדי הממשלה העושים שימוש בפורטל לספק ולהדפיס אותן אם המשרד צירף להזמנה את פלט ההזמנה להדפסה.
2. להגיש דיווחי ביצוע.
3. להגיש חשבוניות חתומות אלקטרונית אשר יהוו חשבונית מקור וזאת במקום הגשת חשבוניות פיסיות.
4. לצפות בסטטוס אישור המסמכים שהוגשו ותקינותם ע"י משרדי הממשלה.
(2) הממשלה רשאית להוסיף או לגרוע מהפעולות שניתן לבצע במסגרת פורטל הספקים, בהתאם לשיקול דעתה הבלעדי, ולצרכיה. במקרה של שינוי כאמור תודיע הממשלה למשתמש על השינוי הצפוי כ-30 יום מראש, ותודיע לו על הדרך החלופית לביצוע פעולות אלו. 
3. תקינות פורטל הספקים
(1) הממשלה אחראית על התחזוקה של פורטל הספקים הממשלתי, ותעשה כל מאמץ סביר להבטיח זמינות ותקינות פעולת פורטל הספקים הממשלתי. 
(2) במסגרת התחזוקה של פורטל הספקים ובשל צורך לטיפול בתקלות או לתחזוקה שוטפת, ייתכן כי הפורטל או פעולות מסוימות המבוצעות באמצעותו לא יהיו זמינות לפרק זמן מסוים, הפורטל יפעל באיטיות או שהמשתמש יידרש לבצע פעולות מסוימות בשנית. למשתמש לא תהיה כל תביעה או טענה כלפי הממשלה בשל הצורך לבצע פעולות תחזוקה וטיפול בתקלות. הממשלה, ככל הניתן, תיתן התרעה מראש במקרים כאמור.
(3) על המשתמש להודיע לנציג הממשלה כמפורט בס' 5(2) להלן על תקלות בפורטל הספקים, ולא תהיה לו טענה בשל אי טיפול בתקלה עליה הוא לא דיווח. 
4. שינויים בדרכי העבודה בפורטל הספקים
(1) הממשלה רשאית מעת לעת לעדכן את מערכות המחשוב שלה, ובכלל זה שדרוג גרסאות תוכנה ושינויים מערכות המחשוב, ובהתאם המשתמש יידרש לבצע התאמות על מנת לפעול בפורטל הספקים. 
(2) הממשלה שומרת לעצמה את הזכות לשנות הסדרים ותהליכים בניהול פורטל הספקים הממשלתי ע"י הודעה מראש למשתמש. 
(3) הממשלה שומרת לעצמה את הזכות לשנות את תנאי חוזה זה. במקרה של שינוי החוזה המשתמש יידרש לחתום על חוזה חדש במקום החוזה הנוכחי או על נספח לחוזה זה. משתמש הרואה את עצמו נפגע ע"י שינויים אלה יוכל להפסיק את בפעילותו בפורטל הספקים הממשלתי ע"י סירוב לבצע את השינויים, בכפוף להתחייבויותיו כלפי הממשלה או משרדי הממשלה להם הוא נותן שירותים. על המשתמש לשלוח את סירובו כאמור בכתב לנציגות הממשלה האחראית מטעמה של הממשלה לקשר עם הספקים העושים שימוש בפורטל ("נציגות הממשלה") תוך 30 יום מיום המשלוח ההודעה על השינויים כאמור. 
5. תמיכת משתמשים בפורטל הספקים
(1) מוקד רישום טלפוני – נציגות הממשלה מפעילה מוקד רישום טלפוני ללא תשלום לשימוש המשתמשים ונציגיהם, אשר יפעל בימים א' עד ה' בין השעות 08:00 - 16:00, כאשר הממשלה תודיע מראש על שינוי במועדי פעילות מוקד הרישום. מוקד הרישום יעשה מאמץ סביר לתת מענה מהיר לכל הפונים, אולם מובהר, כי ייתכנו בו עומסים אשר יאריכו את זמני המענה.
מוקד הרישום ישמש כתובת של המשתמשים ונציגיהם מול הממשלה, לעניין רישום לפורטל הספקים בלבד. גורם זה לא יהיה מוסמך לתת תמיכה בכל נושא אחר, כגון לגבי הזמנות רכש, דיווחי ביצוע וחשבוניות. תשובות שניתנו ממוקד הרישום בנושאים שאינם בתחום אחריותם לא יחייבו את הממשלה. 
(2) מוקד לתמיכה בתקלות טכניות ותפעול המערכת – בפורטל הספקים הממשלתי ישנה אפשרות לדווח באופן מקוון על תקלות טכניות שנתגלו בפורטל. במידה והתקלה בפורטל הספקים הממשלתי מונעת את שליחת הדיווח על התקלה באמצעות הפורטל, ניתן יהיה לשלוח דיווח על התקלה למייל: CCC@MOF.GOV.IL . הטיפול בתקלות כאמור תהיה תוך פרק זמן סביר, בהתחשב בפגיעה הנגרמת למשתמש, בהקצאת המשאבים הנדרשת לטיפול בבעיה, ובצרכי המערכת כולה.

6. אחריות הצדדים
(1) הממשלה תפעיל בפורטל הספקים הממשלתי אמצעי אבטחת מידע נאותים ותעשה כל מאמץ סביר למניעת חשיפת מידע של המשתמש הנמצא בפורטל ובכלל זה פרטי המשתמשים ונציגיהם, פרטי הזמנות, דיווחי ביצוע, חשבוניות וכדו'. ככל שלמרות שהממשלה פעלה כנדרש ממנה נגרמה פגיעה באבטחת המידע של המשתמש, לא תהיה לו כל תביעה או טענה כלפי הממשלה.

(2) בכפוף להפעלת ותחזוקת פורטל הספקים הממשלתי בהתאם למפורט בחוזה זה, המשתמש מוותר על כל תביעה או טענה כלפי הממשלה, המשרדים או מי מטעמם, על כל נזק ישיר או עקיף למשתמש או לכל צד שלישי, הנובעים משימוש בפורטל הספקים הממשלתי.
(3) בכל מקרה בו מעשה או מחדל של המשתמש בפורטל הספקים, בזדון או בניגוד להוראות הפורטל והחוזה, גרמה לנזק לממשלה או לכל צד שלישי, יישא המשתמש באחריות מלאה בגין הנזק.  
פרק ב' – פעילות במסגרת הפורטל

7. התנהלות בפורטל הספקים
(1) השימוש בפורטל הספקים הממשלתי אינו כרוך בתשלום לממשלה בגין הקמת ותחזוקת פורטל הספקים, עלויות אלו הן על חשבון הממשלה. 
(2) המשתמש נדרש לשאת בכל העלויות הנדרשות ממנו על מנת ליצור ולתחזק גישה לפורטל, ובכלל זה הקמת התשתית המקומית  הנדרשת ממנו על מנת להתחבר לפורטל (כמפורט להלן בס' 9), עלויות הנגזרות משינויים טכנולוגיים או שינויים בהליכי עבודה בפורטל, וכן כל עלות נוספת הנדרשת על מנת לתחזק את הגישה לפורטל ולפעול בהתאם להנחיות הממשלה במסגרת הפורטל. 
(3) משתמש יבצע את הפעולות המנויות לעיל בס' 2, בפורטל בלבד. יחד עם זאת הממשלה או המשרד הממשלתי לו הספק נותן שירותים רשאי להחריג הזמנה מסוימת כך שהפעולות המתוארות לעיל בס' 2 לא יבוצעו בעניין אותה הזמנה בפורטל הספקים הממשלתי, וזאת לפי שיקול דעתו הבלעדי של הממשלה או המשרד, ובכפוף להנחיות החשב הכללי במשרד האוצר.
(4) במקרים בהם תקלה מתמשכת בפורטל הספקים הממשלתי מונעת ביצוע פעולות באמצעות הפורטל, המשרדים והמשתמש יונחו לפעול מחוץ לפורטל הספקים הממשלתי בהתאם להנחיות שיפורסמו ע"י החשב הכללי במשרד האוצר.
8. ביצוע פעולות בפורטל בהתאם להוראות הדין
(1) פעולות במסגרת הפורטל יהיו בכפוף לכל דין, ובכלל זה בהתאם לס' 2ג חוק עסקאות גופים ציבוריים, התשל"ו-1976.
(2) מבלי לגרוע מהאמור לעיל, השימוש בפורטל הספקים הממשלתי בכלל, והגשת חשבוניות חתומות אלקטרונית בפרט, מתבצעות בכפוף להנחיות רשות המיסים ובפרט הוראות מס הכנסה (ניהול פנקסי חשבונות), התשל"ג-1973. בנוסף ספק אשר יעשה שימוש בפורטל הספקים הממשלתי יידרש לעמוד גם בתנאי סעיף 18ב להוראות – "כללים למשלוח מסמכים ממוחשבים".
חתימת ממשלת ישראל על חוזה זה מהווה את הסכמתה לפי סעיף 18ב להוראות לניהול ספרים, לקבל מאת הספק מסמכים ממוחשבים. הסכמה זו תחול על כל משרדי הממשלה שיפעילו את פורטל הספקים הממשלתי.
(3) פורטל הספקים הממשלתי וכללי השימוש בו יתעדכנו מעת לעת בהתאם להנחיות הדין, הוראות רשות המיסים והנחיות הגורמים השונים בממשלה ועל המשתמש יהיה להתאים את עבודתו להנחיות והוראות כאמור.
9. תשתית מקומית
(1) לצורך הפעלת פורטל הספקים הממשלתי, יקים המשתמש תשתית מקומית כמפורט בנספח א' לחוזה זה ("תשתית מקומית").
(2) הקמת התשתית המקומית, הפעלתה ותחזוקתה יהיו באחריות בלעדית של המשתמש ועל חשבונו. הממשלה לא תישא באחריות בגין כל נזק או הפסד, ישיר או עקיף, הנובעים מאי תקינות התשתית המקומית.
(3) הממשלה רשאית, לדרוש מהמשתמש לשדרג או לשנות את התשתית המקומית שלו, על מנת להמשיך לעשות שימוש בפורטל הספקים. היערכות זו תהיה באחריות המשתמש ועל חשבונו בלבד.

10. נציג המשתמש לפעולות בפורטל הספקים הממשלתי
(1) לצורך עבודה בפורטל הספקים הממשלתי, יקבע המשתמש נציג, או נציגים מטעמו אשר יוסמכו לפעול במסגרת פורטל הספקים הממשלתי בשמו. לא ניתן לפעול בפורטל הספקים שלא באמצעות נציג.
(2) מינוי נציג על ידי המשתמש יהיה על ידי הצהרה בנוסח המופיע בנספח ב' לחוזה זה. המשתמש יגיש את נוסח נספח ב' חתום והמאושר עבור כל נציג מטעמו לנציגות הממשלה כתנאי להגדרתו בפורטל הספקים הממשלתי.
(3) פעולות הנציג מטעם המשתמש בפורטל הספקים תחייב את המשתמש והוא לא יוכל לטעון כנגד תוקפה של פעולה שהתבצעה על ידי מי שהוא מינה להיות נציגו, כמפורט לעיל. 
(4) על המשתמש תהיה אחריות בלעדית שאמצעי הזיהוי המשמשים את נציגו בגישה אל פורטל הספקים נמצא בשליטתו הבלעדית של הנציג. במידה ואמצעי הזיהוי או כל רכיב תוכנה אחר אשר עלול לאפשר גישה לפורטל של גורם לא מורשה, נחשף, על המשתמש לפעול לאלתר לטפל בחשיפה.
(5) על המשתמש אחריות שרק נציגיו יפעלו בפורטל הספקים מטעמו ושאמצעי הזיהוי המשמש אותם לא יועברו לשום גורם אחר.
(6) המשתמש אחראי לכך שכל נציג מטעמו ימלא את כל חובותיו לפי חוזה זה. 
(7) הממשלה תהיה רשאית להגביל את מספר הנציגים הפעילים מטעמו של כל משתמש. הממשלה מתחייבת שלכל מציע יתאפשר להגדיר לפחות שני נציגים.
(8) החלפת נציג משתמש תיעשה באמצעות פניה לנציגות הממשלה ועל ידי ביטול המינוי של נציג מסוים, ומינוי של נציג חדש על ידי חתימה על ההצהרה כמפורט בנספח ב' לחוזה זה.
(9) המשתמש מתחייב לבטל את הרשאתו של כל נציג שלו אשר חדל לפעול בשמו בפורטל הספקים או שכבר אינו מועסק על ידו, וזאת באמצעות הודעה טלפונית וכן הודעה בכתב לנציגות הממשלה תוך 48 שעות מיום סיום עבודתו של הנציג.
(10) הודיע המשתמש לנציגות הממשלה בכתב וטלפונית על ביטול המינוי של נציג מטעמו, תבטל הממשלה את הרשאתו של הנציג להשתמש במערכת תוך 48 שעות, בימי עבודה של משרדי ממשלה, מיום קבלת ההודעה בכתב.

11. ביצוע פעולות באמצעות התממשקות עם פורטל הספקים
(1) הממשלה תאפשר לבצע חלק מהפעולות המפורטות לעיל בס' 2, אותן ניתן לבצע בפורטל הספקים הממשלתי, באמצעות ממשק ממוחשב עם התשתית המחשובית של פורטל הספקים הממשלתי, בהתאם לדרישות הטכנולוגיות של הממשלה שפורסמו לצורך כך ("התממשקות"). 
(2) התממשקות תתאפשר למשתמש בעצמו, ככל שיעמוד בדרישות הממשלה, או באמצעות "מתווך", אך לא בשתי האפשרויות באותו הזמן. לצורך סעיף זה מתווך הוא תאגיד, שותפות או יחיד אשר ביצע התממשקות עם פורטל הספקים וכן ביצע את כל פעולות הרישום הנדרשות על ידי הממשלה, ומציע לספקים של הממשלה ביצוע פעולות באמצעות התממשקות בפורטל הספקים הממשלתי. המתווך יכול לספק שירות זה על ידי מערכת ענן, פורטל ספקים חיצוני, או כל אמצעי אחר שאושר על ידי הממשלה.    
(3) כתנאי לביצוע התממשקות יהיה על המשתמש לעמוד בדרישות המפורטות בנספח ג' לחוזה זה, ולהגיש נספח זה חתום. בכל מקרה של שינוי במידע המופיע בנספח ג', על המשתמש לפנות לנציגות הממשלה בהקדם, ולהגיש נספח מתוקן. 
(4) אין באמור בסעיף זה כדי לחייב את הממשלה להמשיך לאפשר ביצוע פעולות באמצעות התממשקות, וקיומה של אפשרות זו כפופה לשיקול דעתה הבלעדי של הממשלה.
פרק ג' – תנאים נוספים
12. סיום החוזה וביטולו 
(1) בכפוף להתחייבות המשתמש כלפי הממשלה או אחד ממשרדי הממשלה, כל אחד מהצדדים יהא רשאי לבטל חוזה זה מכל סיבה שהיא בהודעה בכתב, והביטול יכנס לתוקפו בחלוף 21 ימים לאחר שהגיעה הודעת הביטול אל הצד השני. 
(2) הפר המשתמש או נציגו אחת או יותר מהתחייבויותיו לפי חוזה זה, תהא הממשלה רשאית, בהתראה של 7 ימים מהרגע שההפרה הגיעה לידיעתה, לבטל את החוזה, או לחילופין להעניק פרק זמן קצוב לשם לתיקון ההפרה על ידי המשתמש, לשביעות רצונה. 

(3) במקרה של נזק חמור למערכת או חשש לנזק כאמור, תהיה רשאית הממשלה לבטל את גישתו של המשתמש או נציגו לפורטל הספקים, וכן כל פעולה אחרת הנדרשת על מנת למנוע את הנזק כאמור. 

13. חבלה ומידע אסור

(1) המשתמש וכל נציגיו מתחייבים לא לגרום, לא לנסות לגרום ולא להניח לאחר לגרום לשינוי כלשהו במידע, ידיעה או נתון מכל סוג שהוא המצויים בפורטל הספקים הממשלתי פרט לביצוע הפעולות המפורטות בהסכם זה, או אושרו באופן מפורש על ידי הממשלה.
(2) המשתמש וכל נציגיו מתחייבים לא לנסות לקבל מידע ידיעות או נתונים מכל סוג שהוא ומכל צורה שהיא, המצויים בפורטל הספקים הממשלתי, למעט מידע המפורט לעיל בס' 13(1), ואם יגיע אליהם מידע כאמור בדרך כלשהי, מתחייבים המשתמש וכל נציגיו, ביחד ולחוד:

1. למחוק מיד את המידע האסור במחשב המשתמש או בכל מחשב או ציוד אחר שבשליטתו ושבו נמצא המידע. אם לידיעת המשתמש הוקלט מידע אסור במחשב או ציוד אחר שאינו בשליטתו, יודיע על כך למוקד התמיכה וגם בכתב, מיד כשיוודע לו. אם הודפס המידע האסור, ישלח מיד המשתמש את הדף המודפס אל מוקד התמיכה של מרכבה, בלי להשאיר ברשותו העתק של הדף או העתק אחר של המידע האסור.

2. להודיע מיד טלפונית וגם בכתב על האירוע לנציגות הממשלה.
3. לא לעשות כל שימוש במידע אסור ולא לגלותו לאיש, למעט גילוי הדרוש לצורך ס"ק (א) ו-(ב) לעיל.
14. זכויות יוצרים
קיימות זכויות יוצרים בנתוני פורטל הספקים הממשלתי וכתנאי לקבלת גישה לפורטל הספקים הממשלתי, המשתמש מצהיר שהוא לא ישתמש בפורטל הספקים הממשלתי והנתונים שבו אלא למטרות המפורטות בחוזה זה.
15. הסבה
זכויות המשתמש לפי חוזה זה אינן ניתנות להסבה בדרך מיזוג תאגידים או בכל דרך אחרת ללא הסכמה בכתב ומראש של הממשלה.
16. סמכות שיפוט
כל סכסוך משפטי או תביעה לפי הסכם זה תוגש לבתי המשפט המוסמכים בירושלים. 
הודעות
כל הודעה, דרישה, בקשה או מסמך שיש להודיע, למסור או לשלוח לפי חוזה זה, יהיו בכתב ויישלחו בדואר, ויראו אותם כאילו נמסרו 72 שעות לאחר המועד שבו נשלחו. במקביל על הצדדים להודיע את ההודעה האמורה גם במייל לצד השני. 
17. כתובות הצדדים לצורך ההסכם
הממשלה – משרד האוצר, חטיבת נכסים, רכש ולוגיסטיקה, רח' קפלן 1, ירושלים.  
המשתמש  - _________________________________________________
ולראיה באו הצדדים על החתום בתאריך הנקוב בראש חוזה זה.

חתימות הממשלה

שם ______________________________________  חתימה ___________________________

שם  _____________________________________ חתימה______________________________

חתימות המשתמש
שם ______________________________________  חתימה ___________________________

שם  _____________________________________ חתימה______________________________

"תשתית מקומית" – כלל רכיבי התוכנה, החומרה והתקשורת המשמשים את המשתמש לגישה לפורטל הספקים הממשלתי והעבודה בו, לא כולל אתר האינטרנט של פורטל הספקים הממשלתי בסביבת תהיל"ה. 
א. התשתית המקומית שהמשתמש נדרש להעמיד לצורך התחברות לפורטל הספקים הממשלתי כוללת את הרכיבים הבאים: 

1. כרטיס חכם וסיסמא (Pin Number) עבור כל נציג של המשתמש;
2. קורא כרטיסים;  
3. יציאת USB פנויה (עבור קורא הכרטיסים);
4. דפדפן אינטרנט אקספלורר 11  בלבד אפשר להוסיף גם דפדפן כרום;
5. מערכת הפעלה WINDOWS7 או WINDOWS8/8.1  או WINSOWS 10, אין תמיכה במערכת xp בכל משרדי הממשלה;
6. תוכנת גישה לכרטיס חכם מותקנת*;
7. תכנת חתימה דיגיטלית (Sign&Verify) מותקנת*;
8. לצורך השתלטות על תחנות העבודה של המשתמש יש להפעיל תוכנה בשם ,NETVIEWER  הפעלת התוכנה וההשתלטות תעשה בליווי התומך של מרכב"ה מאתר GOV.IL;
* הנחיות להתקנת כרטיס חכם ותוכנת Sign&Verify בחינם ניתן למצוא בפורטל השירותים והמידע  הממשלתי בכתובת www.gov.il;
ב. אופן השגת כרטיס החכם, וקורא כרטיסים: 
1. הגישה לפורטל הספקים הממשלתי תתאפשר באמצעות כרטיס חכם המונפק על-ידי "גורם מאשר" כהגדרתו בחוק חתימה אלקטרונית, התשס"א- 2001 ("חוק חתימה אלקטרונית").  
2. ההתקשרות לרכישת הכרטיס החכם וכן קורא הכרטיסים יתבצע ישירות מול הגורם המאשר עימו יבחר המשתמש להתקשר. עלות הנפקת התעודה האלקטרונית, עלות חידושה התקופתי וכל העלויות הנלוות, כגון קורא כרטיסים, יחולו על המשתמש.
3. בעת הגשת בקשה לכרטיס חכם מול הגורם המאשר יש למלא את נספח ב' עבור הנציג המיועד, ולהציג את המינוי, על מנת שהגורם המאשר ינפיק עבורו כרטיס חכם. 
4. הכרטיס החכם (להלן הכרטיס) הינו אישי לנציג מסוים מטעם המשתמש ואינו ניתן להעברה. 
5. אופן ביצוע הנפקת הכרטיס נעשית בהתאם לכללים של הגורם המאשר אשר אושרו על ידי "רשם הגורמים המאושרים" (כהגדרתו בחוק חתימה אלקטרונית).
6. ההסדרים לגבי הנפקת כרטיס חכם יכולים להשתנות בין גורמים מאשרים, אצל אותו גורם מאשר להשתנות לפי דרישות הרשם על הגורם המאשר, או בעקבות שינוי הוראות חוק ושינוי בתקנות הרלבנטיות.
ג. הממשלה שומרת לעצמה את הזכות לשנות את הדרישות לתשתית מקומית, ובכלל זה לעדכן את דרישות התוכנה המופיעות לעיל, להוסיף דרישות נוספות, וכן לגרוע דרישות קיימות, כגון ביטול הצורך בכרטיס חכם וכדו'.

נספח ב' – הצהרת נציג המשתמש ואישור על סמכויות נציג המשתמש בפורטל הספקים הממשלתי

אל ממשלת ישראל, באמצעות החשב הכללי, משרד האוצר
(מחק את המיותר)
אני/אנו הח"מ מודיע/ים בכך כי:
1.  כי איש הקשר מטעמי/מטעם ............................ (להלן – המשתמש) הינו מר/גב ............................ (להלן – נציג המשתמש) עבורו בכוונתנו להנפיק כרטיס חכם לצורך שימוש בפורטל הספקים הממשלתי לרבות לצורך הגשת דיווחי ביצוע וחשבוניות למשרדי ממשלה.
2. אני/אנו מאשר/ים בזאת כי כל שימוש בפורטל הספקים הממשלתי ע"י נציג המשתמש באמצעות כרטיס החכם יחייב את המשתמש לכל דבר וענין לרבות הגשת דיווחי ביצוע וחשבוניות כאמור וקבלת הודעות ממשרדי הממשלה, אלא אם כן הודיע המשתמש לנציגות הממשלה על ביטול ההרשאה לנציג המשתמש, בהתאם להנחיות החוזה.
יובהר, כי על המשתמש חלה האחריות לוודא את קבלת הודעתו כאמור לעיל, וכי רק לאחר קבלת האישור מטעם נציגות הממשלה, האמור יחזה להיות כנתקבל. 
3. ידוע למשתמש, כי הכרטיס החכם יכלול תעודה אלקטרונית מאושרת בהתאם לחוק חתימה אלקטרונית, התשס"א-2001 הכוללת את הפרטים של המשתמש ואת פרטי נציג המשתמש. ידוע למשתמש כי על המשתמש להבטיח אישית כי לא ייעשה שימוש שאינו מורשה על ידי המשתמש בכרטיס והמשתמש פוטר בזה את הממשלה ומי מטעמה מכל אחריות הנובעת משימוש בלתי מורשה, כאמור.
4. הצהרה זאת באה בנוסף על ההתקשרות מול הגורם המאשר לצורך הנפקת תעודת חתימה אלקטרונית מאושרת.
5. פרטי נציג המשתמש הינם כלהלן:
1. שם מלא ...............................
2. כתובת מלאה .....................................................
3. ת.ז. ................................
4. תפקיד אצל המשתמש .................................
5. מספר טלפון בעבודה ..........................
6. מספר טלפון בבית ..............................
7. מספר טלפון נייד ................................
8. כתובת דואר אלקטרוני ........................
חתימה/ות של מורשה/מורשי חתימה מטעם המשתמש וחותמת של המשתמש:                        

................................................                             .............................................................

שם מלא:    ..............................


שם מלא:    ..............................

ת.ז./ח.פ.:    ...........................


ת.ז./ח.פ.:    ...........................

כתובת:    ..............................


כתובת:    ..............................

נספח ג' – נספח התממשקות לפורטל ממערכת חיצונית, ומינוי מתווך
א. התממשקות עם פורטל הספקים
(1) בהתאם לאמור בנספח זה תאפשר הממשלה למשתמש התממשקות עם פורטל הספקים הממשלתי, באופן שיאפשר למשתמש לבצע פעולות שונות בפורטל הספקים הממשלתי באמצעות ההתממשקות, וזאת למרות האמור בכל מקום אחר בחוזה זה ובנספחיו.
(2) התממשקות תתאפשר למשתמש שיעמוד בעצמו או בעזרת מתווך, כהגדרתו בסעיף 11(2) לחוזה זה, בדרישות הטכנולוגיות והמנהליות של הממשלה. אישור על עמידה בדרישות הטכנולוגיות, וביצוע שאר הפעולות הנדרשות לשם התממשקות יינתן על ידי גורם שהוסמך לכך על ידי הממשלה. 
(3) המשתמש יישא בכל העלויות שהוא נדרש לשאת בהם לצורך ביצוע התממשקות. הממשלה לא תגבה מהמשתמש את העלויות שהיא נדרשה לשאת בהם כתוצאה מהתממשקות המשתמש, אלא במקרים חריגים, בהם הודיעה הממשלה למשתמש מראש כי בהתממשקות עימו הוא יישא בעלויות אלו.
(4) התממשקות עם מערכת פורטל הספקים הממשלתי היא על אחריות המשתמש ולבקשתו. בביצוע פעולות באמצעות התממשקות מתחייב המשתמש לא להתכחש לפעולה שהתבצעה באמצעות ההתממשקות. 
(5) בנוסף לאמור בחוזה, המשתמש מוותר בזאת על כל דרישה, תביעה או טענה כלפי הממשלה על כל נזק ישיר או עקיף או הפסד כלשהו הנובעים מהתממשקות עם פורטל הספקים הממשלתי בין בעצמו בין האמצעות מתווך.    
ב. פעולות שניתן לבצע באמצעות התממשקות
(1) נכון למועד החתימה על נספח זה, ניתן לבצע באמצעות התממשקות הגשת חשבוניות לפורטל הספקים הממשלתי וכן קבלת הזמנות.
(2) הממשלה שומרת לעצמה את הזכות להוסיף או לגרוע מרשימת הפעולות שניתן לבצע באמצעות התממשקות בהודעה מראש, מבלי צורך לקבל את הסכמת המשתמש.
ג. ביצוע התממשקות באופן עצמאי 
(1) במידה והמשתמש מעוניין לבצע התממשקות ישירות בין מערכת המחשוב שלו לתשתית המחשובית של פורטל הספקים הממשלתי, יהיה עליו לעמוד בדרישות הבאות: 
1. עמידה בדרישות הטכנולוגיות – אשר פורסמו לצורך כך על ידי הממשלה.
2. הגשת תצהיר זה חתום – על ידי מורשי חתימה מטעם המשתמש.  
(2) אישור על עמידה בתנאים המופיעים לעיל יינתן על ידי נציג של נציגות הממשלה.  
(3) הממשלה רשאית בהתאם לשיקול דעתה להפסיק את התממשקות המשתמש, והיא תודיע לו על כך כ-30 יום מראש. 
(4) במקרה של חשש לגרימת נזק לפורטל הספקים, תוכל הממשלה לבטל את התממשקות המשתמש באופן מידי.  
(5) הממשלה רשאית לקבוע כי סוגים מסוימים של ספקים, או ספקים בהיקפים כספיים מסוימים לא יוכלו לבצע התממשקות באופן ישיר מול הממשלה, אלא יוכלו לעשות זאת באמצעות מתווך בלבד.
ד. ביצוע התממשקות באמצעות מתווך 
(1) המשתמש מבין שאין כל חובה להתממשק באמצעות מתווך ושהוא יכול לעשות זאת באופן עצמאי, כמפורט לעיל.
(2) המשתמש רשאי לבצע התממשקות על ידי מתווך, בהתאם לנוסח בהמשך נספח זה. 
(3) על מנת לבצע פעולות בעזרת התממשקות של מתווך המשתמש יצטרך להפיק "מפתח גישה" מתוך פורטל הספקים, בהתאם להנחיית הגורמים הרלוונטיים ולמסור אותו למתווך. החלפת מפתח הגישה מאפשרת לספק לנתק את המתווך בטווח זמן מיידי. בנוסף, ספק יוכל לנתק את המתווך בהודעה בכתב לנציגות הממשלה. במקרה זה ההרשאה של המתווך לפעול בשם הספק תבוטל תוך פרק זמן של עד 7 ימים. 

(4) הממשלה אינה צד להתקשרות בין המתווך למשתמש, ואינה נושאת באחריות כלשהי בגין החלטת המשתמש לבצע התממשקות בעזרת מתווך.
(5) ביצוע פעולות באמצעות התממשקות של מתווך יהיה בהתאם להנחיות הממשלה.
(6) הממשלה רשאית להפסיק את התממשקות המתווך בגין אי עמידתו בדרישות הממשלה, או מכל סיבה אחרת. במקרה כאמור הודעה על כך תועבר למתווך, ובאחריותו יהיה להודיע למשתמש על הפסקת הפעילות של הממשלה עימו. 
(7) הממשלה לא תישא באחריות לנזקים שנגרמו למשתמש או לכל צד שלישי, כתוצאה מכל פעולה, מחדל או רשלנות של המתווך, וכן כתוצאה שנגרמה כתוצאה מביטול ההתממשקות של המתווך.

ה. נוסח בקשה להתממשקות עם פורטל הספקים 
אל ממשלת ישראל, באמצעות החשב הכללי, משרד האוצר
אני/אנו הח"מ מודיע/ים בכך כי: אני מעוניין לבצע התממשקות עם פורטל הספקים הממשלתי, בהתאם לאמור בחוזה ובנספח זה. ברצוננו לבצע את ההתממשקות בעצמנו/באמצעות מתווך. (מחק את המיותר)
ביצוע התממשקות ללא מתווך:
1. ידוע לי כי ביצוע ההתממשקות מותנה בעמידתי בכל הדרישות הטכנולוגיות שהציגה הממשלה. כמו כן ידוע לי כי ביצוע התממשקות דורשת מהממשלה לבצע מספר פעולות, וכי ייתכן שהליך זה יארך פרק זמן ארוך. 
2. בהגשת בקשה לביצוע התממשקות אני מסכים לכל התנאים שהוצבו על ידי הממשלה, ולכל האמור בחוזה ובנספח זה.  
מינוי מתווך לצורך ביצוע התממשקות:

3. המתווך מטעמי/מטעם השותפות הרשומה בשם:................................../מטעם החברה בשם ....................... בע"מ/ (להלן – המשתמש) הינה חברת ............................ (להלן – המתווך), אשר למיטב ידיעתי ביצע התממשקות עם פורטל הספקים הממשלתי.
4. ידוע לי שככל שתתגלה בעיה ביכולת ההתממשקות של המתווך, הממשלה יכולה לא לאשר את ההתממשקות באמצעות מתווך זה, או לחילופין לבטלה. 
5. אני/אנו מאשר/ים בזאת כי כל שימוש בפורטל הספקים הממשלתי שיעשה באמצעות ההתממשקות יחייב  את המשתמש לכל דבר וענין, הכל בהתאם לתנאים שפורטו בחוזה ובנספח זה. 
6. ידוע למשתמש, כי למתווך מתאפשרת גישה למידע שלו המצוי בפורטל הספקים הממשלתי. 
7. הצהרה זאת באה בנוסף על ההתקשרות של המתווך מול הממשלה, ואינה באה לגרוע או להוסיף להסכם זה. 
חתימה/ות של מורשה/מורשי חתימה וחותמת של המשתמש:                        

...................................................                 ...................................................
שם מלא:    ..............................

שם מלא:    ..............................

ת.ז./ח.פ.:    ...........................
...

ת.ז./ח.פ.:    ............................
כתובת:    ..............................
...

כתובת:    ...............................

ח ו ז ה (בעקבות מכרז היקפים משתנים)

שנחתם ביום_________ בחודש ___________ לשנת ________ בירושלים

בין

מדינת ישראל באמצעות ממשלת ישראל המיוצגת על ידי _______________ וחשב משרד החינוך 
 (שם היחידה במשרד)


(להלן: "המשרד") המורשים לחתום בשם המדינה על פי הרשאות שפורסמו בילקוט הפרסומים

(להלן: "המדינה")

מצד אחד

לבין

___________________

מרחוב_________________ (להלן: "צד ב'" ו/או "הקבלן")

באמצעות__________________________

מצד שני

הואיל:
ולמשרד דרושים שרותים של________________________________;

והואיל: 
והמשרד פרסם מכרז ___________ מיום___________ לקבלת השירותים הנ"ל;

והואיל:
וצד ב' מצהיר שהינו בעל הידע והנסיון הדרושים לצורך מתן השירותים הנ"ל ברמה גבוהה ובמסגרת ארגונית משלו.

והואיל:
והמדינה הסכימה להתקשר עם צד ב' בחוזה זה לאחר שההתקשרות אושרה על ידי ועדת מכרזים בדיון מס' __________ מיום__________;

הוצהר הותנה והוסכם בין הצדדים כדלקמן:

1. הגדרות
בהסכם זה יהיו למונחים הבאים הפרשנות שלצידם אלא אם כן נאמר אחרת:

1.1 "המכרז" - מכרז היקפים משתנים מס' 36/11.2019 מיום 14.11.2019 שענינו ארגון שירותי הטסה ושירותי קרקע בפולין עבור משלחות תלמידים ובני נוער
1.2 "היחידה" - מינהל חברה ונוער 
1.3 "השירותים" - פרושו השירותים נשוא הסכם זה.

2. כללי

2.1 המבוא לחוזה זה לרבות כל ההצהרות הכלולות בו והנספחים לחוזה זה מהווים חלק בלתי נפרד ממנו ויפורשו ביחד עמו.

2.2 הנספחים לחוזה זה הם:

נספח א' - מכרז היקפים משתנים מס' 36/11.2019 מיום 14.11.2019 כולל מסמכי הבהרות ככל שיהיו.
נספח ב' - הצעת צד ב' מיום ________ או חלקים ממנה כפי שהתקבלו על ידי המשרד.
נספח ג' - תכנית עבודה לתקופה 



נספח ד' - ערבות בנקאית.

נספח ה' - התחייבות לשמירת סודיות.

2.3 סתירה בין מסמכים
הצעת צד ב' או חלקים ממנה (אם התקבלו אחת או יותר מהחלופות שהציע צד ב' לביצוע מכרז) תהווה חלק בלתי נפרד מחוזה זה.

בכל מקרה של סתירה או אי התאמה בין הצעת צד ב' כפי שאושרה על ידי המשרד לבין יתר נספחי החוזה כולם או חלקם תגברנה הוראות יתר נספחי החוזה על פני הצעת צד ב'.

3. תקופת ההתקשרות

3.1 תקופת ההתקשרות על פי חוזה זה תחל ביום _______ ותסתיים לא יאוחר מיום______.

3.2 הארכת התקשרות
הצדדים יהיו רשאים להאריך את ההתקשרות לתקופות נוספות בכפיפות להוראות חוק חובת המכרזים, התשנ"ב - 1993 ובכפיפות להוראות החשב הכללי במשרד האוצר.

3.3 יובהר כי התקשרות הנפרשת על פני 2 שנות תקציב, בהיותה חופפת שנת לימודים (מספטמבר בשנה מסוימת עד לאוגוסט בשנה העוקבת), תהיה כפופה ותלויה באישור תקציב המדינה בשנה העוקבת. לפיכך, ככל שלא יאושר תקציב מדינה בשנה העוקבת או שלא יהיה תקציב פנוי לנושא, תופסק ההתקשרות.

4. התמורה( סעיף זה יותאם על ידי המשרד בהתאם סוג ההתקשרות הספק )
4.1 תמורת ביצוע כל התחייבויותיו של צד ב' לפי חוזה זה ישלם המשרד לצד ב' על יסוד דו"חות ביצוע מפורטים שיגיש צד ב' למשרד ושיאושרו על ידי המדינה בסכום שלא יעלה על סך ____ ₪ בהתאם לתנאי המכרז (להלן: "התמורה") עפ"י תוכנית עבודה המצ"ב.
4.2 הסכום האמור לעיל מתוקצב בסעיף תקציבי 


.
4.3 צד ב' מתחייב ומצהיר בזה שלא יבצע כל עבודה שהיא אלא ע"פ תוכנית עבודה אשר הוצאה כנדרש ע"י המשרד ואושרה ע"י מורשי החתימה מטעם הגורם המקצועי והחשבות. 

4.4 נוהל התשלום 
4.4.1 התשלום בגין פעולות המתבצעות במסגרת הסכם זה ישולם על פי הגשת חשבונות ביניים בצירוף דו"ח פעילות תקופתי, בהתאמה למחירים שנקבעו בנספחים המצ"ב.

4.4.2 בתחילת כל חודש יגיש צד ב' חשבונית מלווה בדיווח טכני (הן בדו"ח מודפס והן במדיה מגנטית) על השירות שביצע ואת שכר הטרחה הנובע מהיקף זה, בהתאם למחירים שייקבעו בנספח - המצ"ב.

החשבונית תכלול את הפרטים הבאים:

1. יחידות התפוקה המפורטות בסעיף ___ שבמכרז כפול המחיר בגין כל יחידת תפוקה כפי שזכה במכרז.
2. תוספת התייקרות אם חלה

_____________________________________________________________

3. סה"כ.

4. תוספת מע"מ.

_____________________________________________________________

5. סה"כ לתשלום.

4.4.3 תשלום התמורה יבוצע על ידי אגף הכספים במשרד עפ"י הוראת התכ"ם החדשה 1.4.0.3, מותנה באישור מטעם היחידה המקצועית שהשירות המפורט אכן בוצע (האישור יצויין בטופס מלווה הנותן ביטוי גם לעניין הפיצוי המוסכם ככל שישנו). 
4.4.4 כדי למנוע עיכובים בתשלום, ידאג צד ב' שהחשבונית המוגשת על ידו למשרד תהיה מודפסת ותכלול את כל הפריטים הנדרשים כפי שיסוכם עם היחידה.

4.4.5 לצד ב' לא תהיינה כל דרישות או טענות למשרד / ליחידה בגלל עיכובים בתשלום הנובעים מדו"ח שאינו מפורט כדבעי ו/או חוסר פרטים בחשבון, ו/או פרטים לא נכונים, ו/או חוסר במסמכים.

4.4.6 מובהר בזה כי המשרד לא ישלם בגין עבודה אשר בוצעה ללא הזמנת עבודה, מתאימה. 

4.5 מקדמות

אם ישלם המשרד לצד ב' מקדמות, הן תשולמנה בהתאם לאישורו של חשב המשרד ובכפוף להוראות החשב הכללי.

4.6 מע"מ

התמורה האמורה אינה כוללת מס ערך מוסף, אשר ישולם על ידי המשרד, עם כל תשלום ותשלום, ככל שמדובר בגוף המחויב במע"מ.

4.7 סופיות התמורה
התמורה הינה קבועה, מוחלטת וסופית וצד ב' לא יהיה רשאי לדרוש מהמשרד העלאות או שינויים בתמורה בגין ביצוע חיוביו על פי חוזה זה מכל סיבה שהיא.

4.8 תשלומי יתר

בתום תקופת חוזה זה יבדקו הצדדים את התשלומים שביצעה המדינה לאור דו"חות וחשבונות צד ב' שאושרו. אם יתברר שהמדינה שילמה סכומי יתר יחזירם צד ב' למדינה תוך חודש ימים כשהם צמודים כאמור בהוראות חוזה זה.

4.9 חוק התקציב
חוזה זה יהיה כפוף לחוק התקציב.

4.10 כללי

מובהר ומוסכם בין הצדדים כי לא יועבר סכום כלשהו מסעיף אחד בתקציב (המפורט בנספח מסגרת העבודה) למשנהו ללא הסכמתם מראש ובכתב של מנהל היחידה וחשב המשרד.


5. התחייבויות צד ב'
5.1 צד ב' מתחייב בזאת כלפי המשרד לבצע את כל הפעולות כפי שהן מפורטות בנספח לחוזה זה. מבלי לפגוע בכלליות האמור לעיל מתחייב צד ב' כדלקמן:

5.1.1 לבצע את השירותים במיומנות וברמה מקצועית גבוהה.

5.1.2 לשמור בסוד את כל המידע שיגיע אליו במהלך ביצוע ההתקשרות ולהחתים את כל המועסקים על ידו על טופס התחייבות לשמירת סודיות.

5.1.3 לדאוג לכך כי יהיו ברשותו כוח האדם, הציוד, הידע והאמצעים האחרים הדרושים על מנת לאפשר לו לבצע את התחייבויותיו על פי חוזה זה ובהתאם לדרישות המשרד, וכי ימשיכו להיות ברשותו על מילוי מלא של דרישות המשרד כאמור, כל כוח האדם, הציוד הידע והאמצעים האחרים האמורים, הכל באופן שיבטיח שיהיו בידי צד ב' בכל עת האמצעים הדרושים על מנת לאפשר לו לבצע את התחייבויותיו על פי חוזה זה.
5.1.4 לקיים את כל חוקי ההעסקה המנויים במכרז וכל דין החל לענין העסקת עובדים.
5.1.5 לאפשר למשרד ו/או לכל נציג מטעמו לבדוק בכל עת, הן במהלך ההתקשרות והן לאחריה, את ספרי החשבונות ו/או כל מסמך אחר שידרש עפ"י שיקול דעתו של המשרד, לרבות ספרי חשבונות של צדדים קשורים.
5.2 כל דבר הנוגע להיקף השירותים, תוכנם לוחות הזמנים לביצועם וכל הפרטים האחרים הקשורים לביצועם במידה ואינם מפורטים בחוזה זה על נספחיו, יקבעו בכתב על ידי המשרד בתיאום עם נציגי צד ב'.

6. התחייבות המשרד

על מנת לאפשר לצד ב' לעמוד בהתחייבויותיו על פי חוזה זה מתחייב המשרד כדלקמן:

6.1 להעמיד לרשות צד ב' את כל המידע והנתונים הדרושים לביצוע השירותים על פי חוזה זה סמוך ליום שהתקבלה דרישתו של צד ב'.

6.2 למנות ממונה או צוות ממונה מטעמו לצורך ביצועו של חוזה זה.

6.3 לקיים פגישות בין נציגי צד ב' לממונה כנדרש לצורך ביצוע השירותים תוך 14 ימים מעת שנתקבלה בקשת צד ב' לקביעת פגישה כאמור.

6.4 לתת לצד ב' אישור כי השירותים או חלק מהם בהתאם למסגרת העבודה בוצעו על פי הוראות החוזה, סמוך לאחר ביצוע כאמור.

7. פיקוח

נציגיה המוסמכים של המדינה יהיו רשאים לבקר באתרי מתן השירותים ולהתרשם מהם ולהעיר את הערותיהם לנציגיו המוסמכים של צד ב' וכן רשאים נציגי המדינה לקבל לבקשתם בכל עת סבירה אישור ו/או מסמך מצד ב' בכל נושא הקשור בביצוע חוזה זה.

8. שמירת סודיות ופרסום

8.1 צד ב' מתחייב לשמור בסוד ידיעות שיגיעו אליו עקב ביצוע חוזה זה ולא יגלה כל נתון ו/או מידע כאמור לכל צד שלישי שהוא. צד ב' מצהיר בזאת שידוע לו שאי מילוי התחייבויותיו לפי סעיף זה מהווה עבירה על פי חוק העונשין התשל"ז-1977 ועבירה על חוק הגנת הפרטיות התשמ"א-1981.

8.2 צד ב' מתחייב לא להציג את השירותים הניתנים לא כלפי עובדיו ומעסיקיו לא כלפי ציבור הנהנים משירותים אלה כפעולות של משרד החינוך יש חלק בארגונן, אולם צד ב' רשאי להציג את השירותים כניתנים לפי בקשת משרד החינוך והתרבות, תחת פיקוחו, בעידודו, או כנהנים מתמיכתו, הכל לפי העניין.

9. המחאת זכויות

צד ב' אינו רשאי להמחות או להסב לאחר או לאחרים את זכויותיו או חובותיו לפי חוזה זה, כולן או חלקן, בלי הסכמה בכתב ומראש של המשרד.


ניתנה הסכמת המשרד להסבה כאמור, ישאר צד ב' אחראי כלפי המשרד לביצוע החוזה והסבה כאמור לא תפטור אותו מאחריות זו.

10. התחייבות שלא להעסיק

צד ב' מתחייב בזה שלא להעסיק, בין במישרין ובין בעקיפין, אדם המועסק על ידי המשרד, אלא באישור בכתב ומראש של המשרד כל עוד הסכם זה בתוקף.
11. יחסי הצדדים

11.1 חוזה זה הינו חוזה קבלנות כמשמעותו בחוק חוזה קבלנות תשל"ד-1974.

11.2 צד ב' מצהיר בזה כי הוא קבלן עצמאי וכי הוא מבצע את חיוביו על פי חוזה זה כקבלן עצמאי וכי לא קיימים יחסי עובד-מעביד בינו ובין מי המועסק מטעמו בביצוע חוזה זה ובין המדינה.

11.3 צד ב' מצהיר בזאת כי הודיע והבהיר לכל מי מהמועסקים על ידו בביצוע חוזה זה, כי בינם ובין המדינה לא יתקיימו כל יחסי עובד-מעביד.

11.4 תשלומים בגין המועסקים
צד ב' מתחייב בזה לשלם עבורו ועבור כל המועסקים על ידו בביצוע חוזה זה את כל התשלומים שחובת תשלומם מוטלת עליו על פי כל דין או על פי הוראות ההסכמים הקיבוציים הכלליים שבין לשכת התיאום של הארגונים הכלליים לבין ההסתדרות או כל הסכם קיבוצי שהוא בר תוקף בענף המתאים או כפי שהסכמים אלה יתוקנו לרבות צווי הרחבה שיוצאו על פי הסכמים אלה לרבות ומבלי לפגוע בכלליות האמור לעיל, את תשלומי מס הכנסה, מע"מ, בטל"א, תשלומים על פי חוק שעות עבודה ומנוחה, דמי מחלה, דמי חופשה שנתית, שכר מינימום, קרנות עובדים, תשלומי פנסיה, תנאים סוציאליים וכיוצ"ב וכן מתחייב הוא לקיים את כל ההוראות האמורות המתייחסות למועסקים על ידו. מבלי לפגוע בכלליות האמור לעיל מתחייב צד ב' לשלם למועסקים על ידו בביצוע הסכם זה, שכר שלא יפחת משכר המינימום הקבועים בחוק כולל הפרשה לזכויות סוציאליות. חויבה המדינה לשלם סכום כלשהו מהסכומים האמורים לעיל, בגין מי מהמועסקים על ידי צד ב' בביצוע חוזה זה, ישפה צד ב' את המדינה עם דרישה ראשונה בגין כל סכום שחויבה לשלם כאמור.

11.5 צד ב' יעמוד לביקורתו של מבקר המדינה ויהיה גוף מבוקר כמשמעותו בסעיף 9(6) לחוק מבקר המדינה, תשי"ח-1959 בכל הקשור לקיום חוזה זה גם מעבר לתקופת החוזה. 

12. אחריות משפטית

12.1 צד ב' יהיה אחראי באחריות מלאה ומוחלטת על פי כל דין לכל נזק ובגין כל פיצוי ותביעה כספית, אשר יגרמו ע"י עובדיו ו/או שלוחיו במסגרת מתן השירותים על ידו. 

12.2 צד ב' פוטר את המדינה מאחריות לכל תביעה אשר עלולה להיות מוגשת נגדה עקב העסקת עובדיו בפרוייקט. צד ב' מתחייב לשפות ו/או לפצות את המדינה בגין כל סכום שתחויב בו ובגין כל הוצאה שתיגרם לה עקב תביעה כאמור. 

12.3 צד ב' מתחייב לשלם כל סכום כסף או פיצוי, המגיעים על פי כל דין לעובד או לכל אדם הנמצא בשירותו כתוצאה מקיום יחסי עבודה עם העובד עקב העסקתו בפרוייקט. 
12.4 אם אי פעם יקבע כדין מסיבה כלשהי כי העסקת צד ב' או מי מעובדיו דינה כהעסקת עובד ע"י המדינה: 
12.4.1 התמורה האמורה לעיל יראו ככוללת את כל הסכומים המגיעים או העשויים להגיע לצד ב' ו/או לעובדיו לרבות כל תיגמול כלשהו, תשלום בגין זכויות סוציאליות, הפרשות/הפרשים, אם יגיעו לו אי פעם בגין העסקתו עפ"י חוזה זה, מכל סיבה שהיא. 
צד ב' יהיה מנוע מלטעון כי מגיעים לו סכומים נוספים כלשהם בכל עילה שהיא בגין העסקתו עפ"י חוזה זה.

12.4.2 בהסתמך על סעיף 28 לחוק פיצוי פיטורין, תשכ"ג – 1963, יראו ככלולים בתשלומים הניתנים לצד ב' לפי חוזה זה גם כל פיצויי הפיטורין גם חתימת צד ב' על חוזה זה מהווה הסמכה לכך. סעיף קטן זה טעון אישורו של שר העבודה והרווחה בהתאם לאמור בסעיף 28 האמור, ויכנס לתוקפו לאחר קבלת אישורו של השר או מי שהוסמך על ידו.
12.4.3 יחושב שכרו של צד ב' או מי מעובדיו כעובד עפ"י הקבוע לעניין זה לגבי עובדי מדינה בתפקיד ובדרגה דומים ככל האפשר. הכל כפי שיקבע ע"י נציב שרות המדינה ובאין תפקיד דומה או זהה כאמור ייחשב השכר לפי הקבוע לעניין זה בהסכמי העבודה הקיבוציים החלים על עובדים מסוג זה או בהיעדר הסכם כאמור לפי הסכם עבודה קיבוצי הקרוב לעניין, לדעת נציב שרות המדינה. חישוב השכר יעשה למפרע מיום תחילתו של הסכם זה וככל החיובים והזיכויים עפ"י הסכם זה, מחד, והחישוב החדש האמור, מאידך, יקוזזו הדדית.
12.5 ידוע לצד ב' כי עליו לבטח את עצמו ואת עובדיו בביטוח לאומי לבדו ועל חשבונו.
12.6 צד ב' מקבל על עצמו את האחריות לכל נזק או אובדן שיגרמו לגופו ו/או לרכושו של כל אדם אחר, לרבות לעובדי צד ב' והמועסקים על ידו בביצוע חוזה זה או לכל נזק כלכלי/פיננסי טהור, עקב מעשה או מחדל של צד ב', עובדיו, שליחיו או כל מי שבא מכוחו ו/או מטעמו תוך כדי ביצוע חוזה זה.
חויבה המדינה לשלם סכום כלשהו בגין מעשה או מחדל שצד ב' אחראי להם על פי כל דין או על פי חוזה זה ישפה צד ב' את המדינה באופן מיידי בגין כל סכום שחויבה לשלם.

במקרים שבהם המשרד נתבע בחוב שנובע מהתנהלות של צד ב' המשרד יודיע לצד ב' על התביעה בכדי לאפשר לו להתגונן. אין במתן ההודעה על ידי המשרד בכדי לפטור את צד ב' מהחובה לשפות את המדינה.

13. ביטוח

צד ב' מתחייב לרכוש ולקיים את כל הביטוחים המפורטים בזה, לטובתו ולטובת מדינת ישראל – משרד החינוך ולהציג למשרד החינוך את הביטוחים הכוללים הכיסויים והתנאים הנדרשים כאשר גבולות האחריות לא יפחתו מהמצוין להלן:-

24.5 ביטוח חבות המעבידים
24.5.1 צד ב' יבטח את אחריותו החוקית כלפי עובדיו בביטוח חבות המעבידים בכל תחומי מדינת  ישראל והשטחים המוחזקים; הביטוח יורחב לכסות את אחריותו של המבוטח כלפי עובדיו בעת שהותם הזמנית מחוץ לגבולות המדינה;
24.5.2 גבולות האחריות לא יפחתו מסך 5,000,000 דולר ארה"ב לעובד, למקרה  ולתקופת ביטוח (שנה);

24.5.3 הביטוח יורחב לכסות את חבותו של המבוטח כלפי קבלנים,  קבלני משנה ועובדיהם היה ויחשב כמעבידם.

24.5.4 הביטוח יורחב לשפות את מדינת ישראל – משרד החינוך היה ונטען לעניין קרות תאונת עבודה/מחלת מקצוע כלשהי כי הם נושאים בחבות מעביד כלשהם כלפי מי מעובדי צד ב' קבלנים, קבלני משנה ועובדיהם שבשירותו.
24.6 ביטוח אחריות כלפי צד שלישי
24.6.1 צד ב' יבטח את אחריותו החוקית על פי דיני מדינת ישראל בביטוח אחריות כלפי צד שלישי גוף ורכוש בגין פעילותו בכל תחומי מדינת ישראל והשטחים המוחזקים; הביטוח יורחב לכסות את אחריותו של צד ב' על פי כל דין  בגין נזקים שייגרמו בחו"ל ע"י אנשים הנשלחים מטעמו מחוץ לגבולות המדינה;
24.6.2 גבולות האחריות למקרה ולתקופה לא יפחתו מסך – 5,000,000 דולר ארה"ב;

24.6.3 בפוליסה ייכלל סעיף אחריות צולבת - CROSS LIABILITY;

24.6.4 הביטוח יורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם.

24.6.5 תלמידים, הורים, מורים, אנשי עדות, אנשי צוות הבטחון ומשתתפים אחרים במשלחת לפולין ורכושם, ייחשבו צד שלישי.
24.6.6 מדריכים, מנהלי משלחות, אנשי צוות רפואי ובעלי תפקיד נוספים, שאינם מכוסים במסגרת ביטוח חבות מעבידים של צד ב', ייחשבו צד שלישי;  
24.6.7 כל סייג/חריג המתייחס להרעלה מכל סוג שהוא, חומר זר ו/או מזיק אחר במאכל או במשקה   יבוטל;
24.6.8 הביטוח יורחב לשפות את מדינת ישראל – משרד החינוך ככל שייחשבו אחראים למעשי ו/או  מחדלי צד ב' וכל הפועלים מטעמו. 

24.7 ביטוח אחריות מקצועית

24.7.1 צד ב' יבטח את אחריותו המקצועית בביטוח אחריות מקצועית.

24.7.2 הפוליסה תכסה כל נזק מהפרת חובה מקצועית של צד ב', עובדיו ובגין כל הפועלים מטעמו, ואשר אירע כתוצאה ממעשה רשלנות, לרבות מחדל, טעות  או השמטה, מצג בלתי נכון, הצהרה רשלנית בתום לב, בקשר לארגון שירותי הטסה ושירותי קרקע בפולין עבור משלחות תלמידים ובני נוער, בהתאם למכרז וחוזה עם מדינת ישראל – משרד החינוך;
24.7.3 גבולות האחריות למקרה ולתקופת ביטוח (שנה) לא יפחתו מסך – 1,000,000 דולר ארה"ב.

24.7.4 הפוליסה תכלול את ההרחבות הבאות:

1. מרמה ואי יושר של עובדים; 

2. אובדן מסמכים, לרבות אובדן השימוש ו/או העיכוב עקב מקרה ביטוח;
3. פרסום לשון הרע;

4. אחריות צולבת, אולם הכיסוי לא יחול על תביעות צד ב' כנגד המדינה;

5. הארכת תקופת הגילוי לפחות 6 חודשים ;
24.7.5 הביטוח יורחב לשפות את מדינת ישראל – משרד החינוך ככל שיחשבו אחראים למעשי ו/או מחדלי צד ב' וכל הפועלים מטעמו.
24.8 ביטוח נסיעות לחו"ל
בכל יציאה לחו"ל ירכוש צד ב' עבור עובדיו, מדריכים, וגורמים נוספים מטעמו ועבור התלמידים, בני הנוער וצוות המשלחת לרבות, מורים, הורים, אנשי צוות רפואי ואנשי עדות ביטוח נסיעות לחו"ל כמקובל הכולל שירותי אשפוז בבית חולים, הוצאות רפואיות שאינן במסגרת אשפוז, הטסה רפואית, טיפול חירום בשיניים, מטען אישי, ביטוח תאונות אישיות המורחב לכסות תאונת דרכים, ביטול נסיעה והחזר הוצאות נסיעה, הרחבה להחמרה של מצב רפואי קודם (ככל ורלוונטי), אחריות כלפי צד שלישי, הטסת גופה, המשך אשפוז בארץ וכיסוי הוצאות נוספות כמקובל בביטוח כזה בגבולות אחריות סבירים.

24.9 ביטוח רכוש
צד ב' יבטח את הציוד, וכל רכוש אחר אשר יובא, יותקן וימצא באתרים השונים במסגרת ולצורך המשלחת  לפולין בביטוח אש מורחב או כל הסיכונים במלוא ערכו על פי ערך כינון וכן ביטוח ימי/אוירי להובלת הציוד לאתרים השונים בהם יבקרו משתתפי המשלחת לפולין וממנו חזרה לישראל, בהתאם למקובל לגביו.  

לחילופין ידאג כי הציוד, וכל רכוש אחר שאינו שלו יהיה מבוטח על ידי בעלי הרכוש ויכלול סעיף ויתור על זכות השיבוב כלפי מדינת ישראל –  משרד החינוך ועובדיהם. 

לחילופין יציג צד ב' מכתב פטור מאחריות חתום על ידו ועל ידי בעלי הרכוש לפיו הם לוקחים על עצמם אחריות מלאה לנזקים שייגרמו לכל הציוד והרכוש שיובאו על ידם  ומטעמם במסגרת ולצורך המשלחת לפולין ומשחררים מכל אחריות, וכן מתחייבים שלא לתבוע בגינם את מדינת ישראל – משרד החינוך ועובדיהם.

24.10 ביטוחים נוספים – ספקי משנה

צד ב' יוודא וידאג כי לגבי: 

24.10.1 מקום קיום האירועים  - למפעילי מקום קיום האירועים יהיה ביטוח אחריות כלפי צד  שלישי בגבול אחריות שאינו פחות מסך 5,000,000 דולר ארה"ב למקרה ולתקופה,  וכן ביטוח רכוש למבנים ותכולתם. הביטוחים יורחבו לכלול סעיף ויתור על זכות  השיבוב כלפי מדינת ישראל – משרד החינוך ועובדיהם.

24.10.2 בעלי מקצוע, ספקים,  קבלנים, קבלני משנה, לרבות, חברת ההסעות - יציגו ביטוחים מתאימים לגבי ציוד וכל רכוש אחר אשר יעשו שימוש במסגרת האירועים וכן ביטוח אחריות כלפי צד שלישי, וביטוח חבות מעבידים כלפי עובדיהם וכאשר הפעילות משולבת עם שימוש כלי רכב גם ביטוחי כלי רכב הכוללים ביטוח חובה, רכוש ואחריות כלפי צד שלישי. הביטוחים יורחבו לשפות את מדינת ישראל – משרד החינוך ככל שיחשבו אחראים למעשיהם ו/או מחדליהם.

לצורך כך, תחשב מדינת ישראל - משרד החינוך, כמבוטח נוסף כולל ויתור המבטח על זכות השיבוב כלפיהם.

24.10.3 רופא ו/או פרמדיק - יציגו ביטוחים מתאימים כולל ביטוח אחריות מקצועית בהיותו רופא ו/או פרמדיק מלווה משלחות לחו"ל, כולל פולין במסגרת משלחות מטעם משרד החינוך. כאשר הביטוחים יורחבו לשפות את מדינת ישראל – משרד החינוך ככל שיחשבו אחראים למעשיהם ו/או מחדליהם.

לצורך כך, תחשב מדינת ישראל - משרד החינוך, כמבוטח נוסף כולל ויתור המבטח על זכות השיבוב כלפיהם.     

24.11 כללי

בפוליסות ביטוח חבות מעבידים, ביטוח אחריות כלפי צד שלישי, ביטוח רכוש וביטוח אחריות מקצועית יכללו התנאים הבאים:

24.11.1 לשם המבוטח יתווספו כמבוטחים נוספים: מדינת ישראל – משרד החינוך, בכפוף להרחבי השיפוי כמפורט לעיל.

24.11.2 בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא אם  ניתנה על כך הודעה מוקדמת של 60 יום לפחות במכתב רשום לחשב משרד החינוך.

24.11.3 המבטח מוותר על כל זכות שיבוב/תחלוף, תביעה, חזרה או השתתפות כלפי מדינת ישראל -  משרד החינוך ועובדיהם, ובלבד שהוויתור לא יחול לטובת אדם שגרם  לנזק מתוך כוונת זדון.

24.11.4 צד ב' יהיה אחראי בלעדית כלפי המבטח לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות.

24.11.5 ההשתתפויות העצמיות הנקובות בכל פוליסה ופוליסה תחולנה בלעדית על צד ב'.

24.11.6 כל סעיף בפוליסות הביטוח המפקיע או מצמצם בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל, והביטוח הינו בחזקת ביטוח ראשוני המזכה  במלוא הזכויות על פי הביטוח.

24.11.7 תנאי הכיסוי של הפוליסות הנ"ל, למעט ביטוח אחריות מקצועית, לא יפחתו מהמקובל על פי תנאי "פוליסות נוסח ביט", בכפוף להרחבת הכיסויים המתחייבים על פי הנדרש לעיל. 

24.11.8 חריג כוונה ו/או רשלנות רבתי יבוטל ככל שקיים. 

24.12 למען הסר כל ספק מוסכם בזה כי הביטוחים הנדרשים, גבולות האחריות ותנאי  הכיסוי הם בבחינת  דרישה מינימאלית המוטלת על צד ב', ואין בהם משום אישור המדינה או מי מטעמה להיקף וגודל הסיכון לביטוח ועליו לבחון את חשיפתו לסיכוני רכוש וחבות גוף ורכוש ולקבוע את הביטוחים הנחוצים לרבות היקף הכיסויים, וגבולות האחריות בהתאם לכך.
24.13 העתקי פוליסות הביטוח, מאושרות ע"י המבטח או אישור קיום ביטוחים בחתימת המבטח על ביצוע הביטוחים יומצאו על ידי צד ב' למשרד החינוך עד למועד חתימת החוזה.      
24.14 צד ב' מתחייב בכל תקופת ההתקשרות החוזית עם מדינת ישראל – משרד החינוך, וכל עוד אחריותו קיימת, להחזיק בתוקף את פוליסות הביטוח. צד ב'  מתחייב כי פוליסות הביטוח תחודשנה על ידו מדי שנה בשנה, כל עוד החוזה עם מדינת ישראל – משרד החינוך בתוקף. צד ב' מתחייב להציג את העתקי פוליסות הביטוח המחודשות מאושרות וחתומות ע"י המבטח או אישור בחתימת מבטחו על חידושן למשרד החינוך לכל המאוחר שבועיים לפני תום תקופת הביטוח.
24.15 אין בכל האמור בסעיפי הביטוח כדי לפטור את צד ב' מכל חובה החלה עליו על פי כל דין ועל פי החוזה ואין לפרש את האמור כוויתור של מדינת ישראל- משרד החינוך על כל סעד או זכות המוקנים לה על פי הדין ועל פי  חוזה זה.

14. זכויות יוצרים

14.1 כל התוכניות, נספחים, טיוטות, תרשימים, נתונים, תוכנות וכל חומר אחר שהכין צד ב' לשם ביצוע חיוביו על פי חוזה זה או כתוצאה ממנו וזכויות היוצרים הנובעות מהם יהיו שייכות בלעדית למדינה והיא תהיה רשאית לעשות בהן כל שימוש, לרבות שימוש מסחרי, לפי שיקול דעתה הבלעדי.

14.2 צד ב' מתחייב למסור למשרד בסיום ההתקשרות או במהלכה את כל המסמכים, ערכות הדרכה, פרסומים, תוכנות וכל חומר אחר שיוכן על ידו במסגרת ביצוע הסכם זה.

14.3 צד ב' לא יעביר את המסמכים שהכין במסגרת ביצוע חיוביו על פי חוזה זה ו/או כל חלק מהם לאחר ולא יתיר רשות הדפסה ו/או הוצאה לאור ו/או איזה רשיון שהוא בקשר למסמכים הנ"ל ולא יפרסם את המסמכים בכל צורה שהיא מקוצרת או אחרת או קטעים מהם ולא ישתמש בחומר האמור לצרכיו הפנימיים או לצרכי עבודות אחרות אלא בכפוף להוראות חוזה זה.

14.4 צד ב' מצהיר כי לא הפר או יפר כל זכות יוצרים ו/או פטנט ו/או סוד מסחרי כלשהו במהלך ביצוע חיוביו על פי חוזה זה.

14.5 צד ב' מתחייב בזאת לעגן את זכויות המדינה והמשרד ביחס לזכויות היוצרים בכל התקשרות חוזית שלו עם עובדיו ו/או עם מי שפועל מטעמו במסגרת ביצוע התחייבויותיו על פי הסכם זה באופן שזכויות היוצרים של המדינה תשמרנה.

15. הפרת חוזה

15.1 מוסכם בין הצדדים כי כל אחת מן ההפרות הבאות תחשבנה להפרות יסודיות של החוזה:

15.1.1 אם צד ב' פיגר פיגור העולה על 15 ימים בלוח הזמנים הקבוע במסגרת העבודה או הקבוע ביתר נספחי החוזה.
15.1.2 אם צד ב' לא מסר למשרד במהלך ההתקשרות ו/או בסיומה את כל החומר שהכין במסגרת ביצוע התחייבויותיו על פי הסכם זה.
15.1.3 אם צד ב' לא איפשר למשרד ו/או לנציג מטעמו לבדוק את ספרי החשבונות כאמור לעיל.
15.1.4 אם צד ב' הפר את חובתו והתחייבותו לשמירת סודיות.
15.1.5 אם צד ב' הפר את חובתו לקיים אחר דיני העסקת עובדים כאמור במכרז ובכל דין החל על הענין.
15.1.6 אם צד ב' הפר זכויות יוצרים.
15.2 בוטל החוזה על ידי המשרד על פי הוראות כל דין, יהיה רשאי המשרד לבצע את השירותים נשוא החוזה בעצמו או באמצעות מי מטעמו וצד ב' יהיה חייב לשפות את המדינה בגין כל ההוצאות הישירות והעקיפות שנגרמו לה בגין כך, בלי שהדבר יפגע בשאר הסעדים העומדים לרשות המשרד על פי כל דין.

15.3 בוטל החוזה על ידי המשרד מסיבה כלשהי וצד ב' ביצע רק חלק ממנו, לא ישולמו לצד ב' כספים מעבר לחלק היחסי של העבודה שבוצעה.

15.4 מבלי לפגוע בכלליות האמור לעיל יהיה המשרד רשאי לבטל את החוזה ללא צורך בהודעה מוקדמת לצד ב' בהתרחש כל אחד מהמקרים הבאים:

15.4.1 אם ימונה כונס נכסים זמני או קבוע לעסקו ו/או לרכוש צד ב'.

15.4.2 אם ימונה מפרק זמני או קבוע לצד ב'.

15.4.3 אם ימונה נאמן בפשיטת רגל לצד ב'.

15.4.4 אם צד ב' הפסיק לנהל את עסקיו לתקופה רצופה העולה על 30 יום.

15.4.5 אם צד ב' הסב את החוזה, כולו או מקצתו לאחר או העסיק קבלן משנה בביצוע העבודה בלי הסכמת המשרד בכתב.

15.4.6 כשצד ב' הסתלק מביצוע החוזה.

15.4.7 כשיש בידי המשרד הוכחות להנחת דעתו שצד ב' או אדם אחר בשמו או מטעמו נתן או הציע לאדם אחר כלשהו שוחד, מענק, דורון, או טובת הנאה כלשהי בקשר לחוזה.

16. הסכם זה מותנה בכך שצד ב' ימציא למשרד אישור לפי חוק עסקאות גופים ציבוריים (אכיפת ניהול חשבונות ותשלום חובות מס) התשל"ו-1976 שלפיו הוא מנהל פנקסי חשבונות כדין, או כי הוא פטור מלנהלם וכי הוא נוהג לדווח על עסקאותיו כדין.

17. ערבות בנקאית

17.1 הערבות

להבטחת כל התחייבויות צד ב' לפי חוזה זה, ימציא צד ב' למשרד ערבות בנקאית (להלן: "הערבות") כמפורט במכרז אשר תהיה צמודה בהתאם לתנאי ההתקשרות.


הערבות תהיה בתוקף למשך תקופת ההתקשרות בתוספת 60 יום.

17.2 המצאת הערבות
צד ב' מתחייב להמציא למשרד את הערבות בצרוף החוזה כשהוא חתום על ידי המורשים מטעמו, תוך שבוע מקבלת החוזה החתום בראשי תיבות על ידי המורשים בצד המשרד.

17.3 הארכת תוקף ערבות

במקרה שהמשרד יעשה שימוש בזכותו להאריך את תוקף החוזה, מתחייב צד ב' למסור למשרד לא פחות מ - 30 יום לפני תחילת התקופה המוארכת, ערבות בנקאית כמפורט במכרז וכאמור לעיל, שתהיה בתוקף למשך כל תקופת ההתקשרות הנוספת בתוספת 60 יום והוראות חוזה זה יחולו עליה, בשינויים המחוייבים לפני הענין.

17.4 חילוט ערבות
הופר ההסכם ע"י צד ב' ו/או בוטל החוזה על ידי המשרד כדין יהיה רשאי המשרד לחלט את הערבות, וכן יהיה רשאי הוא למסור את ביצוע החוזה למי שייקבע על ידי המשרד מבלי לפגוע בשאר הסעדים העומדים לרשותו על פי כל דין.

נספח מספר 3
דף 13 מתוך 15
18. בירור מחלוקות

18.1 בירור כל מחלוקת הקשורה ו/או הנובעת ממתן השירות על פי חוזה זה תהיה בסמכותם של מנהלי הצדדים.

18.2 קיומם של בירורים כאמור לעיל לא יהיה בו כשלעצמו כדי לגרום להפסקת ביצוע השירותים לפי חוזה זה ו/או להפסקת תשלומי המדינה לגבי מה שאינו שנוי במחלוקת, הן לגבי ביצוע השירותים והן לגבי ביצוע התשלום.

18.3 על בירורים לפי סעיף זה לא יחולו הוראות חוק הבוררות תשכ"ח-1968.

19. שונות
19.1 חוזה זה ממצה את כל אשר הוסכם בין הצדדים, ולא יהיה תוקף לכל חוזה או הסדר שנערכו עובר לחתימתו של חוזה זה.

19.2 שינויים בחוזה זה יחייבו את הצדדים אך ורק אם נעשו בכתב ונחתמו על ידי כל הצדדים לחוזה.

19.3 הודעה על פי כתובות הצדדים במבוא לחוזה זה שתינתן בכתב תחשב כאילו הגיעה לתעודתה תוך 3 ימים מהמועד בו נשלחה ואם נמסרה ביד - בעת מסירתה.

19.4 כותרות השוליים נקבעו לצורכי הנוחות בלבד ואין לעשות בהן שימוש לפרשנות החוזה.

ולראיה באו הצדדים על החתום:

בשם המדינה:




 בשם צד ב':

________________




________________
________________




________________
________________




________________

נספח ביטוח - אישור קיום ביטוחים

לכבוד

מדינת ישראל – משרד החינוך 

רח' שבטי ישראל 34

ירושלים

סימוכין: 996

א.ג.נ.,

הנדון: אישור קיום ביטוח

הננו מאשרים בזה כי ערכנו למבוטחנו ____________________________________(להלן "צד ב'") לתקופת הביטוח  מיום _______________ עד יום ________________בקשר לארגון שירותי הטסה ושירותי קרקע בפולין עבור משלחות תלמידים  ובני נוער, בהתאם למכרז ולחוזה עם מדינת ישראל - משרד החינוך, את הביטוחים המפורטים להלן:

1. ביטוח חבות המעבידים, מס' פוליסה:______________

1. אחריותו החוקית כלפי עובדיו בכל תחומי מדינת ישראל  והשטחים המוחזקים. הביטוח הורחב לכסות את אחריותו של  המבוטח כלפי עובדיו בעת שהותם זמנית מחוץ  לגבולות המדינה.   

2. גבולות האחריות לא יפחת מסך 5,000,000 דולר ארה"ב לעובד, למקרה ולתקופת הביטוח (שנה).

3. הביטוח מורחב לכסות את חבותו של המבוטח כלפי קבלנים, קבלני משנה ועובדיהם היה ויחשב כמעבידם.

4. הביטוח על פי הפוליסה מורחב לשפות  את מדינת ישראל – מדינת ישראל – משרד החינוך היה ונטען לעניין קרות תאונת עבודה/מחלת מקצוע כי הם נושאים בחבות מעביד כלפי מי  מעובדי צד ב', קבלנים, קבלני משנה ועובדיהם שבשירותו. 

2. ביטוח אחריות כלפי צד שלישי, מס' פוליסה:___________________

1. אחריותו החוקית על פי דיני מדינת ישראל בביטוח אחריות כלפי צד שלישי גוף ורכוש בגין פעילותו בכל תחומי מדינת ישראל והשטחים המוחזקים; הביטוח הורחב לכסות את אחריותו על פי כל דין של המבוטח  בגין נזקים שייגרמו בחו"ל ע"י אנשים הנשלחים מטעמו מחוץ לגבולות המדינה.
2. גבול האחריות לא יפחת מסך – 5,000,000 דולר ארה"ב למקרה ולתקופת הביטוח;

3. בפוליסה ייכלל סעיף אחריות צולבת - CROSS LIABILITY;

4. הביטוח מורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם.
5. תלמידים, הורים, מורים, אנשי עדות, אנשי צוות הבטחון ומשתתפים אחרים במשלחת לפולין ורכושם, ייחשבו צד שלישי.

6. מדריכים, מנהלי משלחות, אנשי צוות רפואי ובעלי תפקיד נוספים, שאינם מכוסים במסגרת ביטוח חבות מעבידים של צד ב', ייחשבו צד שלישי.  

7. כל סייג/חריג המתייחס להרעלה מכל סוג שהוא, חומר זר ו/או מזיק אחר במאכל או במשקה  מבוטל. 
8. הביטוח על פי הפוליסה מורחב לשפות את מדינת ישראל – משרד החינוך ככל שייחשבו אחראים למעשי ו/או מחדלי צד ב' וכל הפועלים מטעמו.

3. ביטוח אחריות מקצועית, מס' פוליסה:__________________   

1. הפוליסה תכסה כל נזק מהפרת חובה מקצועית של צד ב', עובדיו ובגין כל הפועלים מטעמו ואשר אירע כתוצאה ממעשה, רשלנות, לרבות מחדל, טעות או השמטה, מצג בלתי נכון,  הצהרה  רשלנית שנעשו בתום לב בקשר לארגון שירותי הטסה ושירותי קרקע בפולין עבור משלחות תלמידים  ובני נוער, בהתאם למכרז וחוזה עם מדינת ישראל – משרד החינוך.
2. גבולות  האחריות לא יפחתו מסך 1,000,000 דולר ארה"ב  למקרה ולתקופת ביטוח (שנה). 

3. הכיסוי על פי הפוליסה מורחב לכלול את ההרחבות הבאות:-

(1) מרמה ואי יושר של עובדים;

(2) אובדן מסמכים, לרבות אובדן השימוש ו/או העיכוב עקב מקרה ביטוח;
(3) פרסום לשון הרע;

(4) אחריות צולבת, אולם הכיסוי לא יחול על תביעות צד ב' כנגד המדינה;

(5) הארכת תקופת הגילוי לפחות 6 חודשים ;
4. הכיסוי על פי הפוליסה מורחב לשפות  את מדינת ישראל – משרד החינוך ככל  שייחשבו אחראים  למעשי ו/או מחדלי צד ב' וכל הפועלים מטעמו. 
4. ביטוח רכוש

ביטוח כל הציוד, וכל רכוש אחר מטעם צד ב' אשר יובא, יותקן וימצא באתרים השונים במסגרת ולצורך המשלחת לפולין בביטוח אש מורחב או כל הסיכונים במלוא ערכו על פי ערך כינון וכן ביטוח ימי/אוירי להובלת הציוד לאתרים השונים בהם יבקרו משתתפי המשלחת לפולין וממנו חזרה לישראל, בהתאם למקובל לגביו.  

5. כללי

בפוליסות הביטוח נכללו התנאים הבאים:
1. לשם המבוטח יתווספו כמבוטחים נוספים: מדינת ישראל – משרד החינוך, בכפוף להרחבי השיפוי כמפורט לעיל.

2. בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא אם ניתנה על ידינו הודעה מוקדמת של 60 יום לפחות במכתב רשום לחשב משרד החינוך.

3. אנו מוותרים  על כל זכות שיבוב, תביעה, השתתפות  או חזרה, כלפי מדינת ישראל – משרד החינוך ועובדיהם, ובלבד  שהוויתור לא יחול לטובת אדם שגרם לנזק מתוך כוונת זדון.

4. צד ב'  יהיה אחראי בלעדי כלפינו לתשלום דמי  הביטוח עבור כל הפוליסות ולמילוי  כל החובות המוטלות על המבוטח על פי תנאי הפוליסות.

5. ההשתתפויות העצמיות הנקובות בכל פוליסה ופוליסה תחולנה בלעדית על צד ב'.

6. כל סעיף בפוליסות הביטוח המפקיע או מצמצם בדרך כל שהיא את אחריות המבטח, כאשר קיים   ביטוח אחר לא יופעל כלפי מדינת ישראל, והביטוח הינו  בחזקת ביטוח ראשוני המזכה במלוא הזכויות על פי הביטוח.

7. תנאי הכיסוי של הפוליסות הנ"ל, למעט ביטוח אחריות מקצועית, לא יפחתו מהמקובל על פי תנאי "פוליסות נוסח ביט______(יש לציין שנה)", בכפוף להרחבת הכיסויים המתחייבים על פי הנדרש לעיל. 

8. חריג כוונה ו/או רשלנות רבתי מבוטל ככל שקיים. 
בכפוף לתנאי וסייגי הפוליסות המקוריות עד כמה שלא שונו במפורש על פי האמור באישור זה.

                                                                                       בכבוד רב,                  

                                                                    ___________________________

תאריך______________                        חתימת מורשה המבטח וחותמת המבטח

נספח מספר 4

תקנות למניעת העסקה של עברייני מין במוסד המכוון למתן שירות לקטינים 
(אישור המשטרה), התשס"ג-20031
בתוקף סמכותי לפי סעיף 12(א) לחוק למניעת העסקה של עברייני מין במוסד המכוון למתן שירות לקטינים, התשס"א-2001 (להלן - החוק), ובאישור ועדת החוקה חוק ומשפט של הכנסת, אני מתקין תקנות אלה:

1. הגדרות
1.1 בתקנות אלה -

1.1.1 "אישור המשטרה" - אישור ממשטרת ישראל כי אין מניעה לפי החוק להעסקת בגיר בעבודה במוסד;

1.1.2 "מבקש" - מעסיק, מוסד או בגיר המגיש בקשה לאישור המשטרה, כי אין מניעה להעסקת הבגיר לפי סעיף 3(ד) לחוק.

2. בקשה לאישור המשטרה
2.1 מבקש יגיש, במישרין או באמצעות יחיד אחר, בתחנת משטרה, בקשה לאישור המשטרה (להלן - הבקשה) -

2.1.1 אם הוא הבגיר - לפי טופס 1 שבתוספת, חתום בידו, ובצירוף תעודת מוסד לפי טופס 2 שבתוספת, חתומה ביד המעסיק או מנהל המוסד;

2.1.2 אם הוא המעסיק או המוסד - לפי טופס 3 או 4 שבתוספת, לפי הענין, חתום ביד המעסיק או מנהל המוסד, ובצירוף ייפוי כוח לפי טופס 5 שבתוספת, מטעם הבגיר למעסיק או למוסד לבקש ולקבל לגביו את אישור המשטרה וצילום תעודת זהות של הבגיר; ייפוי הכוח יישמר אצל המעסיק, לאחר הצגתו, לתקופה של שנתיים מיום הגשת הבקשה.

2.2 היה המבקש בגיר -

2.2.1 והגיש את הבקשה בעצמו - תאומת זהותו באמצעות תעודת זהות או תעודה רשמית אחרת המעידה על זהותו והנושאת את תצלומו;

2.2.2 והגיש את הבקשה יחיד אחר מטעמו - תאומת זהותו של מגיש הבקשה בדרך האמורה בפסקה (1), וכן יציג ייפוי כוח מטעם הבגיר, על פי טופס 1 שבתוספת, וצילום תעודת זהות של הבגיר.

2.3 היה המבקש מוסד או מעסיק -

2.3.1 והגיש המעסיק או מנהל המוסד את הבקשה - תאומת זהותו בדרך האמורה בתקנת משנה (ב)(1);

2.3.2 והגיש את הבקשה יחיד אחר מטעמו - תאומת זהותו של מגיש הבקשה בדרך האמורה בתקנת משנה (ב)(1), וכן יציג ייפוי כוח מהמעסיק או מהמוסד, על פי טופס 3 או 4 שבתוספת, לפי הענין.

2.4 היה המבקש מוסד או מעסיק שמקיים קשר קבוע וסדיר עם משטרת ישראל לענין קבלת אישורים לפי החוק, יהיה רשאי להגיש את הבקשה באמצעות דואר רשום, אם קיבל לכך אישור מאת ראש מדור מידע פלילי במחלקת חקירות ותביעות במשטרת ישראל, ובלבד שרשימת הבגירים ופרטיהם, לפי טופס 3 או 4 שבתוספת, תרוכז על גבי מדיה מגנטית, ושמספר הבגירים שאליהם מתייחסת הבקשה לא יפחת מ-50.

3. תשובת המשטרה
3.1 תשובת המשטרה לבקשה תינתן לא יאוחר מ-21 ימים ממועד הגשתה, באופן שיובא לידיעת מגיש הבקשה בעת הגשתה.

3.2 אישור המשטרה יינתן לפי טופס 6 שבתוספת.

3.3 הודעה על סירוב המשטרה לתת אישור, תינתן לפי טופס 7 שבתוספת.

4. ריכוז נתונים ממוחשב
המשטרה תנהל, לפי סעיף 3(ג) לחוק, ריכוז נתונים ממוחשב, של פרטים אלה:

4.1 פרטים מזהים של המעסיק;

4.2 פרטי המוסד שנמסרו בעת הגשת הבקשה;

4.3 פרטים מזהים של הבגיר;

4.4 מועד הגשת הבקשה;

4.5 פרטי תחנת המשטרה המטפלת בבקשה;

4.6 מועד ביצוע הבדיקה המשטרתית;

4.7 פרטים מזהים של נותן תשובת המשטרה ותוכנה;

4.8 מועד מתן התשובה, ואם נשלחה בדואר רשום - מועד שליחתה.

5. תחילה
תחילתן של תקנות אלה שישים ימים מיום פרסומן.

תוספת
טופס 1
(תקנה 2(א)(1)) ו-(ב)(2))
בקשת בגיר לקבל אישור משטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
1. אני הח"מ 
 






שם פרטי
 שם משפחה
מס' זהות

תאריך לידה
 מען 
 מיקוד
מבקש כי יינתן לי אישור משטרה לכך שאין מניעה לפי החוק להעסקתי במוסד המצוין בטופס 2 המצורף.
2. אני מייפה את כוחו של 








 
שם פרטי 
שם משפחה
מס' זהות
להגיש בקשה זו בשמי.
מצ"ב:
תעודת מוסד - טופס 2.
צילום תעודת זהות של הבגיר*.

תאריך
חתימה
_________

* אם מגיש הבקשה איננו הבגיר.
טופס 2
(תקנה 2(א)(1))
תעודת מוסד
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
שם המוסד1
 סוג המוסד2


מס' רישום3
 מען המוסד1


מיקוד
 טלפון


אני הח"מ







 שם פרטי
 שם משפחה
 מס' זהות
מנהל המוסד4
/מנהל התאגיד
/

שם המוסד
שם התאגיד
אחראי על קבלת אדם לעבודה ב
/ 



שם המשרד הממשלתי
 שם הרשות המקומית
מאשר כי תעודה זו ניתנת על ידי בענין העסקתו במוסד של



שם פרטי
אני מצהיר כי המוסד האמור הוא מוסד כהגדרתו בחוק.

תאריך
חתימה
_________

1 אם שם המוסד אינו ידוע בעת הגשת הבקשה, יצוין סוג המוסד בלבד, ואין צורך למלא את פרטי מען המוסד.
2 נא ציין את סוג המוסד מתוך הרשימה שלהלן:
 בית ספר שלומדים בו קטינים, מוסד חינוכי ששוהים בו קטינים, מעונות לקטינים, מעונות יום ומשפחתונים לקטינים, מרכזי תרבות נוער וספורט, מכוני כושר ומועדוני
 ספורט שבהם מתאמנים בין השאר קטינים, גן ילדים, גן חיות, גן שעשועים, תנועת נוער, עסק להעסקה העוסק בין השאר בהסעת קבוצות קטינים, עסק העוסק בין
 השאר בארגון טיולים לקטינים או באבטחת קטינים, בריכת שחיה הפתוחה גם לקטינים, קייטנה, פנימיה או מועדון שבהם שוהים קטינים, מרפאות ובתי חולים
 לילדים, מחלקות ילדים בבתי חולים.
3 אם התאגיד רשום על פי חוק.
4 נא מלא את האפשרות המתאימה מבין ארבע האפשרויות: מנהל מוסד או מנהל תאגיד או אחראי במשרד ממשלתי או אחראי ברשות מקומית.
נספח מספר 4
דף 4 מתוך 7
טופס 3
(תקנה 2(א)(2), (ג)(2) ו-(ד))
בקשת מעסיק שאינו משרד ממשלתי או רשות מקומית לקבל אישור משטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
אני הח"מ 
 






שם פרטי
 שם משפחה
מס' זהות
משמש מנהל מוסד/תאגיד1



 שם מוסד/תאגיד
 מען 
 
 מיקוד
 טלפון
א. אבקש לקבל אישור המשטרה לכך שאין מניעה להעסיק במוסד2



 סוג מוסד
את3





שם פרטי
שם משפחה

מס' זהות
תאריך לידה
מען
ב. אני מצהיר כי המוסד האמור הוא מוסד כהגדרתו בחוק.
ג. מצ"ב ייפוי כוח מטעם הבגיר/ים וצילום תעודת זהות של הבגיר/ים.
ד. אני מייפה את כוחו של





שם פרטי 
שם משפחה

 להגיש בקשה זו בשמי.
 מס' זהות

תאריך
חתימה
בקשת מעסיק לקבל אישור משטרה/רשימה מרוכזת
שם המוסד/התאגיד
מען

מיקוד

טלפון
מס'
 מס' זהות
שם פרטי
 שם משפחה 
 תאריך לידה
 מען 

תאריך
חתימה
_________

1 נא הקף בעיגול את האפשרות המתאימה.
2 נא ציין את סוג המוסד מתוך הרשימה שלהלן:
 בית ספר שלומדים בו קטינים, מוסד חינוכי ששוהים בו קטינים, מעונות לקטינים, מעונות יום ומשפחתונים לקטינים, מרכזי תרבות נוער וספורט, מכוני כושר ומועדוני
 ספורט שבהם מתאמנים בין השאר קטינים, גן ילדים, גן חיות, גן שעשועים, תנועת נוער, עסק להעסקה העוסק בין השאר בהסעת קבוצות קטינים, עסק העוסק בין
 השאר בארגון טיולים לקטינים או באבטחת קטינים, בריכת שחיה הפתוחה גם לקטינים, קייטנה, פנימיה או מועדון שבהם שוהים קטינים, מרפאות ובתי חולים
 לילדים, מחלקות ילדים בבתי חולים.
3 במקרה שבו מתייחסת הבקשה למספר בגירים יש לציין את הפרטים הנדרשים ברשימה המצורפת.
4 יש למלא אם מגיש הבקשה איננו מנהל המוסד או התאגיד.
נספח מספר 4
דף 5 מתוך 7
טופס 4
(תקנה 2(א)(2), (ג)(2) ו-(ד))
בקשת מעסיק שהוא משרד ממשלתי או רשות מקומית לקבל אישור משטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
אני הח"מ 
 






שם פרטי
 שם משפחה
מס' זהות

אחראי ב
על קבלת אדם לעבודה במוסד2

 שם משרד ממשלתי/שם רשות מקומית
 שם המוסד
מען המוסד
מיקוד
טלפון
שהוא3



סוג המוסד
א. אבקש לקבל את אישור המשטרה לכך שאין מניעה להעסיק במוסד2


שם המוסד


את3





שם פרטי
שם משפחה

מס' זהות
תאריך לידה
מען
ב. אני מצהיר כי המוסד האמור הוא מוסד כהגדרתו בחוק.
ג. מצ"ב ייפוי כוח מטעם הבגיר/ים וצילום תעודת זהות של הבגיר/ים.
ד.5 אני מייפה את כוחו של 






 להגיש בקשה זו בשמי. שם פרטי
שם משפחה
 מס' זהות



תאריך
חתימה
_________

1 נא מלא את האפשרות המתאימה.
2 אם שם המוסד אינו ידוע בעת הגשת הבקשה, יצוין סוג המוסד בלבד, ואין צורך למלא את פרטי מען המוסד.
3 נא ציין את סוג המוסד מתוך הרשימה שלהלן:
 בית ספר שלומדים בו קטינים, מוסד חינוכי ששוהים בו קטינים, מעונות לקטינים, מעונות יום ומשפחתונים לקטינים, מרכזי תרבות נוער וספורט, מכוני כושר ומועדוני
 ספורט שבהם מתאמנים בין השאר קטינים, גן ילדים, גן חיות, גן שעשועים, תנועת נוער, עסק להעסקה העוסק בין השאר בהסעת קבוצות קטינים, עסק העוסק בין
 השאר בארגון טיולים לקטינים או באבטחת קטינים, בריכת שחיה הפתוחה גם לקטינים, קייטנה, פנימיה או מועדון שבהם שוהים קטינים, מרפאות ובתי חולים
 לילדים, מחלקות ילדים בבתי חולים.
4 במקרה שבו מתייחסת הבקשה לכמה בגירים יש לציין את הפרטים הנדרשים ברשימה המצורפת.
5 יש למלא אם מגיש הבקשה איננו האחראי על קבלת אדם לעבודה במוסד.
בקשת מעסיק לקבל אישור משטרה/רשימה מרוכזת 
 שם המוסד מען המוסד
מיקוד

טלפון
מס'
 מס' זהות
שם פרטי
 שם משפחה 
 תאריך לידה
 מען 

תאריך
חתימה
_________

1 אם שם המוסד אינו ידוע בעת הגשת הבקשה, יש למלא את פרטי המשרד הממשלתי או הרשות המקומית.
נספח מספר 4
דף 6 מתוך 7
טופס 5
(תקנה 2(א)(2)) 
יפויי כוח למעסיק או למוסד
לפי חוק למניעת העסקה של עברייני מין במוסד המכוון למתן שירות לקטינים, התשס"א2001-
אני הח"מ 
 בעל תעודת זהות



המתגורר ב


מייפה את כוחו/ה של


 שהוא/היא:

 שם פרטי
שם משפחה
1.1 מנהל המוסד/התאגיד
2. האחראי על קבלת אדם לעבודה במשרד ממשלתי
/ברשות מקומית
(מחק את המיותר)
או מי מטעמו, לבקש ולקבל בשמי ובמקומי את אישור המשטרה בהתאם לחוק למניעת העסקה של עברייני מין במוסד המכוון למתן שירות לקטינים, התשס"א2001-, לצורך העסקתי במוסד2

/אצל המעסיק



שם המוסד
שם המעסיק
אני מצרף לייפוי כוח זה צילום של תעודת הזהות שלי.
ניתן היום הזה
 בחודש
שנת



חתימה
3 אני הח"מ







שם פרטי
 שם משפחה
מס' זהות
1.1 מנהל המוסד/התאגיד
2. האחראי על קבלת אדם לעבודה במשרד ממשלתי
/ברשות מקומית
(מחק את המיותר)
מצהיר כי ידוע לי שעלי לשמור טופס זה לתקופה של שנתיים מיום הגשת הבקשה.

חתימה
_________

1 נא סמן את האפשרות המתאימה.
2 אם שם המוסד אינו ידוע בעת הגשת הבקשה, יש למלא שם המעסיק בלבד.
3 למילוי על ידי המעסיק.

דף 7 מתוך 7
טופס 6
(תקנה 3(ב))
אישור המשטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
בענין העסקתו של*
 
 





שם פרטי
 שם משפחה
מס' זהות
במוסד**
על ידי



שם המוסד
שם המעסיק
אני מאשר כי על פי הנתונים הקיימים במאגרי המידע המשטרתיים ביום


אין מניעה להעסקתו של הנ"ל לפי החוק.
 מס' אישי שם פרטי
שם משפחה
פרטי היחידה המשטרתית

תאריך
חתימה
אישור המשטרה/רשימה מרוכזת 
 שם המוסד/המעסיק מען המוסד
מיקוד

טלפון
מס'
 מס' זהות

שם פרטי
 שם משפחה 
 אישור 

תאריך
חתימה
_________

* התייחסה הבקשה לאישור המשטרה לרשימת בגירים, יפורטו אלה מביניהם שנקבע כי אין מניעה להעסקתם במוסד, ברשימה המצורפת.
** אם שם המוסד אינו ידוע בעת הגשת הבקשה יצוין שם המעסיק בלבד.
טופס 7
(תקנה 3(ג))
הודעה על סירוב לתת אישור המשטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
בענין העסקתו של
 
 





שם פרטי
 שם משפחה
מס' זהות
במוסד*
על ידי



שם המוסד
שם המעסיק
לפי הנתונים הקיימים במאגרי המידע המשטרתיים ביום


לא ניתן לאשר את העסקתו של הנ"ל לפי החוק.
 מס' אישי שם פרטי
שם משפחה
פרטי היחידה המשטרתית

תאריך
חתימה
נספח מספר 5

דוגמת סיכת דש ותעודה

מדינת ישראל

משרד החינוך מנהל מערכות מידע

צוות אבטחת מידע

1. מטרה (I)

מסמך זה כולל אוסף דרישות אבטחת מידע לצורך התקשרות עם הספק. עמידה בהוראות מסמך זה הינה תנאי סף להתקשרות עם הספק , ועליו לעמוד בדרישות אבטחת מידע של משרד החינוך כפי שיעודכנו מעת לעת. 

2. הגדרות (I)

2.1 מידע ( מידע מוגן): נתונים על אישיותו של אדם, צנעת אישיותו, מצב בריאותו, מצבו הכלכלי, הכשרתו המקצועית, דעותיו ואמונתו. 
2.2 מאגר מידע: אוסף נתוני מידע המוחזק באמצעי מגנטי או אופטי (ובכלל זה מחשב) ומיועד לעיבוד ממוחשב.

2.3 מנהל המאגר: מנהל פעיל של גוף שבבעלותו או בהחזקתו מאגר מידע או מי שמנהל כאמור הסמיכו לעניין זה;

2.4 הממונה על אבטחת המידע אצל הספק: אדם הנמנה על עובדי הספק אשר מונה על ידי הספק לתפקיד זה ואשר אחראי על אבטחת המידע הנכלל במאגרי המידע המצויים בידי הספק ועל יישום ההנחיות המופיעות במסמך זה.  
2.5 הממונה על אבטחת המידע במשרד החינוך: אדם שמונה לתפקיד זה מטעם משרד החינוך ואשר אחראי על אבטחת המידע במשרד החינוך, ואחראי על מתן הנחיות אבטחת מידע.
2.6 נכסי המידע - כל המידע, מאגרי המידע, נתון אחר או ציוד של משרד החינוך אשר משמש לצורך פעילות המאגר לצורך הפעלת המכרז.
2.7 משתמשי מאגר מידע:
2.7.1 כל בעל תפקיד אצל הספק, הנדרש מתוקף תפקידו להשתמש במידע אשר נצבר במאגרי המידע של המשרד המצויים אצל הספק, או שיש לספק גישה אליהם. 

2.7.2 בעלי תפקידים במשרד החינוך המקבלים במסגרת תפקידם דוחות ומידע המופקים ממאגרי מידע של משרד החינוך המצויים בידי הספק או שיש להם גישה אליהם.

2.7.3 מערכות משיקות (צד שלישי) העושות שימוש במידע הנכלל במאגרי המידע של משרד החינוך והמצויים בידי הספק.

2.8 אבטחה פיזית: האמצעים הפיזיים הנדרשים להגנה על ציוד המחשוב, לגישה למידע של משרד החינוך ולשרידות המערכות הממוחשבות המכילות את מאגרי המידע.

2.9 "התקן נייד" - מחשב המיועד לשימוש נייד ובכלל זה רדיו טלפון נייד כהגדרתו בחוק התקשורת (בזק ושידורים) התשמ"ב-1982 ו\או מצע אחר המשמש לאחסון חומר מחשב;
2.10 סיווג מידע: הקניית הגדרת רגישות למידע, בהתבסס על העקרונות שהותוו על ידי משרד החינוך והפורום לנושא אבטחת מידע במשרד החינוך.

2.11 נזק למידע - פגיעה בסודיות, בשלמות וזמינות  המידע בבעלותו של משרד החינוך .
2.12 אבטחת מידע - הגנה על סודיות, שלמות וזמינות  המידע בבעלותו של משרד החינוך.  הגנה על המידע מפני חשיפה, שימוש או העתקה, והכל ללא רשות כדין;
2.13 "שלמות מידע" - זהות הנתונים במאגר מידע למקור שממנו נשאבו, בלא ששונו, נמסרו או הושמדו ללא רשות כדין.
2.14 סודיות המידע – חשיפת המידע לגורמים לא מורשים.
2.15 זמינות המידע – שמירה על נגישות למידע באופן רציף 
2.16 אירוע במ"מ – אירוע בטחון מערכות מחשב. פעולה המתבצעת בזדון או בשוגג.
פעולה זו עלולה לפגוע בזמינות, אמינות וסודיות המידע  ו/או בציוד המחשוב המשרדי ברמות חומרה שונות, ולהביא להשבתת מערכות, שיבוש נתונים מכוון או חשיפת נתונים לגורמים לא מורשים.

2.17 "מיקור חוץ" - השימוש בשירותי מיקור חוץ משמעו הוצאה מחוץ לארגון , או ביצוע על ידי מי שאינם עובדים בארגון , של פעולות ותהליכים המבוצעים בדרך כלל על ידי הארגון.
2.18 "מומחה אבטחת מידע" -  חברה המתמחה בנושא אבטחת מידע מתוך רשימת הספקים המאושרת ע"י המשרד.
2.19 "מידע חסוי" – מידע שפגיעה בזמינותו בשלמותו באמינותו, בסודיותו או בשרידותו עלולה לגרום לתקלות כגון אלה:  
2.19.1 פגיעה או הכבדה על ביצוע תוכניות או פעולות כלכליות, מנהליות, חברתיות, משפטיות ואחרות, של המדינה.

2.19.2 גרימת תקלה לעבודת הגופים הציבוריים שמשמעה עיכוב או ייקור תהליכי עבודה, או, הפרעה בביצוע אכיפת החוק. 

2.19.3 מידע פנים ארגוני שהנהלת הארגון רוצה לשמור על חשאיותה מול ארגון מתחרה.
3. הנחיות לביצוע (M)
על הספק לפרט במענה למכרז את הצעותיו לסעיפים המסומנים ב (S), סעיפים אלו יבדקו כל מנת לוודא שההצעה עונה על דרישות אבטחת מידע.
3.1 סווג המידע 

אופי הפעילות במשרד החינוך מחייב דגש מיוחד בנושא אבטחת המידע.

משרד החינוך רואה חשיבות רבה במימוש שיטתי ויעיל של היבטי אבטחת המידע במערכות השונות, ובכלל זה היבטים הקשורים הגנה על מידע ולחוק הגנת הפרטיות התשמ"א-1981.

צוות אבטחת מידע סיווג את המידע במערכת כמידע שמור ומוגן
3.2 סימון המידע  (M)

הספק מתחייב לסמן כל פלט של מידע המופק ממאגרי המידע של המשרד באמצעות כותרת עליונה בנוסח הבא : "מכיל מידע מוגן לפי חוק הגנת הפרטיות - המוסר שלא כדין עובר עבירה"

3.3 התחייבות הספק  (M)
הספק מתחייב למלא אחר הוראות נספח זה ואחר יתר הוראות המשרד בכל הנוגע  לאבטחת מידע, לרבות הוראות אשר יתעדכנו מעת לעת. יישום הוראות המשרד במלואן מהווה תנאי להתקשרות הספק עם המשרד. 
3.4 איומים (I)

איום פנימי - פגיעה במכוון או בשוגג בשלמות או זמינות  או סודיות  של נכס מידע של משרד החינוך  על ידי גורם בעל הרשאות גישה לאותם נכסים. 
איום חיצוני - פגיעה בשלמות או זמינות  או סודיות  של נכס מידע של משרד החינוך  על ידי גורם  ללא הרשאות  גישה מאושרות לאותם נכסים. 
3.5 גורמי איום עיקריים (I)

· אדם בעל הרשאות במערכת וללא הרשאות במערכת.

· בעל עניין במידע (אדם/ ארגון/ מדינה). לדוגמה: אוכלוסיית מורים ותלמידים.

· גופים עם אינטרסים ועם יכולות – אנשי תקשורת, חוקרים פרטיים , עבריינים קטנים, פשע מאורגן ישראלי ופשע מאורגן בינלאומי.

· אדם אקראי או גורם נוסף בעל יכולת זדונית.
3.6 משמעות של מימוש האיומים (I)
פגיעה בנתוני המערכת עלולה לגרום לנזקים הבאים:

· פגיעה בפעילות התקינה במשרד החינוך כולל זמינות שירותים, אמינות, שלמות וחסינות נתונים. 

· פגיעה בצנעת הפרט של עובד המשרד או של אדם מן הציבור ו\או לכל אדם שפרטיו נחשפו מהמערכת. 

· הגשת תביעות משפטיות נגד משרד החינוך.
· נזק כלכלי למשרד החינוך ואגף.

· נזק תדמיתי בלתי הפיך למשרד החינוך.

· נזק למידע.

3.7 שימוש, אחזקה או ניהול של מאגרי מידע  (M)

3.7.1 מלוא המידע המצוי במאגרי המידע של המשרד אשר בידי הספק או שיש לספק גישה אליהם במסגרת ההתקשרות בינו לבין המשרד, הינו בבעלות המשרד על כל המשתמע מכך. הספק מתחייב שכל גישה שלו, או של מי מטעמו, למידע ולמאגר המידע, תתבצע אר ורק בהתאם להוראות המשרד ולמטרות אשר הוגדרו לו על ידי המשרד במסגרת ההתקשרות. 
3.7.2 הספק מתחייב שהוא , או מי מטעמו, יקפיד כי כל איסוף מידע או שימוש בו יבוצע אך ורק בהתאם להוראות החוק והדין, ועל פי הנחיות המשרד. 
3.7.3 הספק מתחייב שהוא , או מי מטעמו, לא יעביר מידע, או חלק ממידע, מתוך מאגרי המשרד אשר בידיו או שיש לו גישה אליהם, לצד שלישי כלשהו ללא אישור מפורש ובכתב מאת המשרד.
3.7.4 מיקום גיאוגרפי של המידע והשרתים או משאבי מחשוב המאחסנים מידע :

1. הוצאת מידע של משרד החינוך ו/או המסגרת החינוכית  אל שרתים או משאבי מחשוב אחרים הממוקמים מחוץ לגבולות מדינת ישראל תתאפשר בהתאם לעמידה בדרישות המפורטות במסמך ודרישות שבסעיף 3.8 "דרישות מספק השירות מחוץ לגבולות מדינת ישראל למידע מוגן וחסוי " במסמך זה ותוך כדי נקיטת אמצעים שלא יפחתו מהמפורט בתקנות הגנת הפרטיות (העברת מידע אל מאגרי מידע שמחוץ לגבולות המדינה), תשס"א-2001. 
2. בשלב זה תאושר העברת מידע רק למדינות החברות באיחוד האירופי. 
3. (S) יש להבטיח בכתב כי מקבל המידע נוקט אמצעים מספיקים להבטחת פרטיותם של מי שהמידע עליהם, וכי הוא מבטיח שהמידע לא יועבר לאף גורם זולתו, בין שבאותה מדינה ובין שבמדינה אחרת.
4. למען הסר ספק, ניתן לאחסן שירותים בשירותי ענן שאינם ממוקמים בישראל, אך לא כאלה המאחסנים מידע מוגן/חסוי.
5. (S) על הספק להציג למשרד החינוך דוגמת תיעוד (LOG) מתוך מערכות התשתית ואבטחת מידע של הענן לרבות הפרטים הבאים: תאריך, שעה, זהות הגישה, כתובת IP, מהות הגישה, אם נדחתה או אושרה.

3.7.5 הספק מתחייב למנוע שמירה של נתונים רגישים באופן מקומי אצל משתמשי המערכת. במקרים חריגים יש לקבל אישור מפורש ובכתב מהמשרד

3.7.6 ככל שהספק שומר מידע נוסף כלשהו מעבר למידע אשר הוגדר במפורש על ידי המשרד, עליו לבצע את השמירה ואת ההגנה על המידע בהתאם להוראות החוק, התקנות והנחיות הרשות להגנת הפרטיות הרלוונטיות, לרבות בנוגע לרישום מאגרים, בהתאם לצורך. 

3.8 דרישות מספק השירות מחוץ לגבולות מדינת ישראל למידע מוגן וחסוי (M)
3.8.1 בשלב זה תאושר העברת מידע רק למדינות החברות באיחוד האירופי. 
3.8.2 (S) על הספק להיות בעל תקן ISO 27001 תקף של השירות בענן או תקן מקביל בנושא ניהול אבטחת מידע.
3.8.3 (S) על הספק לפרט אם השירות בענן עומד בתקני אבטחת מידע בין-לאומיים (כדוגמת זה של Cloud Security Alliance).
3.8.4 (S) התצורה המאושרת לשימוש בעננים היא IaaS - תשתית כשירות. על הספק לבצע מידור של התשתיות הלוגיות (כגון שרתים לוגים, מסדי הנתונים  ושירותים נוספים) משירותים של לקוחות אחרים המשתמשים בשרותי ענן. יש לפרט את ארכיטקטורת הרשת התומכת בתקן זה.
3.8.5 (S) על הספק לפרט את התכנית לניהול אבטחת המידע של השירות בענן.
3.8.6 (S) על הספק לפרט את תדירות ביצוע בדיקות חוסן באופן עצמאי וגם על ידי מומחה חיצוני בשכבות התקשורת, מערכת ההפעלה והאפליקציה של השירות בענן.
3.8.7 (S) על הספק לפרט את תדירות ביצוע של סקרי אבטחת מידע באופן עצמאי וגם על ידי מומחה חיצוני בשכבות התקשורת, מערכת ההפעלה והאפליקציה של השירות בענן.
3.8.8 הספק מתחייב כי שימוש בכלים ו/או בשירותים משלימים ו/או חיצוניים לענן יעמדו בדרישות המפורטות במסמך זה.
3.8.9 (S)  כל התקשורת לניהול סביבת הענן תתבצע על גבי תווך מוצפן עם הזדהות חזקה.
3.8.10 על ספק שירותי ענן להעביר הודעה מראש לספק על הפסקת שירות – אם ספק הענן נאלץ להפסיק את השירות כתוצאה מצו בית משפט, הפרה של חוק/תקנות או בשל החלטה עסקית/פיננסית.
3.8.11 על ספק שירותי ענן לאפשר העברת המידע והנתונים לספק טרם הפסקת השבתת השירות. 
3.9 (S) בקרה

לצורך בקרה על יישום דרישות אבטחת המידע על הספק להעביר אישור של מומחה אבטחת מידע או אישור של צוות אבטחת מידע במשרד החינוך בשלב התחלת העבודה במערכת, בשלבי שינויים מהותיים במערכת ובשלב הארכת התקשרות. 

3.10 זיהוי וניהול סיכונים (M)
3.10.1  (S) על הספק לפרת את תוכנית ביצוע ניהול וזיהוי של  סיכוני אבטחת מידע בכל שלב  משלבי הפרויקט .
3.10.2 הספק מתחייב לפנות למשרד בבקשה לאישור לפני ביצוע שינויים בארכיטקטורת המערכת, או באופן מתן השירותים. הספק מתחייב שלא לבצע שינוי כלשהו ללא אישור מפורש ובכתב מהמשרד. 

3.11 הצהרה על מחויבות גורם חיצוני בנושא אבטחת מידע  (M)
(S) הספק יגיש מסמך הצהרה למשרד החינוך בו הוא מצהיר על התחייבותו על ביצוע ההנחיות לשמירת אבטחת המידע כפי שמפורט בהנחיות ובמסמכי משרד החינוך, ובמסמכי המכרז.

3.12 ניהול אבטחת מידע ארגונית (M)
3.12.1 (S) הספק מתחייב למנות ממונה אבטחת מידע מטעמו, ואשר יהיה אחראי על אבטחת המידע הנכלל במאגרי המידע המצויים בידי הספק וכן על יישום ההנחיות המופיעות במסמך זה, על ממונה אבטחת מידע להיות עם ניסיון של 5 שנים לפחות בתחום אבטחת המידע, יש לצרף למענה את פרטי ממונה אבטחת המידע.
3.12.2 הספק יחתום על התחייבות לשמירת סודיות, בנוסח המצורף למכרז, וכן יחתים על התחייבות זו את עובדיו ו/או כל מי מטעמו אשר יהיה בעל גישה למאגר מידע של המשרד או למידע מתוכו במסגרת ההתקשרות.
3.12.3 (S) הספק מתחייב להפריד הפרדה מלאה את מאגרי המשרד המצויים בידיו מיתר מאגרי המידע שברשותו. זאת באמצעות הפרדה לוגית הכוללת סגמנט מבודד מאחורי חומת אש, יש לפרט את תוכנית ההפרדה ולצרף גם שרטוט רשת. 
3.12.4 בכל מקרה שבו לספק התקשרות עם צד שלישי כלשהו אשר יש לה נגיעה עם ההתקשרות בין הספק למשרד במסגרת מכרז זה ו/או על יישום ההנחיות המפורטות במסמך זה, הספק מתחייב להודיע על כך למשרד ולפעול על פי הנחיותיו וכן ליידע את הצד השלישי על החובות הנובעות מקיום ההנחיות המפורטות במסמך זה.  
3.13 אבטחת המידע במישור משאבי האנוש והעובדים  (M)
3.13.1 הספק מתחייב כי כל עובדיו ו/או מי מטעמו אשר יהיו בעלי גישה למאגרי המשרד ו/או יועסקו במסגרת התקשרות הספק עם המשרד, יהיו בעלי הכשרה מתאימה-, בהתאם לנדרש במסמכי המכרז וההתקשרות. בדיקת אימות הרקע של כל מועמד להעסקה כעובד הספק, מי מטעמו או משתמש צד שלישי, יעשו  ע"י הספק כנדרש על פי דין ולפי כללי האתיקה הרלוונטיים, והיקפם יתאים לדרישות המשרד, לסיווג המידע שיהיה נגיש להם ולסיכונים הצפויים.
3.13.2 הספק יהיה אחראי כלפי המשרד על כל פעילות עובדיו ו/או מי מטעמו במסגרת ההתקשרות.
3.13.3 הספק מתחייב שכל עובדיו, ו/או מי מטעמו ו/או משתמשי צד שלישי, מבינים את מלוא האחריות המוטלת עליהם בנוגע למידע ולאבטחתו וכי הם מתאימים לתפקידים שנועדו להם. על הספק להפחית סיכוני גניבה, הונאה או שימוש לרעה בגישה למידע של המשרד באמצעות נקיטת אמצעי הגנה סבירים ומקובלים (כגון מצלמות אבטחה, תיעוד גישה וכדומה), וזאת מבלי לגרוע מהוראות נספח זה באשר לאבטחה הפיזית והסביבתית.
3.13.4 הספק מתחייב למנוע מקרים בהם עובדיו ו/או מי מטעמו ינסו לבצע גישות למאגרים אליהם לא קיבלו הרשאה. במקרה בו עובד ו/או מי מטעם הספק ניסה בפעם השלישית לבצע גישה למאגר שאינו מורשה גישה אליו, על הספק למנוע ממנו כל גישה למאגרי המשרד ולדווח על כך מידית למשרד.
3.13.5 הספק מתחייב כי תפקידים ותחומי אחריות של עובדי הספק ו/או מי מטעמו ו/או משתמשי צד שלישי הנוגעים לאבטחה , יוגדרו ויתועדו ע"י הספק לפי מדיניות אבטחת המידע של הארגון. 

3.14 אבטחה פיזית וסביבתית  (M)
3.14.1 הספק מתחייב כי הגישה  לאזורים שקיים בהם מידע ו/או מאגרי מידע וארונות התקשורת תהייה מתועדת ומבוקרת באופן המאפשר את וידוא זהות האדם הניגש לציוד הנ"ל הכולל מניעת הכחשה. רשומות הכניסה ישמרו למשך שנתיים  ויועברו למשרד החינוך לפי דרישה.
3.14.2 בכל מקרה בו מאגר המידע נמצא ברשות הספק, הספק מתחייב לתעד הכנסה והוצאה של ציוד אל המתקנים בהם ממוקם המאגר ומהם.
3.14.3 הספק מתחייב כי כניסת  ספקים או לקוחות  לאזורי חוות השרתים תהיה מבוקרת, תכלול ליווי, ותירשם ביומן רישום אירועים.
3.14.4 אמצעים לבקרת כניסה פיסית: הספק מתחייב כי  השרתים והציוד המשמש לאחסון , עיבוד וגישה למאגרי המידע   והיישומים יוגנו על ידי אמצעים מתאימים לבקרת כניסה כדי להבטיח שרק לעובדים מורשים תותר הגישה. 

3.14.5 הגנה מפני איומים סביבתיים: הספק  מתחייב ליישם הגנה פיסית מפני נזקים של שריפה, הצפה , רעידות אדמה, פיצוצים, הפרות סדר וסוגים אחרים של אסונות טבע ופגיעות מעשה ידי אדם. 
3.14.6 עבודה באזורים מאובטחים: הספק מתחייב לכתוב וליישם הנחיות לעבודה באזורים מאובטחים.
3.14.7 שירותים תומכים: הספק מתחייב להגן על הציוד בפני הפסקות חשמל והפרעות אחרות הנגרמות בגלל כשל שירותים תומכים. 
3.14.8 אבטחת כבלים: הספק מתחייב כי כבלי חשמל ותקשורת הנושאים נתונים או תומכים בשירותי מידע, יוגנו מפני יירוט או נזק. 
3.14.9 תחזוקת ציוד: הספק מתחייב לתחזק את הציוד כראוי על מנת להבטיח את זמינותו וכלילותו הרציפות. 
3.15 מצעי מידע  פיזיים (M)
3.15.1 על הזכיין ליידע את עובדיו וכל מי שנחשף למידע במסגרת התהליכים שבמשרד על חובת יישום ההנחיות לשמירה על מידע מודפס\ מצעי מידע פיזיים.

3.15.2 באזורי קבלת קהל לא יאוחסן מידע חסוי. חסוי רגיש לא יונח על גבי שולחנות לקבלת קהל. 
3.15.3 כאשר מצעי מידע פיזיים (כגון: אמצעי אחסון אלקטרוני או ניירת), האוגרים מידע חסוי, אין להשאירם ללא השגחה ולאחר שעות העבודה יש לאחסנם במקום נעול.
3.15.4 חל איסור להשאיר פלט המכיל מידע חסוי במדפסות או במכונות צילום, באחריות מדפיס \מצלם המידע לקחת את הפלט במידי
3.15.5 מידע חסוי אשר השימוש בו הסתיים, חייב לעבור גריסה או  להיות מאוחסן  בארכיב מאובטח.

3.16 ניהול תקשורת ותפעול  (M)
3.16.1 (S) הספק מתחייב להגדיר ולעבוד על פי מערך נוהלי עבודה אשר יתנו מענה לכל דרישות משרד החינוך לרבות בנושא אבטחת מידע, יש לספק דוגמת נהלים. 
3.16.2 הספק מתחייב שהנהלים ייבדקו על ידו פעם בשנה לפחות ויתוקנו בהתאם להנחיות משרד החינוך. 
3.16.3 במידה והתגלו ליקויים בעבודת הספק, או כתוצאה מגילוי חשיפת אבטחת מידע חדשה, הספק מתחייב לעדכן את נוהלי העבודה ולדווח ל משרד החינוך באופן מיידי. 
3.17 אבטחה לוגית  (M)
3.17.1 (S) הספק  מתחייב ליישם אמצעי אבטחה הולמים שימנעו חדירה מכוונת או מקרית למערכת או למערכות התשתית והתקשורת, יש לפרט במענה את אמצעי הבקרה שהספק מציע.
3.17.2 (S) הספק מתחייב לבצע הפרדה בין רשתות המאכלסות את מאגרי המידע של משרד החינוך ליישומים ולכלל הרשתות (סגמנטציה), יש לצרף למענה את תוכנית ההפרדה ושרטוט רשת.
3.17.3 הספק מתחייב שכל אמצעי אבטחת המידע יעברו הקשחות לפי המלצות היצרן. 
3.17.4 (S) הספק מתחייב לעדכן באופן שוטף את המערכות השונות למניעת ניצול פרצות אבטחת מידע, יש לצרף למכרז את תוכנית העדכונים.
3.17.5 (S) הספק מתחייב שמערכות אבטחת מידע יספקו שרידות מלאה לשמירה על זמינות המערכת, יש לצרף למענה את תוכנית השרידות והזמינות.

3.18 תיעוד ובקרה (M)
3.18.1 (S) הספק מתחייב לנהל מנגנון תיעוד אוטומטי שיאפשר בקרה וביקורת על מערכות שניגשות למאגרי מידע של המשרד, יש לצרף למענה את הפתרון לדרישה .
3.18.2 הספק מתחייב שבכל פניה למערכת ולרשומות במאגר יירשמו כל הנתונים הבאים: זהות המשתמש, התאריך והשעה של ניסיון הגישה, רכיב המערכת שאליו בוצע ניסיון הגישה, סוג הגישה, היקפה, והאם הגישה אושרה או נדחתה.
3.18.3 הספק מתחייב שתיעוד הגישה ישמר בשרתים נפרדים ממאגר המידע.
3.18.4 הספק מתחייב כי מנגנון הבקרה לא יאפשר, ביטול או שינוי של הפעלתו. מנגנון הבקרה יאתר שינויים או ביטולים בהפעלתו ויפיץ התראות לאחראי אבטחת מידע מטעם הספק ולצוות אבטחת מידע במשרד החינוך.
3.18.5 הספק מתחייב להעביר למשרד החינוך דיווחים תקופתיים ולפי דרישה בכל הנוגע לאופן ניהול מידע , אשר נמצא בבעלות המשרד. 
3.18.6 הספק מתחייב לדווח באופן מיידי לצוות אבטחת מידע במשרד החינוך בכל מקרה של חשש לדליפת מידע מהמאגר או שימוש חורג מההרשאה שניתנה.
3.18.7 הספק מתחייב לשמור את נתוני הרישום של מנגנון הבקרה למשך 24 חודשים לפחות.

3.19 ביקורות אבטחת מידע  (M)
3.19.1 הספק מתחייב ליידע את העובדים במאגר בדבר קיומו של מנגנון הבקרה למערכות המאגר והיקף התיעוד המבוצע על ידו.
3.19.2 הספק מתחייב לאפשר למשרד החינוך לערוך ביקורות באתר המארח את המידע.
3.19.3 הספק מתחייב לתקן את הליקויים לפי דוח הביקורת של משרד החינוך בתוך פרק הזמן שיקבע על ידי משרד החינוך. 
3.20 ניהול המידע  (M)

3.20.1 הספק מתחייב לנהל רשימה של כל נכסי המידע של משרד החינוך שנמצאים ברשותו.
3.20.2 הספק מתחייב להעביר את רשימת כל נכסי המידע של משרד החינוך שנמצאים ברשותו למינהל תקשוב ומערכות מידע.
3.20.3 הספק מתחייב להגדיר ולנהל רשימות מורשים לגישה פיזית לנכסי המידע בבעלות משרד החינוך.
3.20.4 הספק מתחייב שלא  להעביר מידע בבעלות משרד החינוך לגורם שלישי ללא אישור בעל המידע במשרד החינוך.
3.20.5 הספק מתחייב לדווח למשרד החינוך על כל צורך בסילוק ציוד מיחשוב שכולל מידע בבעלות המשרד. סילוק הציוד יהיה אך ורק באישור גורם מוסמך במשרד החינוך.
3.20.6 במידה ויש צורך בהשמדת/סילוק מדיה מגנטי כגון, דיסקים, קלטות גיבוי, מדיה נתיקה מכל סוג, פלט נייר וכו' שכולל מידע בבעלות משרד החינוך – הספק מתחייב לבער את המידע שבמדיה בהתאם להנחיות ממונה אבטחת מידע במשרד החינוך לאחר גיבוי המידע בהתאם לצורך ולהנחיות המשרד.  
3.20.7 הספק מתחייב כי בסיום ההתקשרות יתאם עם משרד החינוך את השמדת כל נכסי המידע בבעלות משרד החינוך שנשארו ברשותו.
3.21 ניהול הרשאות גישה  (M)

3.21.1 (S) הספק מתחייב שגישה למערכות המידע ו/או מאגרי המידע תהיה מבוססת על בסיס הצורך לדעת (need to know)  ולא תורשה גישה מעבר לנדרש לצורך מילוי התפקיד כפי שהוגדר על ידי משרד החינוך ובהתאם להוראות המכרז. 
3.21.2 הספק מתחייב לדאוג לגישה ממודרת  על בסיס הגדרת תפקידים .
3.21.3 הספק מתחייב לנהל  רישום מעודכן של בעלי התפקידים ושל הגישה המוגדרת לכל תפקיד. 
3.21.4 הספק מתחייב לגרוע הרשאות לבעלי תפקידים שהסתיים תפקידם או שאין להם צורך במידע אליו קיבלו הרשאה.
3.21.5 (S) הספק מתחייב לדאוג לבקרות המתאימות על מנת שלא תבוצע גישה לא מורשית למאגרי המידע, יש לצרף למענה את הפתרון לדרישה
3.21.6 הספק מתחייב שהזדהות לניהול הרשת והשירותים הניהוליים מרחוק תבוצע באמצעות רכיב פיסי בנוסף לסיסמא. 

3.21.7 על הספק לזהות את המשתמשים במערכות שבמכרז ,  מערך ההזדהות תוגדר מדיניות סיסמאות שתכלול את הפרמטרים הבאים לכל הפחות:
· חוזק הסיסמא - לפחות 8 תווים בשילוב של ספרות ואותיות
· מספר ניסיונות שגויים לנעילה - 3 ניסיונות
· שמירת היסטורית סיסמאות - עד 5 סיסמאות אחורה
· תדירות החלפת הסיסמא אחת ל-3 חודשים
3.21.8 הספק מתחייב לנתק משתמש שהזדהה למערכת מידע לאחר פרק זמן של 10 דקות ללא פעילות .
3.22 תיעוד אירועי אבטחה (M)
3.22.1 (S) על הספק לבצע תיעוד של כל אירוע אשר יש בו משום פגיעה בשלמות סודיות וזמינות המידע, יש לצרף למענה את הפתרון לדרישה.
3.22.2 כל אירוע אבטחה, יחקר וייבדק ויופק דוח אירוע המתאר את הגורמים לאירוע ואת דרכי הטיפול באירוע. הספק יוציא הנחיות לביצוע על מנת להפחית את הסיכוי לאירוע דומה. 
3.22.3 (S) על הספק להכין הוראות להתמודדות עם אירועי אבטחת מידע אשר מתייחסים לחומרת האירוע ולמידת רגישות המידע. בהוראות אלו תהיה התייחסות לצעדים מיידיים הנדרשים לטיפול באירוע כגון דיווח למשרד החינוך, ביטול הרשאות וכדומה, יש לצרף למענה דוגמא לדרישה. 
3.23 אבטחת תקשורת (M)
3.23.1 הספק מתחייב שלא יחבר מערכות /מאגרי  מידע למרשתת אלא אם כן קיבל את אישור המשרד לכך.
3.23.2 (S) במידה וקיבל הספק אישור וחיבר את המערכות ו/או מאגרי המידע לרשת ציבורית או למרשתת, מתחייב הספק לנקוט  באמצעי ההגנה המתאימים על מנת למנוע נזק, פריצה, זיהום או השחתה של מאגרי המידע, , יש לפרט את הצעת הספק להתמודד עם האיומים הנ"ל ולצרף למענה את רשימת הבקרות והאמצעים הנותנים מענה לדרישה.  
3.23.3 (S) הספק מתחייב שהעברת המידע בתוך רשת התקשורת , ברשת ציבורית או במרשתת תיעשה תוך שימוש בשיטות הצפנה מקובלות. 
3.24 אבטחת תחנות הקצה (M)

חל איסור מוחלט לשמור מידע רגיש בתחנה מרוחקת של המשתמש.

3.25 הגנה על היישום  (M)
3.25.1 (S) על מנת לנתר ולהגן על הנתונים שרתי היישום  ימוקמו מאחורי חומות אש אפליקטיבי, יש לפרט את הצעת הספק לבקרה נותנת מענה לדרישה. 
3.25.2 (S)השרתים ימוקמו מאחורי מערך חומות אש ו IPS למניעת התקפות על היישום.

3.25.3  השרתים יוקשחו לפי הגדרות היצרן כולל מערך בקרה, יש לפרט את הצעת הספק לבקרה נותנת מענה לדרישה.
3.25.4 (S) תצורת השרתים תכלול מערך זמינות על מנת להבטיח גישה רציפה ליישום
3.25.5  העלאת הקבצים לאתר דרך היישום תתבצע תוך כדי בדיקת הקבצים מפני וירוסים ונוזקות והלבנתם באמצעות מערכת ICAP, על הספק לפרט את הפתרון המוצע .
3.25.6 גישה לשרות ה API של המשרד יתבצע בהתאם לנהלי המשרד המתעדכנים מעט לעט
3.26 התקנים ניידים  (M)
3.26.1 הספק מתחייב שלא להוציא חלקי מידע אל תווך של התקנים ניידים למעט מדיית גיבוי.
3.26.2 במידה ונדרש מהספק לצורך פעילותו לבצע העלאת חלקי מידע לצורך גיבוי, מתחייב הספק לפנות לקבלת אישור צוות אבטחת המידע במשרד החינוך וכן לנקוט באמצעי הגנה נאותים על מנת להבטיח את שלמות , סודיות וזמינות המידע. 
3.26.3 במידה ונדרש מהספק לצורך פעילותו לבצע העלאת חלקי מידע לקלטת גיבוי מתחייב הספק לוודא כי אין ערוב של מידע מסיווגים שונים על אותו התקן. 
3.26.4 במאגר מידע שניתן להתחבר אליו מרחוק באמצעות המרשתת למטרות ניהול, הספק מתחייב לבצע זיהוי המונע הכחשה של המורשה לגישה מרחוק. לצורך כך יבוצע שימוש ברכיב פיזי המצוי בשליטתו של המורשה. 
3.27 גיבוי, שחזור והתאוששות (M)
3.27.1 הספק מתחייב לבצע גיבויים מאובטחים של המידע הנצבר אצלו. 
3.27.2  (S) הספק מתחייב לאחסן את מדיות הגיבוי בכספת מוגנת אש ומים הנמצאת מחוץ למתקן המחזיק את מאגרי המידע או שהספק יעשה שימוש באמצעים שיבטיחו את שלמות המידע ויבטיחו את אפשרות שחזור המידע במקרה של אבדן או הרס.
3.27.3 הספק מתחייב לבצע שחזורים מדגמיים של המדיות המגבות על תשתיותיו לצורך בדיקת ההתאוששות.
3.27.4 הספק מתחייב כי שחזור אמיתי יבוצע באישור מנהל מאגר המידע.
3.27.5 הספק מתחייב כי במידה ובוצע שחזור אמיתי יתועדו כל הליכי השחזור כולל זהותו של מבצע השחזור.
3.27.6 הספק מתחייב למנוע עירוב מידע מסיווגים שונים  בזמן השחזור.
3.27.7 לאחר סיום השחזור המדגמי מתחייב הספק למחוק את המידע ששוחזר.

3.28 אבטחת מידע אפליקטיבית (M)

3.28.1 במידה והספק נדרש לפתח קוד, הספק מתחייב כי הקוד יפותח לפי כללי האצבע הבאים:

	נושא
	כלל האצבע

	בדיקת קלט ונתונים 
	· בדוק תקינות של  Input, QueryStings, Cookies, Http Headers
· אל תסמוך על בדיקות צד לקוח,  יש תמיד לבדוק גם בצד שרת
יש לבדוק גודל, תקינות וחוקיות של קלט 
· עשה שימוש ב regular expression validators

· בדוק במיוחד קלט אשר משמש כפרמטר לשאילתות SQL  על מנת למנוע Sql Injection

	הזדהות
	· בצע חלוקה של המערכת לאיזורים פתוחים ואיזורים הדורשים הזדהות 

· עשה שימוש בסיסמאות חזקות 

· אל תשמור סיסמאות בצורה גלויה

· עשה שימוש בנגנון פג תוקף של סיסמאות ו password policy

	הרשאות
	· בצע בדיקות הרשאות לפי שייכות המשתמש לתפקידים 
· הגבל גישה למשאבי מערכת למשתמשים מורשים בלבד

	מידע רגיש 
	· אל תשמור סיסמאות כ clear Text
· שמירת מידע רגיש במקומות בטוחים בלבד
· עשה שימוש בתשתית Encription / Decription סטנדרטית ואל תפתח מנגנונים עצמיים

	ניהול Session
	· קצר את משך ה Session ככל שניתן 

	ניהול Exceptions
	· עשה שימוש ב Try Catch בצורה מושכלת במערכת

· אל תגלה מידע טכני משגיאות אשר נותן מידע לתוקף, עשה שימוש בדפי שגיאה כלליים 
· שמור ב Log שגיאות 

	Audit & Log
	· עשה שימוש במנגנון לוג ו audit מרכזי 

	Asp.Net
	· עשה שימוש במנגנון Url Autorization לדפים ומחיצות 

	Dal / פניה לבסיס הנתונים
	· עשה שימוש ב command parameters על מנת למנוע Sql Injection


יש לפרט את תהליכי אבטחת המידע בפיתוח הנדרש
3.28.2 על כל יישום חדש, מתחייב הספק לבצע בדיקות חוסן באמצעות חברה חיצונית בלתי תלויה המתמחית בבדיקות חוסן אפליקטיביות.   בדיקות אלה יבוצעו לא על נתוני אמת של המערכת המקורית. במידה וקיים צורך בהעתקת נתונים ממערכות הייצור - יש לשנות את נתוני הזיהוי על מנת להבטיח שלא תהיה גישה למידע על הפרט או מידע רגיש אחר של משרד החינוך.

3.28.3 על כל שינוי מהותי ביישום קיים, מתחייב הספק לבצע בדיקות חוסן .  בדיקות אלה יבוצעו לא על נתוני אמת של המערכת המקורית. במידה וקיים צורך בהעתקת נתונים ממערכות הייצור - יש לשנות את נתוני הזיהוי על מנת להבטיח שלא תהיה גישה למידע על הפרט או מידע רגיש אחר של משרד החינוך

3.28.4 הספק מתחייב לשמור בצורה מאובטחת את גירסאות הקוד שפיתח.

3.28.5 הספק מתחייב שלא ישמור  גירסאות קודמות של הקוד במערכות הייצור.
ניתן להוריד את חוברות המכרז ללא תשלום באתר מינהל הרכש הממשלתי בכתובת: 


HTTP://WWW.MR.GOV.IL


בכבוד רב,


אורנה מיטמיגר


מנהלת אגף רכש מכרזים והתקשרויות





לתשומת לב המציעים


הצעה בה הערבות אינה תואמת את הנוסח במלואו ו/או את הסכום ו/או את התוקף, לדוגמא המצורפת במכרז, תפסל על הסף.


על המציע לקחת בחשבון כי הבנקים נוטים לשנות את הנוסח וכי באחריותו של המציע להקפיד על נוסח התואם את הנוסח המצורף למכרז זה.


יש לצרף את הערבות המקורית ולא העתק.





לתשומת לב המציעים, בכניסה לבנין מתקיימים סדרי אבטחה ובדיקת תעודות אישיות, קיימת בעיית חניה בסביבה, הפרעות כלליות בתנועה בירושלים וכדומה אשר עלולים לגרום לעיכוב בכניסה. 


לפיכך על המציעים לקחת זאת בחשבון על מנת לוודא הגעה במועד לתיבת המכרזים.

